text:
話說近排梁詠琪Gigi接咗個美容廣告,喺短片裡面佢飾演一名索爆奶奶,有幾個少女話想做佢新抱,之但係佢哋個個皮膚鬆弛,有細紋,暗啞等等,統統被Gigi狠狠地拒絕.咁講真,呢啲說話出自現年42歲嘅Gigi把口真係冇問題,因為佢keep得勁好囉!就好似佢同90後文青女神袁澧林出席電影《小Q》嘅煞科宴上,就可以睇得出邊個先係真.女神,甚至有網民話Gigi嘅出現等同公開「處決」袁澧林.
事關Gigi當晚著住紅色長褸,襯埋條7分長褲同黑色長靴,有型之餘又不失女人味,近鏡望啲皮膚仲要勁白滑,完全睇唔出歲月嘅痕跡,唔講唔知佢已經42歲.至於25歲嘅袁澧林就精彩喇,首先眉頭對上嘅齊蔭新髮型認真夠潮,唔係咁多人carry到㗎;之後又喺兩截黃色碎花裙下面冇啦啦加白色短袖衫,配埋灰色長襪,同波鞋,將運動風,甜美風,懷舊風,型格風混合埋一齊,睇到人拍爛手掌.搞到網民都忍唔住話:「劣化速度驚人...件衫唔襯條裙,條裙又唔襯隻襪,隻襪又唔襯對鞋,仲要打埋黃燈」,「點解係要剪個咁嘅髮型,其實佢五官唔差」,「唔怪之得嫁到西斑牙好老公,Gigi 成個look上到大台,佢就好似中學生咁」等等.
其實Gigi靚唔係第一日嘅事,20歲嘅佢已經迷倒唔少人,眼大鼻高臉尖,加埋高挑身材,就算佢唔做歌手,演員,都有資格行上天橋做模特先.將新舊相對比返,個樣真係冇變過,凍齡女神當之無愧,唔怪之得有網民讚佢由以前到依家都一樣咁靚啦!咁點解Gigi可以keep住咁索?原來佢19年前,啫係23歲嗰陣已經識得保養喇,平時專揀無添加護膚品(不加防腐劑,強調新鮮),做嘢嗰陣化妝照用,但休息喺屋企就會素顏,唔怪之得皮膚咁好啦.


c: text/html

text:
*Free shipping over $800
Snowkids Spray Color 原色噴噴顏料(紅,黃,藍)
Art and Craft 除左可以用最基本嘅畫筆,Spray Color 可以俾小朋友體驗到唔同嘅創作模式~ 就好似街頭嘅Graffitti 咁,用安全嘅用料俾小朋友噴噴噴!Snowkids 更加好貼心咁設計左一d適合幼童手仔嘅噴霧器,希望小朋友能夠好好享受創作嘅過程!
Spray Color 特徵
🌟生產地: 韓國
🌟適合年齡: 3歲或以上(3歲以下要有大人陪伴)
🌟每支顏料容量係250ml
🌟每支噴射器約100 ml
🌟唔洗用水溝稀,直接噴就ok
🌟開咗後建議一年內用完
呢套Spray Color 有咩特別?
🌟顏色鮮艷- 就好似畫家咁,能夠用好品質嘅顏料非常重要,溝色效果又要好! Spray Color 顏色夠哂鮮艷已經唔需要多講😆仲要係幾隻顏色溝埋,都唔會好似平時d水彩容易溝到黑哂!
🌟方便易處理 - 除咗可以喺紙上面用之外,更加可以當係messy play咁係屋企浴缸度玩.直接噴喺浴缸邊嘅牆,玩完即刻用水沖洗就乾淨晒! 除此之外,Spray Colour 本身個厚度適量,所以噴咗喺面上面都唔會好容易滑落.
🌟為小朋友而設嘅噴水器- 除咗喺創作上面,利用噴水器,可以幫助鍛煉佢哋嘅手部肌肉,一舉兩得😊又可以避免有浪費嘅情況
使用方法
準備功夫非常之簡單,只要將Spray Color 倒入噴射器(倒滿約三分一到一半,唔夠玩先至再加,減少浪費),就可以開始玩架啦!玩嘅時候,小朋友可以喺浴缸或者喺戶外玩都得~ 甚至可以擠係唔同嘅物料上面去玩imaginary play~ 😊玩法多元化同無窮無盡!
黑暗中都可以創作??
喺黑光底下照住,Spray Color 會製造出螢光嘅效果.家長可以放心,Spray Color 完全冇包含任何螢光增白劑.
(*請留意番,藍色同紫色獨立係黑光下唔會睇到顏色)
測試同認證
🌟通過人過肌膚敏感測試,敏感肌膚都能夠安心使用
🌟符合歐盟標準,獲得多項安全認證
🌟韓國KC天然無毒專利安全認證
🌟通過着色劑,防腐劑,螢光增白劑,19大重金屬等檢測
🌟6大無添加,包括防腐劑,螢光增白劑,抗菌劑,塑化劑,酒精
可以點清潔?
非常之容易清潔, 一抹或者用水一噴就會乾淨~ 如果唔小心整到衫上面,可以選用暖水去浸,執完之後8小時內好似平時咁樣洗衫就OK啦~
保存方法
記得避免陽光直射,同不宜食用.開咗之後建議一年內用晒佢.未開嘅可以保存大概3年.
Mini Eurekans 建議你 - 配用黑色可重用膠墊, 特顯顏色
想擴闊小朋友係屋企玩同創作嘅地方,除左可以係地下玩之外,洗手間嘅階磚牆身其實都係一個好嘅選擇~ 但又怕顏料會整到階磚之間嘅空隙位置,我地會建議可以用呢個poly sheet 直接癡喺牆身俾小朋友用.甚至如果屋企冇一啲messy play 嘅play mat, 亦都可以選擇用poly sheet 擺喺啲地下,咁就唔怕搞到周圍都係,清潔同收拾都會容易左.

robotstxt: allowed

filter: keep


text:
將軍澳係住宅區?都係得啲以私人樓宇為主嘅市鎮?將軍澳無山行?咁就錯啦!寶琳嘅小夏威夷徑就係一條同市區極相近嘅行山小徑,沿途仲可以睇到瀑布添!全程只需一個多小時,以平路為主,石級唔多,小朋友都可以輕鬆行晒全條山路,非常適合親子假日遊.
唔講唔知小夏威夷徑原來係大牛湖嘅遺址.以前嘅大牛湖仲係香港小學旅行嘅熱門地點之一.睇番香港四五十年代嘅《華僑日報》,就會發現以前香港嘅學校成日帶學生由尖沙嘴碼頭出發,專程到小夏威夷徑行山.原來小夏威夷徑已經陪伴咗好多香港人成長,當時嘅小學生都已經長大,可能仲會帶自己嘅下一代行小夏威夷徑,一齊搵番之前嘅童年回憶添!
小夏威夷徑行山路線需時較短,瞓到自然醒先出發都未遲.搭地鐵到寶琳站C出口,行過寶琳戲院,過埋馬路,向山頭嘅方向行,就會行到魷魚灣村嘅入口啦.行入村,穿過垃圾站,喺馬路嘅左邊就有一條往山上行嘅小徑.要留意𠵱條小徑嘅入口較隱藏,一直沿路行,穿過竹林,石級同一間荒廢嘅小屋,就會見到一條分叉路,循右手邊嘅石級上,就可以見到小夏威夷徑嘅指示路牌啦.
沿途都有放咗椅子嘅休息區(呢條行山路線沿途都有長凳俾遊人休息),又有山澗同大樹遮陰,都唔會辛苦.差唔多行到終點時,就會聽到水聲,又會睇到另一個分叉路口,跟住往澳頭嘅方向就可以到瀑布啦!行到瀑布一定會「嘩」一聲,近距離望住瀑布,聽住水聲,完全可以感受到瀑布嘅威力.估唔到咁近市區,行個幾鐘都可以見到咁壯觀嘅瀑布!
離開瀑布之後,行番回頭嘅分叉路口,沿將軍澳村嘅方向行,就可以出番去寶琳地鐵站,又或者繼續向前行去井欄樹村坐返車出彩虹/鑽石山,十分方便.今個週末不妨一家人一齊去小夏威夷徑行下山啦!


text:
作為記者,一個星期幾單 Event 通常都少不免,不過作為 IT/副刊記者,其實心底裡面都幾怕遇到某啲版面既同行,一係娛樂,二係港聞.有人話:大家都係做野姐,點解要怕佢地?咁就要報紙年代既分版講起啦.
IT 記者係新聞界最溫馴既動物
喺香港媒體界,各個版面其實就好似一條食物鏈咁,用鬥獸棋個分級去形容既話,港聞就係大象,娛樂就係獅子,而我地 IT 版…唔…又未到老鼠咁低層次既,但應該同啲貓貓狗狗差無幾.冇計啦,最賣紙既通常都係呢兩版,即使進入網絡年代,佢地既地位依然都係冇變過.
同港聞版記者既交流其實冇咩既,只不過佢地為左搶頭條影相有時係搏命左少少咁.記得當年小弟入行冇幾耐,撞正 IFC Apple Store 開幕,無無聊聊走左去隔離 Starbucks 通頂,好好彩霸到個頭位,以為見證到 Apple Store 開門一幕好威威咁啦.但係將近開門之際,後面殺氣越來越重,越黎越多唔識既行家,一堆單反,一堆大 Cam咁排哂陣-嗰次係我同港聞行家第一次同場.
當時 Apple 只係圍左一條 5~6 個人身位闊既路,後面班行家都食過下夜粥架,招呼都唔打,幾支 Cam 就隊落我個頭度,當係城門咁撞;撞左幾次,喂,個位我通頂捱番黎,燥燥地咪掉轉頭啤佢地.結果同某個行家 Eye Contact 左,唔望尤自可,一望就知賴野,佢嗰股霸氣當堂令我縮一縮.我都未回神姐,佢就好串咁問:「你邊度架?」(冇吹水,真係咁問).咁冇計啦,咪 Show 張卡片大家切磋下囉.點知佢一攞左我張卡片,見到我係網站,仲要係科技嗰隻,佢直頭收起左佢所有既感情,「哦…」然後就再冇任何交流啦,到幾年後既而家,我都仲未知道佢係邊間做.
嗰一刻,大概就同一隻大象見到一隻貓…呀唔係…可能係一隻蟻行過冇咩分別.
咁不過講番轉頭,又唔係個個港聞記者都咁冇禮貌既,又可能係自 Apple Store 之後,都好少科技野同頭版有咩關聯,所以遇到既港聞記者都冇咁緊張,有時仲有說有笑添.
好,「大象」就講到呢度,但其實比起港聞版呢隻「大象」,我更怕遇到「獅子」 - 娛記,究竟點解?留待下回再講.


text:
2014年7月30日星期三
雪耳栗子姬松茸湯
近排加入咗 Facebook「素食青年」群組,原來有好多後生仔女都係食素嘅,當中自然有啲係因為宗教原因而食齋啦!有啲就係為咗個人健康而食素,有啲就更加無私,係為咗呢個地球環境而成為素食者,真係值得敬佩同加許!
喺群組裡面,大家都會分享一下自己嘅素食心得同 “傑作”,又會分享自己到過嘅素食餐廳,介紹菜式,環境及水準,真係知多好多嘢.
今晚又煲齋湯喇,呢次用料好豐富,細食嘅朋友淨係飲湯同食湯渣都已經夠哂飽!!
2014年7月27日星期日
麥芽糖清貨第四擊
啲麥芽糖每次都只係用好少份量,好似用極都用唔完!
整完紅豆雪糕之後都仲有啲 cream 剩,咁就不如索性整個 Pavé au chocolat,一次過幫手清兩樣嘢啦!
紅豆雪糕 Azuki Ice-cream
2014年7月24日星期四
試做甘酒
有無聽過甘酒呢樣嘢?我之前都唔知有呢樣嘢,都係睇《不使用砂糖的自然派 sweet 甜點》一書介紹先知!書內所有食譜都唔用雞蛋同奶類製品之外,就連精製糖同蜂蜜都唔會用,甘酒就係其中一種書中推介嘅天然甜味料.
其實書中都有教到點樣自製甘酒,但我一直都無整到,係因為呢本食譜內的材料份量,好多時都用容量而唔用重量去做單位,例如一杯麵粉,半杯油,1/4 杯糖等,我自己就好唔鍾意呢種計算用料嘅方法,覺得準成度唔夠準確,而且我自己又無 “杯”,所以一直都無諗過試整.
直到最近,喺 Youtube 度睇番日本型仔廚師啲舊片,發覺原來佢都有分享點整甘酒,不單只有 video 跟住學,清楚睇到整過製作過程同成品樣貌之外,最重要係用「克」去表達用量,對我嚟講就 user friendly 好多,所以我都起心去試整喇!
自家製意大利蛋麵 Homemade Egg Pasta
其實今次唔係第一次整 pasta,之前已經試整過一次,不過嗰次整時仲未買麵包機,所以用人手去搓麵糰.原來整 pasta 個麵糰係要相對整麵包麵糰乾身好多,上次因為無經驗,見個麵糰咁硬,好難搓,所以就一路整一路加水,雖然個麵糰都係整得成功,但到要切條時就即刻知衰喇,因為濕到好黐刀,就算切得到都鬆散唔到,total loss!!
依家有部麵包機,當然又心郁郁想再試多次啦!將所有材料倒入攪拌桶內,按 “烏冬及意粉麵糰” 模式就攪掂,卒之都成功做到喇!
消暑袪濕冬瓜粥
今日係大暑,即係一年之中最熱嘅一日,好彩我今日唔使出街,避免中暑.不過,匿喺間西斜屋度幾乎由朝做到晚,都唔好得去邊!唔係講笑,件衫濕到透就當然㗎啦,條底褲都一樣扭得水出,連面褲都濕埋!
大暑當日通常都會買包袪濕料煲冬瓜水,但我就對呢樣嘢無乜好感,由細飲到大都仲係覺得味道怪怪,媽咪可能都知道我唔多鍾意飲,所以間中都會用同樣材料煲成甜粥,咁就即刻唔同講法喇,好食好多!之前我都會買包袪濕料嚟煲呢個甜粥,但今年就偷懶喇,淨係用咗幾款豆加薏米去煲咋!
2014年7月22日星期二
沙茶黑椒芋頭栗子燜麵筋
2014年7月21日星期一
米粉麵包
今日又幫 Ernest 媽咪整麵包,咪睇見個樣平平無奇,但用料就一啲都唔平凡,因為呢次溝咗啲米粉入去整.Ernest 媽咪話食過用米粉整嘅麵包,質地煙煙韌韌,覺得好好食,叫我試吓整,但係我之前從未整過,所以開工之前都要做番少少功課!
做完一輪 research,知道基本上米粉含量越高,麵包個 size 就越細,高度就越矮,最理想就係用約 20 – 30% 米粉去代替小麥麵粉就最理想.另外,用米粉整嘅麵包係比一般麵包較乾身,所以最好就係用湯種法去做,提高保濕能力.
好喇,知道哂要注意嘅要點,咁就可以開工喇!
2014年7月15日星期二
打爛齋缽的糖醋排骨
大家都知我好少食肉,主要都係以素食為主,其實要我長期食全齋都絕對無乜問題,記得當年媽咪走嘅時候,就由當日起食足七七四十九日全齋,為媽咪做功德,當時完全唔覺得有任何問題,反而仲覺得乜咁快就食完四十九日齋嗱,或者可能係太傷心,根本對其他事物已經無乜感覺啦!
只要有人煮埋俾我食的話,食全齋對我嚟講其實真係無乜難度,但係要自己買餸煮飯的話,咁就真係難啲喇!點解咁講呢?身為廚房 CEO嘅你,每日嘅難題係乜呢?當然就係 “今晚食乜餸” 啦!!加上我份人又好奇怪,短期內都唔想食番同一樣餸,要次次唔同款式,就算幾好食嘅餸,我都最快要幾個月後先會重覆一次.喺咁嘅情況之下,唔食肉兼唔食五辛的話,可以選擇嘅都真係少好多,所以我久唔久都會食肉,費事諗菜式諗到頭都爆!!
近排都比較少食豬肉,而且突然間又好想食糖醋排骨,所以就買咗啲一字排嚟整.對我嚟講,呢次個糖醋排骨都夠哂破格,事關平時煮濃味餸菜我都係用急凍肉類,唔會用新鮮肉咁大嘥,點知今次又懵吓懵吓走去買新鮮排骨嚟整;正常應該用紹酒,但係懶就隨手拎起枝玫瑰露用就算;見到玫瑰露前面枝魚露,貪得意又落少少落去試吓,攪到完全都唔正宗!煮緊嘅時候又老人癡呆病發,邊煮邊試味,咁就出事喇!
涼瓜蘿蔔煮麵筋
今個月居然有成四日要食齋,印象中好似係首次出現呢個情況.今日係觀音誕,我當然會食全齋啦!
因為我習慣比較夜先食第三餐,通常都係夜晚十一,二點先食,無辦法啦,工作時間係咁,加上自己又住得遠,返到屋企先整嘢食,無可能會早囉!噚晚餐飯都係過咗子時先食,所以就要煮齋喇!
烤雜菜沙律
老友 Louisa 送咗隻「Le Creuset」grill pan 俾我咁耐,用過幾多次都真係十隻手指數得出,皆因隻 pan 雖然細細隻,但真係好重,而且因為我少食香口煎炸食物,所以好少用佢嚟煎烤食物,惡性循環之下,到依家隻 pan 都仲未完全 “油潤”,煎嘢食都仲係會黐,之後洗又艱辛,又重,又煩,所以已經好耐不見天日喇!
直到上星期見到 blog 友芹菜整咗個烤茄子沙律,我自己就從來都未試個呢種食法,覺得好吸引,更重要嘅係,原來唔使落油都可以烤到茄子兼唔黐底,真係咁神奇!?一如要拎番隻 pan 出嚟試吓至得.
2014年7月12日星期六
洋蔥雲耳炒絲瓜
2014年7月11日星期五
沙嗲荔枝菠蘿雞柳
上個禮拜去教 Ryan 時,Ada 話佢姑姐自己種咗荔枝樹,所以佢哋摘咗好多荔枝,仲送咗啲俾我㖭!除咗就咁食之外,我都鍾意用佢嚟入饌,因為就咁食覺得甜過頭,唔多似水果.今次就用嚟整沙嗲雞柳,超惹味呀!
2014年7月10日星期四
屯門都有沙律菜賣
呢個禮拜比較忙,無乜時間靜靜坐低寫 blog,嚟緊有空檔先慢慢出番啦!先講番上個禮拜六嘅事.
做我哋呢行,星期六應該係最忙嘅一日,因為啲學生唔使返學,所以理應全日都會有學生,唔會好似平日咁成四,五點先開工.教咗足足廿年,居然呢段時間禮拜六可以全日專心量地同拍烏蠅,真係夠哂折墮!!不過折墮還折墮,我都唔會浪費咗啲時間,喺屋企做清潔,整包餅,買餸煮飯等,總之次次放嚫假都一定攰過返工,除非當日狀態唔好啦,咁就會用嚟休息攤抖囉!上個禮拜六就去咗 Winnie 屋企交收,之後順道去補充物資.去得到新墟,當然要去幫嚫吓 Facebook 網友早前介紹過嘅沙律菜檔啦!
2014年7月1日星期二
雜菜炒粉絲
老友 order 的 marmalade
Order 蛋糕,曲奇就聽得多,但 Ernest 媽咪居然要 order 果醬,佢話上次我同 Ernest 婆婆一齊整嘅 marmalade 越食越覺好味,越放得耐就越香甜,依家差唔多食哂,所以要補充番喎!老友開到聲,我又點會托手踭呢!今日即刻開工整,聽日就可以交貨喇.
訂閱: 文章 (Atom)


text:
將軍澳隱世良心店 薑味梳乎厘超出色
小編喺將軍澳搵嘢食成日行過天晉呢邊都睇唔到有呢間Cafe,佢屈喺兩間舖入面,隔離好似係,花店同藍色店.呢間估唔到高質,而且係黃色小店,入面打理嘅都係後生仔嚟,呢間舖仔細細,但論質素其實唔輸蝕其他店,環境清靜,適合兩個人拍拖去支持吓.
Carbonara $64
去開Cafe一諗唔到食咩嘅話,一定係揀Carbonara,因為呢樣係最容易分到間Cafe食物質素.意粉上面有1-2塊Bacon,最驚喜係Bacon係脆卜卜狀態,而唔係軟淋淋狀,Bacon好香脆.意粉沾滿蛋+芝士汁,一碗睇落好似唔多,但實際上份量都唔少,其實一碗已經夠食啦.
薰衣草味花茶
連花茶/汽水,建議揀花草茶,食完主食飲返杯熱花茶會比較舒服,花茶亦可以解解膩.揀咗薰衣草茶,好少會飲到薰衣草味花茶,感覺好清新,第一下入口其實有種平時薰衣草味護膚品咁,但飲落好fresh好舒服,覺得比玫瑰花茶同洋甘菊茶更舒服.
薑味梳乎厘超出色
薑味梳乎厘 $48
值得推介係Ginger Souffle!本身小編都好鍾意食Souffle,呢杯Souffle唔同普通原味Souffle,佢加咗薑,一勺直頭睇到有薑絲,確實真材實料.Souffle質感輕軟,好有蓬鬆感,焗嗰時蛋白同奶黃混合得宜,焗完脹到好高,入口好鬆軟,食完超滿足.
蜜蜜見
地址﹕將軍澳唐俊街12號天晉匯地下G06號舖
營業時間﹕星期一全日休息;星期二至日13:30 – 00:30
電話﹕9518 3356
延伸閱讀﹕(黃店巡禮)將軍澳4間隱藏小店 午餐最平50蚊埋單


text:
唔覺唔覺....今日已經係第五堂,成個課程上左一半啦!
今日因為我論盡,記錯返學時間(因為之後有職員打便我話改時間,原來係由十月開始),所以今日我地遲左少少,一返到課室已經過左玩玩具時間,宦所以小小豬冇得玩啦!
上堂啦....唱歌仔時間~
之後就訓練行路,沿住個膠碌碌行去拋波波入筒,小小豬好乖乖咁完成晒呀~
之後就要搬橷仔,依個小小豬自己(當然要我地扶住啦)搬完之後,又要自己爬上去坐,真係百厭豬呀~
老師今日教認識舌頭,俾左薑同檸檬俾小朋友試吓刺激脷仔,同埋要小朋友呻條脷出嚟.小小豬好快就可以呻條脷出,就連身旁另一位家長都話叻叻.當然啦....因為小小豬係一名為食豬,佢只不過以為有嘢俾佢食,所以脷仔出嚟啦~
試完味覺,終於到茶點時間,今次小小豬好叻,識得自己拎住杯杯飲水,唔洗我地提添呀~
今堂新玩意就係老師教撕紙之後用手將槳糊貼係圖畫紙上面,以訓練小朋友手指靈活.撕紙當然冇問題,因為小小豬成日都撕紙(因為我地想多訓練佢手力),不過估唔到小小豬勁鐘意槳糊,係老師教左一次之後,就不停要將手插入槳糊盒上面,仲要自己塗添.佢都係第一次接觸槳糊,開頭我都怕佢唔肯接觸呀~
今日可能一去到就上堂,冇左個WARM-UP時間,加上成朝早都唔肯瞓,只係搭車時瞓左一個蚊滋覺,所以小小豬嘅情緒都唔係太好,係上堂時都間唔中有尖叫,臨完堂時又開始扭計,真係失禮晒.我地真係要注意吓依個問題,下星期迫都要迫佢瞓個好覺先返學,咁應該會好好多呀!


text:
Catch 132 《再出發》
搞咗好耐,終於開完會,肯定返上次我哋宣教行程做出嚟嘅成果,仲決定畀我哋哩條team一齊再出發,去跟進返上次做落嘅嘢.
但點知未出發就鬧交,本身一組人,結果分道揚鏢變咗兩組人.更神奇嘅,我哋哩邊明明都只係諗住跟返上次果條路線,去探返上次見到嗰班人,但就不斷有阻滯.無端端班機被人取消咗,試下轉第二個方法又唔得,搞咗一大餐,問咗好多人,最後只可以去另一個地方,到咗就知道,果度有人有需要,我哋係應該去嘅.
我哋終於都唔駛咁迷失,喺新嘅地方,好多人都認同我哋嘅理念,又肯幫我哋,對我哋好好,甚至招呼我哋去佢屋企住.但太順利,原來我都係搞唔掂,終於有一次我踩到當地人條尾,佢哋搵人拉咗我哋.
如果得我,唔知我會唔會因為咁而頹咗呢?不過我哋係兩個一齊被人鎖,所以好似又定啲咁.我哋一齊唱詩祈禱,時間又好似易過啲.但,哩個時候居然會有地震,我哋個個都被人鎖住,如果棟嘢要冧,我哋全部都會走唔到,好大機會被壓死.之但係震完,我哋無事,反而係啲門同鎖都鬆開晒.其他囚友見到咁就即刻走,但我哋就無走到,覺得就咁走咗去都唔係辦法.因為我哋無走到,所以本來好絕望想自殺嘅守衛就無輕生,反而仲同我哋傾咗個好長嘅偈,甚至決定叫全家人都聽我哋講,全部信咗主.而我哋本來就無錯,所以第二朝就被人放返出嚟.一天都光晒,或者大家都覺得無事咁就繼續啦,但我哋唔服氣,明明都無錯,點解可以咁隨便就拉我哋,仲要坐咗一晚.我哋決定要投訴,但點知一投訴,就被人趕走,叫我哋唔好再留喺度.
之後,好似都係一直重複哩種行程.去一個新地方,一切好似好順利,但好快就又有人唔鍾意我哋,搵方法趕我哋走,我哋又只好去另一個地方,繼續重複又重複.就係咁,我哋去咗好多哋方,除咗地方名,同趕我哋走嘅原因唔同,其他都差唔多咁.但又無咁灰,一路上,認識到好多新嘅朋友,好多人支持我哋做緊嘅嘢,無論係錢,定係機會,唔同人都有唔同方法幫我哋.
世界變化得咁快,其實都唔知今次見完,下次仲有無機會見.不過,只要大家都係抱持同一種信念,我哋就係一齊,我哋就唔會怕同迷失.
新學年,好多新開始新事物,存在著某些未知嘅不安.因為無論升學定升班,身邊嘅同學仔,朋友仔總會唔同咗.而團契的團友,導師,甚至教會嘅牧者,可能會因為家庭或者工作嘅關係離開,身邊原本一齊行哩條信仰之路嘅人好似又少咗咁.但睇返保羅哩一段宣教嘅旅程,都覺得好神奇又好親切,雖然係好耐好耐之前嘅事,但原來聖徒相通唔係一啲會被地域年代所限,而係我哋喺聖靈嘅保守帶領下嘅連結.


text:
終於放監啦!減碳嘅日子雖然得三日,感覺就似過咗三年,等到等長都頸埋呀.
咁,食咩好呢?除非你唔嫌淡口,呢兩日都穩穩陣陣淨係食烚薯仔送白飯.如果唔係,其實都有唔少方便就手又好味嘅選擇.
方便就手系
飯團
我嘅最愛.唔講多次嘞,各位有興趣請睇番之前嘅《為咗加碳,你可以食到幾盡?》
叉燒飯
公司叫食晝叫外賣,除咗燒味通常就係啲又油又多汁嘅飯.分分鐘食咗仲衰過唔食.所以,要避過呢個撈飯引誘,把心一橫要個叉燒飯走汁就唔駛煩!
鴻福堂飯 吉野家牛肉飯
我呢啲懶人夜晚番到屋企,就梗係唔想煮架啦.呢兩間勝在多分店開得夠夜同埋夠多選擇.佢地嘅飯大部分都唔太多汁,又或者可以走汁.
Oliver’s Sandwich
如果食厭咗飯,可以試下加其他碳呀.呢間個焗薯都係不錯嘅選擇.不過就要盡量揀啲走沙律醬嘅款式就perfect啦.
中伏系
粢飯
嗱,呢個伏黎架.成日都聽啲前輩講,食糯米易抽筋架(唔好問我點解,我唔識講).依?粢飯咪係用糯米做架囉呵?
叮叮飯&即食飯
呢兩樣,我唔敢話唔用得黎做加碳.只係,經驗話我知次次食完跑都跑跑下要搵廁所.咁你話⋯⋯係囉呵⋯⋯
不過,都唔係喺街度樣樣都飯都適宜用黎加碳架.以下呢啲,真係少食好啲.
老麥
仲駛講?真係好油呢.你去比賽跑步定比賽去廁所?
薯片
唔係搞爛gag.前幾日有個第一次跑嘅同事問我薯片係咪碳⋯咪玩啦.
恭喜大家重獲新生,開心加碳!
更多:
Fitz.hk Facebook專頁
渣馬專區@Fitz.hk
[渣馬20周年感動呈獻] 救救小的的
[渣馬備戰] 2016渣打馬拉松路線探究
為咗加碳,你可以食到幾盡?
[email protected]


text:
想住得開心?
唔想裝修有手尾跟?
裝修從來都唔係一件容易嘅事.裝修過程繁複,自己唔能夠時常親自監督,所以往往成果出黎永遠同預期中唔一樣.加上如果同裝修師父溝通不足,問題就會出現,裝修嘅時候會有大量的問題需要溝通,例如剛做好嘅牆需要時間晾乾唔可以觸碰,地磚嘅排列等等.因為裝修係自己住,所以裝修唔好怕貴,我建議大家搵同市價差唔多去做.如果貪平好可能用嘅材料會相對較差,而且工人有可能會偷工減料,例如唔剷灰,唔做防水,電線因銅線貴所以用幼線等等.唔想呢啲事發生就一定要裝修之前問清楚問仔細! 千祈唔好敷衍了事,如果唔係蝕底只係自己.
謹防工人偷懶
裝修師父雖然收左你錢,要為你服務,但係畢竟佢地裝修唔係自己既屋企.所以以下幾點一定要留意
1.一定要傾完工時間
2.牆面刷漆,謹防只刷一層
3.地磚要預留接縫,以防裂開
4.保護工程一定要做好,以防”有手尾跟”
5.鋪磚前溝通預排,避免出現差錯
1
一定要傾完工時間
因為而家好多工程如果無傾到完工時間,裝修師父可能會將你屋企嘅工程廷期,因為無完工時間佢地可以拖好耐.另外如果要求裝修師父盡快完工,工程費用會隨之而增加.但如果完工時間已經確實,咁就無謂再摧趕師父做野,因為工程都需要時間完成.
2
牆面刷漆,謹防只刷一層
裝修嘅時候,最容易偷工減料嘅地方就喺牆面嘅刷漆.因為工序繁複,需要刷好幾次,而且要等上一層乾透後先可以刷下一層.因此,好多裝修公司會係呢個階段偷懶,一係淨係刷一次,一係底漆仲未乾就開始刷乳膠漆.後果往往都喺要重新刷一次,因為未完成好嘅牆面會出現裂痕,掉皮,甚至脫落.
3
地磚要預留接縫,以防裂開
地磚裂開唔一定係材料質量差.而喺裝修師傅喺地磚嘅接縫處細節無做好.喺處理呢啲地方嘅時候,一定要盯緊點,驗收也要檢查仔細點.一般普通瓷磚嘅拼接,縫隙大概在3-5mm之間.
4
保護工程一定要做好,以防”有手尾跟”
裝修前,要對工程進行保護.例如門窗保護,牆面,地面保護,廁所既地磚剛鋪完無幾耐,就可能被當成倉庫放置一大堆裝修用品,所以喺裝修前一定要做好保護以防地板地磚出現劃痕.刷漆既時候,如果之前沒做好保護,屋企嘅櫃,瓷磚和五金全部都好容易被油漆粘到.
5
鋪磚前溝通預排,避免出現差錯
有啲工程公司拎到磚之後就會直接鋪貼,結果鋪到一定嘅程度之後先發現比例唔協調,然後又將瓷磚拆落黎重新鋪貼,所以喺鋪貼前應該做好鋪貼的排磚計劃,咁就大大減低不必要嘅損耗同浪費.
舒適的傢具裝修選材同樣要注意
裝修嘅好壞除咗同工人嘅技術有關,都同材料嘅好壞有關係,好多人喺裝修時都唔知道如何選材,好多時候會被產品的表面所迷惑,導致選錯,在裝修選材時環保肯定是首選,然後是產品質量.但係每一個人裝修都要根據自己嘅綜合財力黎決定,下面我地就黎講下裝修時選材料注意啲咩!
6.透過傢具同埋配飾去突顯自己個人風格
7.熟悉材料特性,只要選啱同實用,貴唔一定最好
8.需要知道裝修材料對身體有冇害處
9.「一床多用」多功能子母床
6
透過傢具同埋配飾去突顯自己個人風格
最平既方法去改變形象,可以既話唔洗一定要大裝修去改變風格!下面我們分別從客廳和卧室黎舉例說明.
- 客廳——最重要嘅門面工程.客廳嘅擺設,顏色都能反映出我們嘅性格,特點,眼光.從最基本的軟裝配件嚟講,客廳主要傢具為:沙發,電視,電視櫃!其中沙發屬於重中之重,兼具顏值擔當和舒適體驗兩大用途,選擇嘅時候尤其重要.
- 卧室作為我地休息嘅主要場所,床嘅選擇必須質量好,仲要舒適.
7
熟悉材料特性,只要選啱同實用,貴唔一定最好
有啲人特別強調省錢,有啲人特別強調環保,有的人又特別強調風格.只有自己先知道邊種先適合自己!所以,好多材料都係要自己去做對比,唔好因為人地要你買啲咩你就去買啲咩.以地面材料嘅選擇為例,睇下點做對比.
首先要明確,地面有兩大類材料可選,一個喺地板,一個喺瓷磚.下面我地直接講材料特點:
- 強化地板——價格最低
簡單啲嚟講,佢以中密度板,刨花板等為基本材料,經過一定嘅溫度和壓力複合而成,表面再覆蓋一層塗膜,看着和木質地板一樣高端,但價格低.係用戶常選嘅一種.計算好自己家地面嘅面積同需要的嘅地板數量,基本可以計算好預算.
- 實木地板——腳感好但貴
天然木材經烘乾,加工後形成嘅地面裝飾材料.能起到冬暖夏涼嘅作用,腳感舒適,環保健康.不過價格要比強化地板貴好多
8
需要知道裝修材料對身體有冇害處
選擇購買牆面材料時,要了解想買的材料是否對身體有害,高分子材料有沒有揮發物(甲烷),有啲壁紙係室內溫度高時,會揮發氣味影響情緒同食慾,或者皮膚不適.
仲有一啲材料,睇落去好靚,但係呢啲顏色艷麗材料都可能含有放射性元素,對人體都會有一定嘅影響.所以選擇材料時一定要多方面考慮,唔可以只看外表.
9
「一床多用」多功能子母床
現在很多城市家庭都計劃會生BB,但係生BB既最大嘅壓力其實係BB出黎前後期嘅照顧同養育,所以唔少上班一族會請工人或者叫屋企人出來幫忙照顧(嬰幼兒期)同接送(學齡期).所以兒童房就係屋企人同小朋友兩代人嘅生活空間,一套功能齊全,設計合理,價格適中嘅高低床係非常合理.
其實一個出色嘅子母床,除咗普通嘅休息空間,仲會有好多收納,儲物,工作空間嘅設計.
做好以上幾點可以令你的裝修工程變得更輕鬆更可靠!
如對村屋有興趣,歡迎聯絡我們 – 上善置業 “您的村屋專家”


text:
今日請咗日假可以接Hysan芊芊放學,我應承佢哋如果放學番到屋企可以快快做完功課就帶佢哋出街,所以佢哋唔駛15分鐘攪掂哂,我就帶佢哋去咗雀仔街睇雀喇!
唔知做咩事,哥哥一出門口就一路拖住呀妹隻手
話要好好照顧住佢!突然哥哥母性大發,我當然成全佢啦(因為平時冇幾可)
講講吓仲兩個攬埋一舊...(平時我唔喺度就成日打打殺殺,都唔知係咪咁醒專登做俾我睇
行到落街都一路拖到實!兩個仲對望好溫馨咁笑,直程當我冇到!
哥哥仲叫我唔好拖芊芊,俾佢自己一個人拖住喎
仲周不時扮哂細心咁幫芊芊撥吓頭髮
根本芊芊個頭都冇污糟!
好喇好喇,知道你哋兩個好愛錫對方喇
我哋向住旺角大球場前進,好快就嚟去到雀仔街喇
我哋終於嚟到門口啦!大一個大大嘅牌匾喺度寫住「鳥語」
完全無視我...一影完張相哥哥就拖住芊芊自己行入去
一入到去已經有好多雀仔喺度不停叫...
仲有好多店舖仲未閂門,回想我自己都有十幾廿年冇嚟過
D雀仔好靚呀!仲靚過以前喺元朗公園見到嗰D雀仔
雀仔身上D顏色好似畫上去咁靚
我一路睇一路諗緊唔知第時自己老咗會唔會都手拎住個雀籠玩雀呢?
好似D呀叔咁拎住去飲早茶睇報紙
過多兩檔,有幾張大鸚鵡企咗喺鐵架度
佢哋唔駛用籠困住,只係腳上面鎖住條鏈
佢哋兩個好大膽行到好近D鸚鵡
我就一路好小心咁睇住驚佢哋激嬲鸚鵡去啄佢哋
最大隻係呢隻傳統藍黃色鸚鵡啦
佢哋行埋去鸚鵡一轉身條尾都差D Fing到佢哋塊面
呢隻個頭毛都豎起哂,唔知佢係咪好嬲呢?
芊芊你唔好行咁近好唔好
見到伯伯喺度餵雀仔,佢哋兩個都睇到入哂神
覺得好新奇!哥哥仲一路嘈住話要買番一隻養
我叫佢養番掂自己隻「波兒」(金魚)先啦!因為佢依家都冇打理佢,只係交俾工人姐姐處理
所以我一定唔會贊成俾佢養呢樣嗰樣
呢隻個樣超攪笑!佢瞌埋咗對眼
但係睇落去好似笑緊咁樣,巧打耳呀!
呢個時侯芊芊都突然眼瞓起上嚟!
唔好呀!頂住呀!仲要番屋企食晚飯㗎
再睇多陣行咗個圈我哋就番轉頭lu...
喺佢哋放學嚟咗個短Trip都幾好開心呀!
我同佢哋講,話依家住得近可以第日再嚟探佢哋!佢哋知道後就好開心
Photo by CANON 5D Mark III, Len | EF 35mm f/1.4L USM
呀劍評語: 建議連埋花墟同金魚街一齊行,小朋友必定開心極了!對於閒時只得半天時間去不了遠的地方玩,這裡實在係一個不錯嘅選擇!
園圃街雀鳥花園 簡介
前身位於香港旺角康樂街,由於素來是雀鳥及雀鳥飼養用品店的集中地,因此被喚作為雀仔街.
開放時間
每日上午7時至晚上8時(但係我哋呢日去只係6:30都開始收檔)
網址
http://www.lcsd.gov.hk/tc/parks/ypsbg/index.html
電話2302 1762 (辦公時間內)


text:
「創業」
仲好記得第一次創業係十八十九歲,當時因為冇入到心儀嘅大學科目.讀四科真係肥三科,所以覺得繼續讀落去都無乜意思.正因當時科網熾熱,加上自己有少少設計同寫網站嘅興趣,所以就開咗間做網站設計嘅公司.Mania Design 係我第一間公司.但係慢慢就知道工作經驗唔夠,同個陣時邊到有乜嘢創業活動.所以做咗一兩年就摺咗.
「打工」
當知道自己嘅經驗唔夠,所以就開始打工.當然做過大大小小嘅公司,而第一間公司就正正係「陳豪」大佬係澳洲開嘅一間設計公司.講真係佢教識我好多嘢,飲咖啡亦都係同佢做嘢嘅時候開始.之後離開咗就去咗另一間跨國公司係推廣部門做設計師.但因為自己識得做網站,後來就變咗做網站設計,重操故業.不過亦因為科網爆破,公司裁員,最後好好彩去咗 IBM 開始我嘅企業生涯.
「經驗」
對好多人嚟講,佢哋好唔習慣大企業嘅作業流程,不過或者我做耐咗已經好習慣,我又覺得冇乜嘢.係 IBM 初期,自己係一個小小員工,每日做嘅就係更新網頁內容.不過之後頂唔順佢哋,不斷諗點樣做好啲同快啲,慢慢機會多咗,就得到認同.直至去到中國大連,開始培訓同帶領新嘅團隊.由小小十幾人到五年後二百五十人,呢個經驗真係好好!因為對今日在創業係相當有用.


text:
如果你係由 Yahoo Blog 睇到依家
Google Blog 的話,可能你都會留意到我都會經常整
muffin,而且都曾經整過好多款式,但其實都係萬變不離其中,我一直大部份時間都係
base on 同一個 muffin
recipe,然後再加加減減,又或者更改部份材料而做出不同口味.
上次 Winnie 試過個焦糖蘋果鬆餅之後,佢都話味道唔錯,連一直都唔多鍾意食 muffin嘅佢都專登打電話問我點解個 blog 搵唔到個食譜,咁之唔係因為我懶無寫囉,哈哈!!
所以我就諗,不如將我一直用開嘅 basic muffin recipe 同大家分享啦,之後大家就可以 base on 呢個 recipe 嚟做出自己喜愛嘅口味哦!
材料:
低筋麵粉
250 克
泡打粉 2 茶匙
鹽 1/2 茶匙
糖 80 克
雞蛋 2 隻
橄欖油 90 克
乳酪 100 克
- 粉類過篩 3 次;將所有乾料放入兜內混合好;全部濕料攪拌均勻.
- 將濕料倒入乾料內,用膠刮快手攪拌均勻.
- 將麵糊勺入模內,放入已預熱至 200 ℃ 嘅焗爐內,焗約 20 分鐘即成.
以上材料份量可做鬆餅 10 個.
呢次我就加咗 pecan 果仁同糖漬雜果皮落去整.
呢個 basic recipe 真係唔錯㗎,成品做出嚟
一定夠鬆,而且表面仲爆得好靚㖭!
Notes:
- 食譜中嘅乳酪可以改用牛奶,水或其他果汁,但用乳酪係最理想,因為酸性物質會有
助泡打粉發揮膨鬆作用,令鬆餅麵糊發得更高更鬆,所以 buttermilk 亦都係唔錯嘅選擇.
- 混合乾濕材料時,必須將濕材料倒入乾材料內混合,我自己就試過幾次將步驟掉轉,
乾材料倒入濕材料內,效果唔多理想,質地唔夠鬆,比較實.
- 用膠刮攪拌混合材料時,必須快手及輕手,毋需完全混合至一點點粉粒都見唔到,因
為麵糊攪得太耐的話就會產生筋性,成品質地就唔會鬆軟.
- 大家亦可用電動打蛋器嚟攪拌麵糊,比較容易做到鬆軟效果,因為打蛋器轉動速度比
人手快,可以縮短攪拌時間,以免產生筋性,當所有材料大致混合好就要即刻停機.


text:
各團友,我地搵日天未光去影日岀,影完飲早茶後散隊
1) 呢次唔係一次 hiking 活動,希望唔好有提議要走山路既路線.
2) 應該會有好多器材要帶,例如腳架,菲林機,測光錶等等
3) 希望係有車到同有位泊車﹝無理由要三點起身搭巴士掛﹞
4) 以郊野背景為主
地點:大帽山 Link Link2
日期:一月一日
時間:早上三時
日出時間:07:00
集合地點:荃錦公路頭:馬閃排路 Google Map Link
團長後記:
係2009年1日1日零晨12時半, 小弟便出門口去接 Jacky, Michael, Ruby, 及過路人, 兜兜轉轉於2:30am 到達集合地點 “馬閃排路”, 雖然早咗, 但原來 Boris, Eva, askaseed 同佢既朋友比我哋仲早.
當其他人未到齊前, 我哋一干人等便下車吹水, 各人都非常之興奮, 由其係 Eva, 當韋信, Fuji, lhk, Alex 同佢既愛人到達時, 大家既情緒巳非常之高漲.
由 於怕大帽山上冇車位, 所以韋信同 Boris 佢哋便先上山, 而小弟同Jacky, Michael, Ruby, 及過路人, 便繼續等侯初哥, Wharf, 及 妄煮等人. 初哥 &佢既好朋友同Wharf真係3:00am趕到黎, 手車非常之快, 而 Eric, Calvin等人亦於 3:20am左右到達集合地點, 我地一行人四架車便好似頭文字 D 咁以極速飄移上大帽山同先頭部隊會合, 可惜我唔係揸 GTR!
當經過漆黑一片, 伸手不見五指既小路後, 我哋四架烈火戰龜終於都到達大帽山上既停車場, 好在仲有位泊車, 如果冇位泊車, 我肯定妄煮及阿6等三人會立刻被我一腳伸佢三個落石崗機場.
我 哋一行山揸住電筒怱怱走去影星星既大本營同其他隊友會合, 雖然由於四週黑 mum mum, 但小弟巳聽到一陣陣既笑聲同叫喊聲, 點解有叫喊聲? 因為係大帽山上除咗凍之外, 真係好大風. 小弟去到大本營時, 巳見 askaseed 同佢既小天使, 兩個坐得非常之親密咁保持體温.
巳 Eva 見人齊亦立刻生火準備 coffee 同 re-heat d 食物比大隊, 開頭佢係櫈底撻唔着個 gas 爐, 唔通冇 gas? 好在唔係, 原來只不過係太大風, 好在小弟帶咗張 matt 黎, 用來擋一擋 d 風, 咁就幫 Eva撻着咗個 gas 爐, 之後偉大既工作就由 Eva 繼續包辦.
此 時巳見各人都巳經 set 好腳架影緊星, 而由於四週黑 mum mum又大風, 小弟新買返黎既腳架都未拆盒, 於是我就獨自一人行返去架車到安裝腳架, 順便幫韋信攞返條頸巾及外衣, 等佢可以變身做方中信, 但小弟係離開大隊呢十幾廿分鐘竟然引起一段可歌可泣並體會人間有情既小插曲.
事 原小弟獨自一人行返去停車場時, 發現隻左手黏立立, 點解呢? 一去到有燈既地方一睇, 原來隻手比膠袋既膠柄界損咗, 流到幾隻手指都係蚊飯, 小弟一d 都唔覺痛, 所以走去車尾攞 d 纸巾沬沬佢便算數, 之後便安裝腳架, 再去韋信架車攞條頸巾及外衣, 但正想反去大本營時, 見到有個友仔想泊架車係小弟架車傍邊, 但耐何佢手棍波又幾屎吓, 所以便比些指示佢引導佢點樣泊好架車, 之後小弟便再行去山上唯一一個廁所洗乾淨手上既蚊飯同埋開個細, 由於該流動廁所位於一個較黑既位置, 內裡又冇燈, 所以小弟便攞出露營用既 LED 小營燈, 一開, 廁所內乜嘢牛鬼蛇神鎖羅盆富王通通都被嚇走!
正當小弟打個尿震同拉好褲鏈後, 突然聽到韋信把聲, 小弟自不然回應: [有人係到!], 差點把韋信嚇個半死, 原來大隊見小弟久久未回大本營, 怕唔知小弟係咪跌咗落山, 所以韋信同幾位隊友如初哥等返去停車場揾我, 要咁多隊友擔心小弟, 真係唔好意思.
當初哥既車厘子小姐幫我隻手揸些少 lip bom 止住流蚊飯後, 我地便返去大本營, 眾隊友見到我亦安心, 雖然小弟隻左手只係有少少皮外傷, 但 Eva 亦好緊張咁左摷右摷想揾膠布比我, 佢既母性亦係此時不自覺咁流露咗出黎, 最終 lhk 走去揾係車內避風既妄煮等人班到膠布比我, 佢仲幫我貼埋膠布, 眾隊友對小弟既關心, 令小弟十分感動, 你哋所做既一切, 我都記得架.
飲 過由 Eva 泡製既熱咖啡後, 小弟正式開始影相! 但此時巳5點. 由於小弟絕對係 Canon 單反新手再加上成兩三年冇玩影相, 所以一開始時左問又問, 好在 Alexchrome, Boris 等人好有耐心咁教小弟如何入手, 以致小弟終於拍攝到人生中第一幅天文照片, 多謝你地呀!
整 個過程中, 小弟只可忙裡偷閑煲煙, 都冇時間去嘆 Michael 帶來既 cigar, 真係唔好意思呀! 而影相中途, Eva 又準備好雞翼, 大紅腸, 及香噴噴既荷葉臘味糯米飯比我地食, 真係好好味同好正架, 食完個由佢親手做既荷葉臘味糯米飯後, 身心都暖晒.
影 星照時一路都好大風, 真係吹到人又郁頭又甩, 所以初哥, 阿6, 及妄煮等人都返咗架車內避吓風頭, 而小弟, Alex, 韋信, Wharf, Boris, Michael, Ruby, Askaseed, Jacky, 過路人, Eva, lhk, 及 Fuji 等繼續留係大本營影相, 吹水, 同食嘢, d 風真係好大, 呢次北風大人真係還咗小弟既心願, 個天大多數時間都睇到星, 但韋信既內心就唔係太好過, 佢既嘆有星不過無女, 嘥料!
影 咗一輪相後, 突然聽到 Eva 大叫! 原來天漸漸光起來, 當時只係早上6點10分, 大陽還未升起來, 但我地見到背後既天空漸漸有漆黑變為深藍, 心知不妙, 原來大家身處既方向係唔會影到日出既, 但在影星中途, 有其中一位隊友同我講過某個方向係向東, 結果個天既顏色話比我知唔係, 正確既方向係我上次同韋信探路時, 我話要再由停車場繼續沿禁車行既小路, 向山頂天文臺嗰邊行先啱, 不過, 我想係呢到講, 同我講邊個方向係向東既隊友唔係領隊韋信, 而係令有其人.
當聽到由始至終全場最興奮最high, 又提供美食比各隊友既 Eva 話: [我唔理你哋! 如果冇日出相, 你哋個個唔會好過!]
為 咗唔想Eva失望, 小弟立刻收擋走鬼咁走, 連同 Boris, 過路人, Jacky, lhk, 及兇大家既 Eva, 直向看到日出既東面奔走上山, 我哋一行六人, 以時速約6km, 係廿多分鐘內, 走咗2 km 幾, 去到一個可以影到日出既地方, 迎接 2009年1月1日既晨光第一線, 而係太陽未升起前既10分鐘, 我地6個人都好興奮同開心, 大家係到影吓合照, 而 Boris 又好有耐性咁教小弟點樣影日出, 當見到太陽終於從東面升起來時, 個個都好開心, 個太陽升得好快, 短短幾分鐘, 巳見到成隻咸蛋王升咗上來, 我哋係照完一輪相後, 亦回程走返去停車場跟大隊會合, 到達停車場各隊友亦巳收拾好行裝, 跟住分別開車去川龍既端記飲早茶.
由於初哥要車佢既好朋友返屋企, 同妄煮揾唔到車位泊車, 所以連帶阿6等5人都冇同大隊一齊飲茶, 係到想同妄煮講聲唔好意思, 因小弟本身都係第一次入川龍, 所以未能為你揾到車位泊車, 真係唔好意思.
我地15人係端記羅通掃北一番點心後, 眼見眾人巳疲態盡露, 於是便提出尋日既日出行動正式完結, 各人分別都坐順車回家.
在 此我要多謝韋信為是次觀星日出團既顧問, 多謝Eva 同 Boris 為大家準備既飲品同食物, 其實 Michael 同 Ruby 亦有帶水, 茶葉, Cigar 等物資來, 所以亦多謝你吔兩位既一番心意, 多謝 Jacky 你幫我買咗5L 水及係睇日出時幫我哋影相, 多謝眾人對小弟既關心, 多謝韋信, Boris, Wharf, 及妄煮義務接載各隊友, 最後亦要多謝所有隊友參加今次既元旦觀星日出團!
Report Pencil!


text:
产品展示
- 商用电饭锅系列
- 蒸饭柜系列
- 消毒柜
- 商用电磁炉
- 节能灶
- 防爆压力锅
- 制冷设备
鲜肉展示柜 食品柜系列 豪华海鲜柜系列 陈列柜系列 陈列柜风冷系列 陈列柜(风循环铝合金门) 陈列柜(绿色)系列 新款点菜柜 风幕柜系列 顶开门系列 冰淇淋柜系列 组合岛柜系列 圆弧形岛柜系列 圆弧门冷柜系列 药品阴凉柜系列(风冷) 星级组合超级岛系列 斜面海鲜柜系列 平面海鲜柜26型系列(冰冻) 平面海鲜柜18型系列 玫瑰金陈列柜系列(铝合金门柜) 立式直冷陈列柜 立式移门陈列柜系列 立式风循环陈列系列 立式风循环陈列柜移门系列 豪华型冷柜陈列柜绿色系列 豪华型食品柜系列 豪华型岛柜系列 豪华多功能柜系列 豪华点菜柜系列 蝶形门系列 点菜柜系列 岛柜系列 蛋糕柜风冷系列 厨房冰箱系列 玻璃门系列 冰粥柜系列 冰箱系列
产品展示
- 商用电饭锅系列
- 蒸饭柜系列
- 消毒柜
- 商用电磁炉
- 节能灶
- 防爆压力锅
- 制冷设备
- 鲜肉展示柜 - 食品柜系列 - 豪华海鲜柜系列 - 陈列柜系列 - 陈列柜风冷系列 - 陈列柜(风循环铝合金门) - 陈列柜(绿色)系列 - 新款点菜柜 - 风幕柜系列 - 顶开门系列 - 冰淇淋柜系列 - 组合岛柜系列 - 圆弧形岛柜系列 - 圆弧门冷柜系列 - 药品阴凉柜系列(风冷) - 星级组合超级岛系列 - 斜面海鲜柜系列 - 平面海鲜柜26型系列(冰冻) - 平面海鲜柜18型系列 - 玫瑰金陈列柜系列(铝合金门柜) - 立式直冷陈列柜 - 立式移门陈列柜系列 - 立式风循环陈列系列 - 立式风循环陈列柜移门系列 - 豪华型冷柜陈列柜绿色系列 - 豪华型食品柜系列 - 豪华型岛柜系列 - 豪华多功能柜系列 - 豪华点菜柜系列 - 蝶形门系列 - 点菜柜系列 - 岛柜系列 - 蛋糕柜风冷系列 - 厨房冰箱系列 - 玻璃门系列 - 冰粥柜系列 - 冰箱系列


text:
前HotCha成員Regen張惠雅今日(22日)宣佈中招確診Omicron,在IG社交平台上撰寫長文兼上載快速自我檢測呈陽性的相片,詳細分享自己的經驗和心路歷程,並且透露自屬是兩日前病發,在沒有接種疫苗的情況下,日常去了港九離島區,表示自己:「唔太擔心,都係傷風感冒咁樣.」
Regen張惠雅在IG上撰寫長文表示確診Omicron:「發病係20號凌晨⋯⋯19號晚訓覺訓訓下覺有有啲周身骨痛,估自己因為吹風淋雨咗好耐而吹病咗,因為隔離舖都有keep住做檢測都係陰性,我就無覺得係中咗Omicon」,表示自己「本人好宅,基本上平時我都係唔出街困喺房唔接觸人,所以源頭唔太清楚,屋企人都無感染無症狀不過屋企人,呢排都會一齊留喺屋企.」
出現病徵後,Regen煲咗個熱檸樂煲薑,有發燒發冷,表示「食咗日本嗰隻感冒藥,食完好快見效喉嚨唔太痛⋯⋯之後兩日都係燒下唔燒下」,到了今日22日就「喉嚨痛好咗啲,咳都係一兩聲,痰都係一兩篤」,還表示自己「雖然我認同共存,但係因為顧及其他人包括屋企人感受,全程我都好小心隻手揸住支酒精消毒液長期噴自己對手」,並透露自己「匿埋喺廁所幫自己檢測,一分鐘唔駛就已經出咗兩條線」,於是「咁我ready好心情拎住支消毒,係又噴唔係又噴」.
Regen又謂:「原本都覺得中Omicon係遲早嘅事⋯⋯而家返咗屋企,決定困自己喺房唔沖涼直到negative為止」,更列出自己兩日來去過的地方,包括長洲,中環,觀塘,東涌等,最後講到:「自己無打針,唔太擔心,都係傷風感冒咁樣,睇下之後幾日病情點樣我update下比大家知⋯⋯我唔鍾意食生果但係呢幾日狂食柑同有食啲蕉,喉嚨好乾但係無胃口,口淡淡,尋晚仲覺得自己無食嘢幾日好弱 喺度做深蹲」.
我確診咗了
@oneday.since.autumn 暫時關門直到negative再休息多幾日先營業
發病係20號凌晨
連日大雨西灣好似去咗極地咁人影都無隻
好在自己都無開舖
講講第一嘢嘅發病病徵
19號晚訓覺訓訓下覺有有啲周身骨痛
估自己因為19號我喺室外橫風橫雨嘅時候喺度吹風淋雨咗好耐而吹病咗
因為隔離舖都有keep住做檢測都係陰性
我就無覺得係中咗Omicon
(本人好宅 基本上平時我都係唔出街困喺房唔接觸人 所以源頭唔太清楚 屋企人都無感染無症狀不過屋企人呢排都會一齊留喺屋企)
之後我煲咗個熱檸樂煲薑
飲完好快就黎料 啲鼻水湧出黎
不過都係流咗一晚啫
之後鼻水都收曬
有發冷
不過發得燒係一定會發冷
然後我就食咗日本嗰隻感冒藥
食完好快見效喉嚨唔太痛
不過藥力退咗都係有發燒發冷
但係又唔算嚴重
之後兩日都係燒下唔燒下
同埋開始喉嚨痛
但係我又唔係痛到好嚴重定係我忍得痛定點
今日22號起身喉嚨痛好咗啲
咳都係一兩聲
痰都係一兩篤
我無幫自己探過熱
除咗去買快速測試時候門口嘅探熱
不過係人都知個探熱係廢嘅
我頭先度到係三十五點幾度
今日因為要出觀塘拎嘢同埋我想返屋企
順便返屋企之前測一測
雖然我認同共存
但係因為顧及其他人包括屋企人感受
全程我都好小心隻手揸住支酒精消毒液長期噴自己對手
同我自己
我覺得當時好似一個通緝犯
落雨個頭又濕
好猥瑣
成件事都好狼狽
我匿埋喺廁所幫自己檢測(係咪諗到個畫面都覺得好可憐)
超快 一分鐘唔駛就已經出咗兩條線
咁我msg屋企人啦
啊媽就打電話比我
我又唔敢聽
因為唔想喺廁所大大聲講我確診咗
到時我真係困喺廁所幾日都無得出黎
咁我ready好心情拎住支消毒
係又噴唔係又噴
眼神都好閃宿
當時屋企人冇叫我返屋企
因為佢地都驚一驚
諗起唔知可以去邊度
返西灣嘅話又要再一次吹風淋雨
覺得好無助
我喺車上面好想喊
但係又唔喊得因為啲眼淚會有病毒
最後好在得到屋企嘅批准
而家返咗屋企
決定困自己喺房唔沖涼直到negative為止
以下係我去過嘅地方
擔心嘅快速檢測一下
(自己全程都有狂噴消毒)
坐咗華勝街渡
長洲屈臣氏
12:45pm船出中環
的士去觀塘
成業街7號11樓
APM樓下屈臣氏去買快速檢測
APM二樓廁所右右面第一隔
的士去返中環
再的士去返東涌
自己無打針
唔太擔心
都係傷風感冒咁樣
睇下之後幾日病情點樣我update下比大家知
原本都覺得中Omicon係遲早嘅事
前幾日未知自己中嘅時候仲嘆氣點解要呢個時勢吹病自己要自己喉嚨痛兩次
所以當我見到positive嘅時候係鬆咗一口氣
而暫時最心噏係返到屋企嗰下見到隻貓對住我喵喵叫而我唔可以瘋狂摸佢錫佢
驚佢覺得我唔理佢
(個人經驗 我唔鍾意食生果但係呢幾日狂食柑同有食啲蕉 喉嚨好乾但係無胃口 口淡淡 尋晚仲覺得自己無食嘢幾日好弱 喺度做深蹲)
謝謝


text:
有時,試新餐廳絕對係一個冒險.
你以為睇相或者睇文或者睇IG介紹後,就一定好食,少年,你太年輕了.
當你認識得好多foodies嘅時候,你會知道有些人有免費餐食就好好好,然後自己去試食就要去酒店出入,自己俾錢就一定唔會食多過一舊水一餐.
呢樣先係最諷刺,因此,有時你睇文睇post都要好小心.
看過一些post後,朋友話有間旺角嘅西餐好得,講開旺角西餐,我諗起朗豪坊入邊個堆餐廳,又諗起以前嘅霸主天機棧,仲有冇開,我都唔知了.
朋友話想試呢間Gogorock,然後佢話有班幾朝嘅IG blogger都介紹,唔會有錯,食餐生日飯,地點又好,價錢又唔貴,既然朋友有選擇,我就當然話好,恭敬不如從命,我最怕選擇餐廳.
晚上來到這裡,餐廳氣氛都係一些較local的西式餐廳,唔知點解真心令我想到天機棧.
餐廳都幾有誠意,有好多款唔同嘅酒,而且有好多比較走高檔路線嘅食物,價錢又唔算太貴.
焗蒜蓉包非常大件,每件再塗上牛油,香夾濃,絕對不是亂咁俾你的貨色.
係求其定係驚喜?牛油果螺肉沙律,老實講,兩樣大纜都扯唔埋嘅食物加起來然之後俾個沙律你,出奇地個味道有幾夾幾清新幾好食,一隻翡翠螺又要剪又要切牛油果,都幾有心機.
香煎蟹肉餅,呢個真心普通,冇乜嘢好講,而我不覺得佢似蟹餅.
以西餐廳來講,菜式嘅調配上的確有少少奇妙之處,野菌磨菇湯姍姍來遲,奇怪,點解唔係配麵包一起來?我朋友仲話幾好飲.
本身看到香煎銀鱈魚,以為會是很大碟,點知原來只係一件細細嘅魚,銀鱈魚好香,油份強.
燒美國豬鞍拼M5和牛,兩款名貴嘅肉走埋一齊,你以為和牛一定出色過豬?非也,豬鞍煎得非常香脆,肉味勁濃,和牛不算過油過膩,但總算比和牛出色.
主角係紅蝦汁海膽天使麵,呢個係我成晚最期待嘅食品,海膽加上底層有好多紅蝦,天使麵雖然煮得唔係太好食,但還是很為人可以接受的一道菜.
心太軟拼特色甜品,我真係無食過,但見身邊兩位女性朋友都說幾好食,我估且相信吧.
個餐仲可以每人點一杯特色雞尾酒,加上咁多野食都係一個相宜的價錢,老實說,冒險精神試下,未嘗不可,但如果你抱有已一個平價錢可以fine dining,大約是一個錯的concept .


text:
有冇睇過令你嘆為觀止嘅日記手札本呢?網路上有好多令人驚豔嘅作品,少不免都想自己試下整返本呢? 係Instagram睇下產出迷人手札嘅作者都用咗咩材料啦!
-
目錄
繽紛貼紙不能少
無論係卡通貼紙,或係各式各樣嘅紙膠帶,手札常見嘅好夥伴就係繽紛嘅黏貼小物,可愛嘅貼紙同紙膠帶,幫睇起嚟單調嘅手札增添好多色彩同樂趣.
-
你有繪圖功能會更好
如果你有手繪能力,咁樣你適時加一D插畫係你嘅手札上面啦!隨意嘅小人,小物,或係簡單嘅表情符號,都可以令你嘅手札睇起嚟好寫實同貼近生活.如果手繪咁啱係你嘅死穴,都冇所謂,多D準備繽紛貼紙喇.
-
萬字夾或其他有用嘅配件
用小配件妝飾你嘅手札,例如:用萬字夾當做書籤,當做重要事項嘅標記,或係每日停筆嘅註記,手札都可以變得好生動嫁.
如果手札書衣有磁性,造型萬字夾一方面可以成為書衣裝飾,一方面都可以能直接加書衣當做收納空間添.
為咗等手札更加得意,仲有一個做法,就係買D限量版或獨家發行嘅「訂造商品」,舉下圖馬來貘萬字夾為例,就是企業同知名畫家出嘅聯名款,如果咁啱係你鐘意嘅造型人物,用起上嚟一定可以增加唔少樂趣!除咗萬字夾,好多網路知名創者都發行唔少訂造商品,對佢哋情有獨鍾嘅人不妨隨時follow佢哋嘅近況.
無論你鐘意忠於手寫,原汁原味嘅紀錄手札,定係繽紛奪目嘅款式,用自己獨有嘅方式好好同保守祕密嘅手扎談場戀愛喇,令生活更有質感!


text:
我地喺Ella既住宿交左比司機負責,佢幫我地搵左個非常獨特既地方,由旅程既一開始佢都好想幫我地搵住既地方,因為佢搵既話就可以搵佢識既人,應該會有油水抽下,佢帶左我地去一個叫Ella Glamping既地方,近市中心但要上山既地方,上去之前遇到既小插曲就係架車太大而個山坡太斜上唔到,要另外租架tuktuk先得,雖然tuktuk既錢係佢比,不過唔係好方便,因為要行15分鐘先落到山.
Ella Glamping係比較原野既地方,住既地方係幾個大帳篷,有鳥語花香既感覺,除左上去要行大斜坡之外,其實我地都幾鍾意依度呀,感覺好似返左農場住咁.一晚兩間房佢收左80蚊美金,不過佢收貴左我地成10美金,可能個10蚊司機袋左啦,其實我地都唔係好呃既.招呼我地既係一個當地人,皮膚好黑,英文唔係好好但係好友善,幫我地拎袋之餘都有招呼我地飲茶食餅,第二朝仲煮左早餐比我地食,係薄餅生果等等,多到我地食唔哂.
黎到Ella已經無Haputale咁凍,依度竟然有熱水,雖然唔係話好熱但係都可以沖個涼,而且床鋪都好乾淨,好relax既地方,我要個camp後面就係一片山林,好想行上去睇下啊,不過司機話有動物係上面,訓到朝早既時候真係聽到「呀~嗚~~」既狼叫聲,係度住左一晚就走左,Ella留一既就夠喇...
Ella Glamping
喺室外食早餐既地方
由依度行入去


text:
正所謂「人有三急」,好需要搵個廁所嘅時候就會突然腦殘唔知點算,原來今時今日有好多工具App設計咗出嚟,幫到好大嘅忙,例如以下幾個App就夠晒實用,一App旁手隨時救一命.
「Toilet Rush衝廁」︰搵廁所App幫你定位,會話你知附近最近嘅公廁位置,而且會顯示係男廁定女廁,有冇殘廁,有冇廁紙提供,有冇淋浴設備及嬰兒設備,係咪公共洗手間等等.雖然有朋友話,如今去搵公廁倒不如衝入商場更加快,不過好多舊區唔係話咁多商場,又或者某啲商場好似迷宮一樣好難搵廁所,所以有App點都幫到下.
「MyMapHK」︰最勁嘅位係由地政署去研發,方便快捷地查閱由地政總署測繪處提供的數碼地圖.當中有六大選項,包括咗香港街道圖,細緻又精準,連門牌號碼都有,選擇交通狀況亦會立即知道有冇塞車等,而想量度兩地點之間的距離亦可立即拉綫搵到.另一實用的選項就係「遠足」,內置咗香港各大主要的行山路綫,資訊詳盡,又有圖片又有scale,仲有埋標高柱資料,一定唔怕迷路.另外仲有一項叫「Emergency」就好勁,點擊即幫你傳送出SOS Message,包括用SMS/Whatsapp等方式,內有你目前的GPS資料,萬無一失.
「eSeaGo」就係海事處海道測量部,所提供嘅海圖資訊,最勁嘅地方係可以响離線模式之下使用,配合返你移動設備的定位功能,協助响香港水域內行駛.所以好多船家都有呢個App,至於我哋一般市民用得最多就係潛水員,如果出海玩就可以大約知道下潛位置,大概有幾多米水深.另外,eSeaGo使用者仲可以設定自定圖層,航線點及興趣點,如果經常出海到附近海域玩,就有備用數據,分享俾朋友或自用都唔錯㗎.


text:
口交
口交(同男女性口交又叫吹簫,擔柴;同男性口交又叫含撚,食J,食JJ,食朘,食朘朘;同女性口交又叫含屄,舔陰)係用口或者脷刺激外生殖器嘅性行為.口交可以由異性或者同性嘅兩人相互進行.口交亦可以自我進行,叫做自我口交(男:autofellatio;女:autocunnilingus).
動機[編輯]
好多時係一啲女性唔方便做愛嘅日子,例如係月經期間,又或者係非安全期,女性唯有以口交嚟滿足伴侶,漸漸地女性會以口交嚟增加對伴侶挑逗.
口交分為男性對女性嘅口交同女性為男性嘅口交,男性對女性嘅口交係男性用條脷刺激女性嘅陰核及陰道,甚至會將條脷伸入女性嘅陰道嚟代替男性性器官嚟刺激女性;而女性為男性嘅口交就係女性用口部代替陰道套住男性嘅性器官,上下移動嚟模仿造愛嘅情況,加上條脷嘅刺激可以帶畀男性更大嘅刺激.
既然精子入唔到陰道就唔係太可能會導致懷孕(唔係完全冇可能),噉口交就被用嚟作為一種避孕嘅方法.好多人——包括越來越多嘅未成年人——為咗呢個原因而選擇咗口交或者肛交嘅性交方式.不過肛交時精液重係有可能進入陰道.
有啲人唔能夠接受口交,但亦有好多人樂於此道.有時口交並唔係為咗避孕,而係作為「前戲」而做嘅.生殖器官具有大量嘅神經末梢,非常敏感,雖然脷,嘴唇都係噉,由於嘴入面冇刺激性慾嘅受器,係感受唔到性興奮,但因敏感嘅觸覺,若同時進行性幻想,係可以勾起性慾嘅.
舔陰[編輯]
又叫「品玉」.牽涉以口,唇,舌對雌性陰蒂,陰戶或陰道嘅性刺激.性伴侶對雌性施行口交可能用作前戲嘅一部分,或仿作交合.


text:
(名家專欄)(Kenneth Kwok)數業人生:分析數據,沒你想像中簡單
「量度」
好多人以為做數據分析好容易,大家都好似睇緊同一樣嘅數字,但係每間公司所量度嘅嘢都好唔同.其實原因好簡單,大家嘅策略唔同,營銷手法,網站設計,等等都會有唔同嘅款式方法.雖然有某啲分析方法可以誇行業去使用,只不過有八九成嘅分析都會唔一樣.所以你問我點樣量度嘅話,我都會同你講無一個標準,因為每個案例都好唔同.如果可以個個一式一樣咁我就輕鬆好多.
「分析」
當然每個數據分析師都有自己嘅一套分析嘅方法,就算大家分析同一樣嘅數據,可能大家得出嘅結果都會有唔同.不過如果要認真量度一間公司嘅策略,一般都會同金錢掛鈎!因為所有嘢都係投資同回報,如果真係要認真量度嘅話,其實真係要有一個收集數據嘅策略.不過香港好多公司都好短視,所以係嚟方面嘅投資十分之少.要認真量度公司嘅業務首先要將數據貫通,如果唔係就無可能掌握全面嘅資訊.
「網站」
好多中小企經常遇到嘅問題就係唔知點樣可以運用數據,而最基本嘅一定係自己網站嘅數據.因為如果連一個網站都無,老實講好多嘢都無辦法分析到.只係單靠一啲基本嘅廣告數據其實分析唔到啲乜嘢,因為只係知道市場對廣告嘅反應,分析嘅都只係停留係推廣嘅層面.所以要了解自己嘅客戶,一個好嘅網站係不可缺少.正所謂數據不流別人田,自己網站嘅數據係最緊要,最有用!
本文內容由作者 Kenneth Kwok 授權轉載,原文標題為:點量度,文章標題由 TechApple 編輯部修訂.以上言論屬於作者個人意見,並不代表 Techapple.com 立場.


text:
各位打工仔,返工的確辛苦.大家每日收工都可能忍唔住問:「係咪我太差,邊度出現問題,所以先會做得比其他人辛苦呢?」但係,問完之後,又點呢?或者應該問,你問過幾多次呢條問題呢?如果隔幾日,你就會問自己呢條問題,一枚打工仔覺得你可能需要檢討自己嘅反思習慣.
一枚打工仔發現人最常見嘅反思流程係:唔開心—諗邊度出現問題—睇資料/心得—發現問題—mark係planner提自己—頭幾日做到—完—有日突然醒起—唔開心—不斷循環.
要注意以下唔知大家有無出現呢個惡性循環呢?呢刻嘅你如果發現「死啦,咪講緊我.」請你唔好即刻貶低自己,因為只會再次進入新循環.希望你冷靜,嘗試諗清楚每個環節點解會發生.反思時候,你可能要注意以下幾個重點.今日先講頭三個重點.
| 不斷睇其他人嘅分析/心得文
你會唔會都有呢個習慣:一發現自己有某個問題,即刻上google同埋各大論壇search,見到其他人不斷拋出一啲高級嘅term,然後好似發現新大陸咁不斷bookmark,再bookmark.越睇越多相關文章,停唔到,最尾太眼瞓就瞓著,第二朝再睡眼惺忪咁返工.
其實呢,你記得幾多bookmark入面嘅文章重點呢?收藏太多,你根本記唔晒;掃貨咁掃,你又唔會有時間沉澱自己,思考文章意思.你不如真係jot擊中你嘅重點,將佢記熟記爛好過.
「boomark功能唔會自動連接你個腦㗎!」
| 好灰出好多post求安慰
反思令人唔開心,其實極度正常.畢竟你會由起先嘅問題,不斷延伸到其他問題,最尾發現好似成個人都充滿問題.一個人搞唔掂,一枚打工仔絕對支持你同friend傾計,但唔係以一種「係啊,我注定咁差㗎啦」嘅態度進行溝通,我估你只會收穫一堆罐頭句子,你依然繼續灰,依然唔知點樣解決問題.你不如係真係開個mindmap,搞清楚自己咩問題 ,每個問題係咪真係咁嚴重.先判斷清楚自己可唔可以自救,先斷言自己係咪注定差吧.
「自我貶低而缺乏行動叫自我放棄.」
| 不斷重播無限loop
反思過程需要重播生活細節,但如果你連人哋皺一下眉頭,加多一個助語詞都要反思半日,不斷揣測對方掂睇自己,係咪有潛意思,其實真係好攰.而人會反思多數都係令自己唔開心嘅事情,你將呢啲負面事件不斷咀嚼,好似嚼香口膠咁,嚼到粒膠發硬都繼續嚼,你只會越嚟越唔開心,姐係所謂嘅反芻思維.退一步,當你真係估中對方態度又點,呢個過程透支太多能量,你覺得你有足夠精力地plan下一步要點做咩?
「關注一啲可以我哋可以控制並推使我們向前嘅事情.」
想知道另外三個重點,就記得繼續留意下一篇文啦.


text:
通渠佬粉馬桶排唔出水點辦?試試以下幾種辦法,輕鬆解決馬桶排水問題
粉嶺通渠通渠公司通渠佬 粉一,如果法蘭圈裝偏或者老化
一般品牌馬桶法蘭圈使用10-20年也唔會出現咩問題.通渠佬粉但係一旦出現咗問題嘅通渠佬 粉54485818,就需要儘快更換咗.
1,首先需要關閉馬桶嘅水閥或總水閥.
2,將馬桶中嘅水箱和便盆裡嘅水衝掉.
3,使用海綿或者毛巾將馬桶中水箱,便盆中剩餘嘅水,通渠佬粉排汙口及地板上下水孔擦拭乾淨.
4,使用潤滑油和老虎鉗將馬桶便盆固定與地面上嘅螺母蓋畀取下通渠佬 粉54485818,同時需要將螺母擰下.
5,斷開供水管道,輕輕嘅搖動馬桶,將蠟封圈和玻璃劑鬆開,跟住需要小心抓住便盆,千萬唔能抓住水箱,唔然好有得可能啱水箱與便盆連接處造成損壞.
6,將馬桶嘅結合面上嘅舊嘅蠟封圈畀去除.
7,將新嘅法蘭圈拆開,讓它圓側向上,將其套喺地上嘅法蘭之上,使它嘅位於開口嘅正反方,保證兩個螺釘準備到位.
8,將馬桶提起,套喺法蘭和蠟封圈上面,讓馬桶保持一個水平狀態.
9,坐喺馬桶上,使新嘅馬桶法蘭圈密封,需要保持便盆為水平狀態.
10,將剛拆卸嘅螺母重新安裝上,避免將馬桶底部畀弄裂.
11,將供水管連上,打滾水閥,讓馬桶嘅水箱蓄水,跟住再衝水經常下係否有得漏水現象.
12,最好為咗讓馬桶更加固定,得喺便盆與地板縫隙中打點玻璃膠,就順利安裝完成咗.
二,馬桶本身抽水力問題
呢度要提醒大家咗,喺購買馬桶之前,一定要做個水壓測試,咗解屋企嘅水壓要求,唔然買咗馬桶也係衝唔下水嘅,呢個時間我哋需要額外購買1個增壓泵但係使用增壓泵會有得24小時嘅蜂鳴聲,比較嘈還會影響到瞓眠家庭長期使用增壓泵,也唔利於身體健康,或者這邊建議您得購買裝有得「金氏海馬體」排水部件嘅智能馬桶,呢個係一個老匠人研究咗30多年喺去年才剛剛研發出嚟嘅新嘅黑科技,呢個排水部件改變咗傳統馬桶嘅構造和排水體系,主要解決嘅就係抽水力唔足,水壓唔足等問題嘅.這種設計採用直排式重力排水嘅優點,讓汙物自己排入下水管道.跟虹吸式唔一樣嘅係,唔需要用大量嘅水去產生虹吸效應要求嘅水壓咗,非常省水!而且也唔會產生好大嘅噪音哦,屋企有得老人或者小孩使用起嚟都完全唔用擔心.
三,智能馬桶嘅進水閥水位較低
呢個時候只需將進水閥整個拆出,取下進水閥嘅卡扣.同時,逆時針轉動進水閥本體,調長整個本體嘅高度.跟住順時針旋轉進水閥本體,並將卡扣裝上.最後把進水閥裝好,連接好過濾器及進水管道,就得輕鬆解決馬桶排水問題啦.
四,長期嘅使用,智能馬桶管道磨損,積垢
首先大家要做到嘅係日常儘量避免向馬桶裡丟廁紙等垃圾,另外就係需要定期清理馬桶管道,有得條件嘅家庭得請專業嘅清理工,唔然也得自己用啲管道疏通液,潔廁靈等等.還得用草酸或稀鹽酸,還能順便去除尿鹼.
比較值得關注嘅係,上面提到嘅金氏海馬體嘅省水優點,還能提供先排汙後清洗再排汙嘅功能,保證喺清洗嘅時候讓清洗環境乾淨衛生!
以上就係解決部分導致排水唔畀力嘅辦法.雖然馬桶睇起嚟白白淨淨嘅,但大家還係要喺日常注意清洗防護,購買馬桶嘅時候也要選擇適合自己嘅馬桶,避免因為水壓,質量等問題畀日後更換維修造成麻煩.粉嶺通渠通渠公司通渠佬 粉


text:
可能你較少睇我寫韓國嘢,但為咗聽日嘅電台訪問,講起秋冬嘅選擇,我就即刻諗起呢個喺K11 Art Mall剛剛開幕嘅THE JANG.
唔知你有冇試過喺首爾冰天雪地嘅情況底下,食個非常溫暖嘅魚蛋串魚蛋湯,又或者滑完雪飢寒交迫下去食個辣海鮮湯麵做晚餐,甚至行行吓街太凍去食燒肉保暖,呢啲情景真係歷歷在目,如果你都有同感證明你都幾掛住韓國.
當然可能你會掛住泰國,台灣甚至日本多啲,但係其實韓國嘢食嘅多元化同埋獨特性都好令人嚮往,呢個THE JANG嘅應有盡有一定能夠滿足你需要.走入去呢個場,你會發現有四間唔同嘅餐廳,分別買好多種唔同嘅韓國嘢食,THE JANG 呢個品牌登陸K11 Art Mall首次破天荒將五大韓國特色品牌同時間帶俾大家,你就好似去咗韓國嘅地下街或商場一樣,如百年老店韓式中華料理 Gonghwachoon,全港首個韓國粥品品牌 Juk Story,知名連鎖炸雞 NeNe Chicken,熟成專家馬場洞烤肉專門店 ,同布帳馬車熱炒自家品牌 Jang Pocha,基本上梗有一款適合你.
當晚由於太掛住韓國,基本上我哋食盡左每一間唔同嘅嘢食 ,不如一齊睇吓.
Nene炸雞聽得多,甚至你都食過,海炸雞四重奏有四款唔同醬汁嘅炸雞,不過都係點左芝士後嘅炸雞最令我歡心.
Juk story 係我最期待嘅其中一間店舖,因為未試過喺香港食韓國粥,應該仲未食到真係好好食嘅韓國粥,仲記得之前喺首爾食過一次早餐非常開心,你知道佢哋好出名食一啲養生粥品, 今晚都有呢類選擇,係莞島鮑魚同章魚醃辣白菜粥之間,我選擇左前者,莞島鮑魚煲得非常之棉襪,啖啖都吃到鮑魚肉,而且嗰啲飯好煙韌,好有口感,食完全個人都好暖,聽店員講章魚醃辣白菜粥其實仲好食,下次有位一定要再試.
Gonghwachoon就點了炸醬麵同炒碼麵湯,如果你好似我一樣咁愛食麵,你一定好鍾意呢個品牌.炸醬麵同你喺韓國食到嘅一模一樣,不過最愛都係炒碼麵湯,個辣海鮮湯暖到令你上心頭,呢幾日咁凍嘅天氣食就最啱.
Jang Pocha呢個品牌主力係好似食街頭小食一樣,鐵板熱炒海陸空有魚糕湯,辣炒小章魚為主題,加上甜辣炒豬皮,辣炒豬腸,香辣無骨雞腳,春川鐵板炒辣雞,個人特別喜歡嘅係個豬皮,同你平時食香港嘅豬皮完全唔同,特別有咬口.
單點了個秘製滷豬腳,其實非常之大份,凍吃的豬腳並唔係好似豬腳小姐嗰種style,唔會有好強大嘅蒜味,不過兩個人真係冇亂叫,我哋食唔晒要打包左走.
馬場洞當然最出名係燒烤,選左一人一個燒烤餐,豬同牛各選一款,韓牛嘅魅力當然非凡,基本上我諗都唔使多講,只係你有位食幾多嘢.
尾聲當然要叫啲米酒送,當日試嘅呢款係呢個group每間唔同嘅店舖都會擺一款特別嘅米酒,飲落去米香勁濃,而且唔會酒精度太強,送燒肉一流.
The JANG - Pocha & Korean Cuisine
尖沙咀河內道18號K11購物藝術館1樓107號舖
相信睇到呢度你都真係花多眼亂,如果你有思韓國之情,就快過黎感受下好似去咗韓國咁嘅感覺.


text:
酒除咗係飲品,仲係歷史同文化嘅產物.葡萄酒盛載每個酒庄嘅過去,釀酒師嘅心血同好多人努力嘅成果.
之前睇過同酒有關嘅電影,同大家分享其中兩套:
Sideways (2004),當中嘅一句白仲令當時Merlot喺美國嘅銷量大跌!
套戲一開始係一位中年美國作家離婚,同另一位朋友去加州酒區散心.主角十分喜歡Pinot Noir而討厭Merlot,仲講出呢句:“…… I am not drinking any f**king merlot.”,令美國嘅Merlot銷量急跌,Pinot Noir產量同銷量都急升.
呢套電影雖然改變市場同消費者習慣,同時令更多人開始學習欣賞葡萄酒.
Back to Burgundy:
平時飲酒好少會理枝酒點樣造出黎,釀酒師點樣掙扎求存,點樣應對每日嘅天氣去照料提子;喺法國就算屋企有「父幹」有間酒庄淨低,都唔代表生活從此愉快無憂.
Back to Burgundy (2017)用家族酒庄作為故事嘅主軸,3兄妹雖然繼承咗爸爸嘅酒庄,但交唔起遺產稅,只可以努力撐下去,分工合作,靠自己自細建立對葡萄酒嘅感覺,去做出新一年嘅酒.再加插親情同感情嘅原素,令「釀酒」呢件事除咗純粹化學同科學以外,有更多「愛」同「人」嘅原素.
除此之外,仲有唔少同酒有關嘅電影,大家有無專登去發掘黎睇呢?喺屋企飲住酒咁欣賞就最爽〜


text:
Geogaholic知道大家除咗英國同法國升學之外,都仲想知多啲關於其他國家嘅升學心得🔥 所以今次就邀請到 @canada_sharing 嚟同大家分享吓加拿大升學嘅嘢🇨🇦,指點吓有意去加拿大升學嘅你地!好多謝佢打咗咁大篇嘢俾我❤ 以下係佢嘅分享👇🏻
大家好!我係@canada_sharing,宜家係University of British Columbia (UBC)讀緊Microbiology and Immunology!今次係呢到唔係想介紹我個科(因為我都係啱啱declare major),反而係想同大家介紹吓加拿大嘅升學+生活環境😝因為我報嘅所有大學都冇揾過中介,所以呢啲都係第一身經驗㗎😆
1⃣ 究竟加拿大報大學係用咩系統?
唔似英國嘅UCAS,除咗Ontario (安大略省)呢個省嘅大學係有一個中央報名系統叫OUAC,其他嘅大學都係要逐間報嘅🤧 但其實係OUAC個系統度交咗啲基本資料俾所屬大學之後,每間大學都有機會要你另外係間大學嘅系統到交一啲資料(Transcript, Recommendation Letter).有啲大學如果唔係只係純睇成績嘅話🤞🏻 仲會要你交personal profile 但係就唔哂好似UCAS咁寫personal statement 要講自己嘅嘢嘅話,都係以一問一答形式答完就攪掂,要你答嘅離不開你嘅學科興趣,義工經驗,leadership experience,其他personal interests 聽落去逐間大學報好似好複雜咁🥴 但係其實報得相近科目嘅話,只要稍稍根據問題adjust吓,其實寫嚟寫去都係嗰啲🤪 再加上唔係間間都要寫personal profile (個人經驗: UBC要,Univeristy of Toronto唔使).至於使唔使interview,我相信呢個係睇你讀咩科(i.e. 報commerce要interveiw嘅機會應該係最大).因為我all-in Science 嘅關係,所以全部都冇interview過就收咗🙈同㙕逐間大學報嘅好處就係👍🏻你可以係唔同嘅大學報啲完全唔同嘅科 ,埋只要你願意俾application fee嘅錢,你報幾多間大學都得.呢邊比較出名嘅大學都係一月中截止報名(因為六七月已經reg科),同埋啲offer係三四月就會出㗎(考DSE之前已經可以有offer 啲offer仲要係寬鬆😏).
2⃣ 加拿大難唔難適應/文化差異大唔大?
如果上述嘅問題係導致你去加拿大有所卻步,身為一個過來人可以答你,除非你去啲好偏遠嘅省🧐 呢啲絕對唔使擔心.加拿大係一個移民國家,除咗係原住民之外,其他嘅人都係從亞洲,歐洲等世界各地移民過嚟住,因此歧視問題並唔嚴重.呢到對住普世價值都好著重(人人平等之類)🤤 行出街根本唔會分到啲人係呢到長大定要後期移民過嚟.温哥華嚟講,華人同亞洲人嘅人口比例好高,喺街上食嘢買嘢好容易滿足到思鄉嘅感覺(有茶餐廳,好多地方飲茶,日本餐廳,韓燒,各種係香港揾到嘅珍珠奶茶舖).買嘢嘅話直頭有華人超市😂 我喺呢到遇到嘅人俾香港人隨和,喺呢到同人相處同生活真係好舒服,只要肯step out of comfort zone,要融入加拿大人嘅生活真係唔難😝.
3⃣ 心大心細緊去加拿大升學定係其他國家好呢?
我喺呢到唔係慫恿大家去加拿大,但係揀國家揀大學有幾樣嘢值得考慮🤞🏻畢業之後有冇打算留低?如果有嘅話,申請國籍難唔難(以加拿大為例,一個全國唔夠四千萬人嘅地方,佢每年需要嘅移民人數高達三十萬) 🥺 大學係世界嘅知名度其實同樣重要.加拿大雖然聽落去唔係香港人嘅首選☝🏻但加拿大嘅大學絕對唔差,亦有唔少世界知名嘅學府.再者,呢度人口密度好低,環境優美,融入本地人唔太難😍 其實都係一個幾好嘅選擇!
大家對加拿大仲有疑惑嘅話,歡迎問我.宜家我有做免費一對一咨詢,亦會係放榜前開live,大家可以密切留意🤧


text:
「喵喵喵~」大家有時候返屋企都會聽到一兩聲貓叫,甚至會見到有流浪貓經過.唔知道大家有冇諗過或者試過接觸佢哋呢?其實流浪貓同大家屋企嘅主子一樣,好需要人關心,好需要大家嘅愛.香港有一對小情侶GiGi 同阿軒,因為唔想流浪貓寂寂無名咁過一生,所以除咗身體力行咁同流浪貓玩,仲開咗個叫「香港街貓圖鑑」嘅Page,記錄低每隻遇過嘅流浪貓,mark低佢哋嘅名,性格同專長,實行要逐隻介紹畀大家識咁話~ (話說毛毛同佢哋做訪問嗰陣,有一隻叫Whewhe嘅流浪貓一直坐喺隔離.嗚~ 真係好warm啊!)
「喂!點解我哋突然做咗朋友嘅?」
毛毛問佢哋,其實點樣先可以同流浪喵星人做朋友.GiGi話,其實係突然之間做咗朋友,仲要一直陪住情緒低落嘅GiGi.當年GiGi返學壓力超大,溫到面臨崩潰就會去公園坐,機緣巧合之下就識咗而家最愛嘅流浪貓-浪子.就係咁,浪子就日日陪著GiGi溫書睇書發吽哣,GiGi就陪住浪子訓覺,互相陪住,大家互相畀愛大家.而家佢哋仲熟到GiGi一叫浪子,佢就會傻咗咁跑出嚟,仲可以互碰鼻子.阿軒話嗰時自己都搞唔掂女朋友啲情緒,點知一隻流浪貓就平服咗佢嘅情緒,有時都真係會呷啲喵星人醋.(公然喺毛毛面前放閃,咁樣好咩?)
「原來你哋都識佢㗎?」
GiGi 同阿軒話開page除咗想記錄見過嘅街貓,仲想share畀大家知,街貓其實都可以好平易近人,人貓係可以共存.阿軒話開咗page之後,佢哋就更經常接觸街貓,仲會遇上好多街坊.其實有好多街貓嘅名都係街坊改,一個改完,個個都會跟住叫,有時啲名仲會好搞笑.GiGi 同阿軒就覺得街貓係維繫住社區嘅重要一環,佢哋自己因為街貓而認識街坊,街坊會因為貓而日日落街.佢哋仲話畀毛毛知,佢哋同街坊keep住有連絡,會一齊關注街貓嘅情況.其實喺做訪問嘅時候,周不時都會有街坊路過同街貓吹幾句水,即使得幾句,但至少畀咗個社區多返啲生氣先啦.
「其實只要處理得好,人貓絕對係可以共存㗎 !」
一講起流浪貓,有好多人都會覺得佢哋好污糟,仲會引起好多社區衛生問題.其實要帶貓貓去絕育就一定㗎喇,連餵貓都要有秘訣,只要處理得好,街貓絕對唔係社區嘅負擔!雖然GiGi 同阿軒開得個page,都係想所有人好好愛護街貓,但佢哋明白冇咩可能,只係希望,就算有人唔鐘意都唔好傷害佢哋.
「其實我都好想畀你一個溫暖嘅屋企~」
毛毛眼見好多人一直為流浪貓默默付出,有錢就出錢,有力就出力,各自做好自己可以做嘅嘢.而GiGi 同阿軒就出時間,畀最大嘅愛畀流浪貓.毛毛相信每一個幫流浪貓嘅人,都好想畀個溫暖嘅屋企佢哋,當然包括GiGi 同阿軒啦~但家家有本難唸的經,其實邊有人忍心望住佢哋流浪呢.
毛毛後記
GiGi 同阿軒一知道毛毛想同佢哋一齊探街貓嘅時候,就好興奮,仲話係第一次帶人去探流浪貓咁話.毛毛一開始接觸街貓時都好驚驚,怕自己太出眾嚇親喵星人.但GiGi 同阿軒就不停傳授摸貓絕技畀毛毛,最後仲引到一種隻熱情貓同我哋一齊傾計(好warm啊!!!) Btw,GiGi 同阿軒超級照顧毛毛,用短短嘅幾個鐘,介紹咗十幾隻貓貓畀毛毛識~(毛毛同貓貓玩到就快唔記得自己係做緊訪問)仲有啊~ GiGi 同阿軒同毛毛透露之後會同手作人合作,將街貓個樣變成唔同產品,收益仲會用返嚟幫流浪貓㗎!


text:
2014年8月27日星期三
2014年8月24日星期日
南乳芋頭冰豆腐
超恐怖!!
今朝 (其實都差唔多中午) 起身之後就即刻去開機洗衫,之後先至去梳洗兼 “辦大事”,做埋早課之後啲衫就啱啱洗完可以晾,正當我拎出個洗衣機隔網準備清理裡面啲毛塵時,發現隻曱甴屍骸喺個網入面,嚇到我丟都丟唔切,晾到最後一件衫時,原來機底仲有啲殘肢同翼!!!嗰一刻我真係有諗過成機衫重新再洗過,但係諗吓重新再洗又要嘥多四機水,算吧,當無事發生過!!其實都唔係第一次㗎喇,真係好唔明究竟佢係點樣自投羅 “網” 嘅!!
泡菜炒飯 Kimchi Bokkeumbap 김치볶음밥
醬油麴涼拌青瓜
2014年8月23日星期六
海鮮意粉伴南瓜汁
整好 pasta 之後,更係要趁新鮮即刻煮啦!今次我用咗青口同魚柳,再加個南瓜蓉做醬汁,簡單易整又好味!
Gennaro's Pasta
哈哈,同一日內連整兩個 Gennaro 食譜,咪就係因為睇完 focaccia 條片時,又俾我發現埋整 pasta 條片囉!又係意大利人教整意大利麵,我都一於又跟!!!!
彩色雜菜沙律
巡 blog 時成日都睇到好多 blog 友話紅菜頭點好食法,味道點甜法,但我自己都唔係好食到甜味,可能係因為我都只係用嚟煲湯,未試過就咁食,而且煲完湯又唔覺得啖湯特別甜,所以早幾日就買咗個紅菜頭返嚟整沙律,一於試試原味係點.
以前我都好少買紅菜頭,因為覺得好貴,起碼要 $10 斤,嗰陣時買斤菜芯或者學斗白菜都只係 $6 斤左右.但依家買斤菜閒閒哋都 $12 斤,但紅菜頭都依然係賣 $10 斤,相比起上嚟就變得唔覺好貴!今次我將紅菜頭切粗粒後放滾水內略煮至微微軟身,味道果然好清甜,同我之前食嘅湯渣完全係兩回事,而啲菜葉就有少少似莧菜味道.
Gennaro's Focaccia
早前上 Youtube 搵食譜時,無意中見到 Gennaro Contaldo 跟 Donal Skehan 一齊整 focaccia,個成品非常之靚,好吸引,而且 signor Contaldo 又係 Jamie Oliver 個師傅,應該信得過,唔會衰得去邊!
好,就試吓佢個食譜,開工!!
2014年8月19日星期二
真係激死人呀!!
前後都只係相差四日,個價又再創新低!?!?真係激到爆!!好彩今日睇咗新 catalogue,盞燈嚟緊都仲係賣 $199.9,如果今年仲賣平咗的話,我真係要撞牆同咬脷!!!!
2014年8月18日星期一
梅菜蘿蔔燜麵筋
上星期去教 Charmaine 時,佢媽咪問我食唔食梅菜,之後又問用唔用八角,跟住就越問越多,原來係佢個 friend 間酒樓做唔住要摺埋,所以俾咗好多用剩嘅食材佢,多都佢要不斷送俾朋友.除咗梅菜同八角之外,仲俾咗白芝麻,日式麵包糠同冬菇我㖭!跟住 Charmaine 仲抵死,話佢阿媽做乜唔問埋有無鮑參翅肚喎,真係衰!!
燜呢個餸就用咗八角同梅菜,本來都諗住落埋冬菇,但後尾都係無落到,懶得就懶,做少一樣得一樣呀,哈哈!
2014年8月16日星期六
Fruit Crumble
上個禮拜買咗份雪梨供佛,用咗 3 個,剩低兩個自己食,點知難食到爆,可能未係時候啦,入口有渣之餘,仲酸到呢 …… 真係打哂冷震兼即刻變超人,另外嗰個即刻放棄唔食!!
供完佛換落嚟嘅蘋果,一個要咗嚟整泡菜,另一個又唔知點用好,見到個超酸雪梨,靈感即刻到,就用嚟整 fruit crumble 啦!
2014年8月15日星期五
IKEA 執平貨
放喺琴頂盞座枱燈都用咗起碼有十幾廿年,雖然仲未壞,但係啲 "關節" 已經衰弱到無哂力,完全抬唔起頭做 "燈",都係時間要退休喇!喺「IKEA」度睇中咗盞座枱燈好耐,諗住等吓會唔會有機會做特價,我不嬲買嘢都好忍得手,相對貴嘅嘢好多時都會俾我等到減價!當然,好多時都會係換季貨色或過期款式啦,不過無所謂啦,我都唔多介意,依家先開始用智能手機都係咁啦!
早兩個禮拜教完琴之後,去搭車返屋企途中,途經鴨寮街,發現原來都有好幾檔賣 LED 燈膽,但價錢睇落都唔平得過「IKEA」幾多,不過其實我唔係太清楚要買乜型號,火數,對 LED 燈更加係完全無認識,見到覺得貴嘅燈膽型號喺「IKEA」買可能更加貴都唔定,趁今朝一早喺銅鑼灣教完琴,順便走過去「IKEA」度做吓功課先!
2014年8月14日星期四
紅麴醬油麴
大家仲記得我之前用紅麴代替米麴去整甘酒嗎? 既然整得甘酒,咁就唔差在試埋整醬油麴啦,話唔定遲啲又玩埋發酵味噌㖭,哇哈哈哈 ~ ~ ~ ~
記得同大家分享用甘酒整嘅麵包食唔到有明顯甜味,因為當時麵包係伴果醬一齊食,並無仔細品嘗味道,到第二日就咁食白麵包時,發覺越食越好味,除咗有明顯鹹味之外,仲有一種好特別嘅鮮味,好似煮餸時落咗味精,雞粉,香菇粉之類調味料嘅味道,突然間令我聯想到鹽麴同醬油麴,唔知係咪有相似嘅發酵作用而令到麵包有呢種鮮味呢?就係呢種味道令我更加有推動力用紅麴去試整醬油麴!
blog 友鬼嫁話用嚟醃豬肉效果最明顯,咁我就試吓用嚟醃肉片,唔係自己親身體驗過都真係唔信咁神奇,肉片真係比平時鬆軟好多,好似出街食嗰啲 "鬆肉粉" 肉片咁腍,但係同時又醃到無哂肉味,味如嚼蠟,而用醬油麴醃過嘅豬肉就腍得嚟仍保持豬肉原來鮮味哦!
blog 友鬼嫁話用嚟醃豬肉效果最明顯,咁我就試吓用嚟醃肉片,唔係自己親身體驗過都真係唔信咁神奇,肉片真係比平時鬆軟好多,好似出街食嗰啲 "鬆肉粉" 肉片咁腍,但係同時又醃到無哂肉味,味如嚼蠟,而用醬油麴醃過嘅豬肉就腍得嚟仍保持豬肉原來鮮味哦!
2014年8月10日星期日
素炒粒粒
整炒粒粒真係完全無難度,只係功夫多,洗洗切切都用好多時間!
平時我會用豆腐乾嚟炒,少重功夫嘛,唔使預先將豆腐略煎炸至挺身,呢次用豆腐嚟整,之唔係懶之過囉,買咗嚿豆腐原本諗住用嚟整甜品,點知有啲材料又唔記得提前解凍,雖然依家天氣好熱,但雪到成嚿石頭咁,都需要一段時間先解到凍,等吓等吓,等極都未得,見個人又攰攰哋無乜心機,索性將啲嘢全部掟番哂上冰格,費鬼事整,嚿豆腐咪變咗用嚟炒粒粒囉!
平時我會用豆腐乾嚟炒,少重功夫嘛,唔使預先將豆腐略煎炸至挺身,呢次用豆腐嚟整,之唔係懶之過囉,買咗嚿豆腐原本諗住用嚟整甜品,點知有啲材料又唔記得提前解凍,雖然依家天氣好熱,但雪到成嚿石頭咁,都需要一段時間先解到凍,等吓等吓,等極都未得,見個人又攰攰哋無乜心機,索性將啲嘢全部掟番哂上冰格,費鬼事整,嚿豆腐咪變咗用嚟炒粒粒囉!
2014年8月9日星期六
人生的第一次貓山王
貓山王聽就聽得多,呢次都係第一次食咋!小弟有幸品嚐得到,當然又係要多謝老友 Ernest 媽咪啦!
見到店舖張卡片寫住「專業出口香港 (送貨上門服務)」,但原來起碼要訂 100kg 先送貨呢!咁攪法,要喺度攪個團購至得囉,哈哈!! XD
2014年8月8日星期五
自製韓式年糕 (純粘米粉) Tteok 떡
2014年8月7日星期四
班蘭咖吔椰檳 Pandan Kaya Coconut Loaf
成日都話最怕就係食港式 “牙印包”,尤其係雞尾包,真係避之則吉!本身個餡味道已經唔多討好,包質仲軟身到不得了,一啖咬落去時,個牙印深到呢 …… 都唔知落咗幾多油去整!!但都有例外呀,有兩款港式包我都幾鍾意食,就係菠蘿包同椰檳,因為不單只食落香口,最重要係佢哋包質都係比較乾身,咬完都見唔到牙印!
2014年8月6日星期三
彩椒全麥 scone
前幾日買咗啲韭菜花,芽菜同三色椒嚟清炒,見到啲三色椒顏色咁靚,突然諗番起好耐無整嘅香蔥甜椒 scone,於是就留番起少少韭菜花同三色椒嚟整.除咗用韭菜花代替蔥之外,今次仲溝咗部份全麥粉落去整,食得更加健康呀!
訂閱: 文章 (Atom)


text:
「TVB宅男女神」簡淑兒(Jessica)出道憑住一張可愛童顏而成為唔少宅男心中嘅女神,佢亦經常喺個人社交平臺曬出靚相分享生活點滴.
呢日,簡淑兒就分享一條佢同雪橇犬玩嘅片,見到雪橇犬突然興奮咬簡淑兒耳仔,搞到簡淑兒好似畀嚇親,一直傻笑,場面好攪笑.
不過更多網民就將焦點擺喺簡淑兒身后嘅豪宅上面,但簡淑兒就表示單位係朋友嘅屋企,自己屋企冇咁大,連雪橇犬都係朋友嘅.
講到簡淑兒,其實佢自細就跟住屋企人移民美國,父母係珠寶商人,回流香港之后曾經入住西九龍豪宅凱旋門,佢一直網民指係千金小姐.
對于被指係千金小姐,簡淑兒多次笑住否認,佢表示父母喺美國做珠寶小生意,仲話自己同屋企人財政獨立.
入行初期嘅簡淑兒,因為樣貌唔算出眾,所以被安排做娛樂新聞主持,後尾經過「大進化」變成仙氣女神之后全力殺入劇組,當年佢喺《愛回家》飾演可愛秘書人氣急升.
簡淑兒自從舊年簽約做「TVB親生女」之后更加係劇接劇冇停手,佢仲有《踩過2》同《一笑渡凡間》兩部劇未出街,一直畀視作「花樽」嘅佢,睇嚟開始備受TVB重用.
對此,簡淑兒嘅富貴父母開始有微言,皆因當初父母畀佢返嚟參加港姐,只係為咗磨煉,吸收經驗,無奈簡淑兒入行7年依然係零代表作.
據悉,簡家其實有兩個仔女,不過唔係人人有興趣,有天分繼承珠寶生意,因為簡淑兒喺美國讀過藝術設計,佢父母覺得佢有潛力做珠寶,想佢翻屋企幫手,簡淑兒梗係明白父母係為她好.
簡淑兒為咗可以繼續拍劇,佢應承屋企人會從頭學做珠寶生意,寧愿辛苦兩邊兼顧,如果再過多幾年演藝事業真係毫無起色,佢就會返公司繼承家業.
簡淑兒呢排唔使拍劇嗰陣,都會返珠寶公司寫字樓,佢每次都會逗留幾個鐘,有需要嘅時候亦會實地巡視分店業務,從低做起.
其實,簡淑兒嘅父母一早將珠寶公司做得有聲有色,成立28年除咗香港嘅零售業務同出口生意之外,2009年更喺香港創建咗珠寶品牌Dazzle,呢幾年更由簡淑兒擔任代言人,成為珠寶店嘅御用生招牌.
唔理點樣,都係希望簡淑兒喺之後嘅事業上可以有所成就,期待佢嘅表演!
Like MisshkNews Facebook!不出门也能知天下事~


text:
如果你係 Toyota Auris,Camry,Corolla,Hi-ace,Hilux,Land Cruiser,Yaris 嘅車主,又或係 Hyundai IX20 ,I40,Kia Rio,Soul,Optima等型號嘅車主,咁就唔好彩喇,你架車嘅原廠防盜有漏洞,隨時有可能俾人偷走部車,快啲買返個軚鎖啦! 之前我哋都報導過採用 Keyless Go 汽車系統嘅弱點,就係罪犯可以透過放大車匙嘅訊號,甚至以接力形式拉長訊號傳送距離,令佢哋唔需要偷或複製車匙,就可以遙距解鎖車門及偷車.咁係咪傳統電子式車匙就穩陣啲呢?最近比利時及英國嘅研究員就發現,Toyota,Hyundai,Kia 旗下部分車款,原來可以好容易俾罪犯破解電子式車匙內嘅解鎖碼,解除車身防盜系統運作.受影響嘅車款有好多,可以參考下面嘅附表. 呢一批車原來都有一個共通點,就係防盜系統採用咗 Texas Instruments 嘅加密系統 DST80.不過,又唔好以為係呢套系統有漏洞喎,只不過係上述三間車廠喺應用呢套系統嘅設定上各自存在漏洞.Toyota 喺產生密鑰時,係基於電子式車匙嘅…
Browsing: KeylessGo
而家乜都講智能,手機如是,家居如是,所以又點少得車呢?而最容易令座駕變得智能嘅做法,就係幫架車出隻 app,用嚟管理行程,汽油零件損耗,甚至當作車匙用嚟開閂門同撻車,好似 Tesla,Mercedes-Benz 都有為車主推出專用 app.而今次車主資料外洩事故,就發生喺後者身上嘞. 美國西雅圖一位 Mercedes-Benz 車主,早前喺打開自己手機內嘅專用 app 時,發現除咗佢嘅個人帳戶資料之外,竟然仲睇到其他 Mercedes-Benz 車主嘅帳戶資料,而且呢啲個人資料包含車主嘅姓名,電話,地址,電郵,保險幾時到期等等,當然仲有架車嘅位置都睇到啦!另一位車主亦發現相同情況,佢仲嘗試用上面嘅電話聯絡另一位車主,發現佢都有呢個問題.呢次真係提供咗一個好好嘅途徑俾 Mercedes-Benz 車主聯誼,甚至組織車會都得啦!講笑啫,其實呢班車主當然陷入恐慌,因為呢隻專用 app 唔單只包含個人私隱,仲可以用嚟遙距解門鎖以及當 Keyless Go 車匙,不過好在經車主測試過後,解鎖同撻車呢兩項功能都應用唔到喺其他車主嘅車上,叫做唔怕俾人偷走架車. 刪app不如刪帳戶…
科技愈發達,帶嚟嘅方便就愈多,好似以前揸車要周圍搵車匙先可以撻車,但自從有咗無車匙 Keyless Go 技術,只要車主袋住車匙喺身就得.不過,呢種無線識別嘅技術,亦令到受攻擊嘅層面加大,黑客利用意想唔到嘅方法,將車匙遙距拎到手,根據 The Association of British Insurers 發表嘅統計數字顯示,單係 2018 年經佢哋處理嘅失車數字就多達 56000 架,比起 2017 年上升咗 12%.雖然唔係全部都因為呢種技術而失車,但 ABI 都警告 Keyless…


text:
政壇:環局政助慳水稱后
眾所周知,環境局局長「星星」黃錦星超級慳電,平均每日只用一點五度電,連天文台前台長「黑英」林超英都甘拜下風.唔講唔知,原來環境局政治助理Michelle區詠芷都好慳家,尋日仲自爆兩年都未交過水費,連水費單都冇收過.舊年佢獲委任政助,驚漏交水費招人話柄,於是上任前打電話去水務署追問,先知原來兩年嚟累計水費都唔過十蚊,所以連水費單都冇喎!
相信大家都好想知Michelle究竟點過日子o架?係咪唔煮飯,唔喺屋企沖涼先?佢就話每晚都會煮飯,屋企一早裝咗慳水水龍頭,同樣嘅水壓可以唔使用咁多水.仲有每次用水最少要用三輪先會倒,好似洗米水會留番嚟洗菜,再用嚟洗碗.但係最緊要係用水習慣,例如刷牙唔好水長開,每次開水龍頭都會校細個出水位.
抽濕機變製水機
佢仲教路,話抽濕機都係慳水妙方,遇着近期天氣咁潮濕,一晚已經抽到成二十,三十公升水!佢話只要勤洗隔塵網,抽濕機啲水都可以用嚟飲,但係佢過唔到心理關口,所以只會用嚟洗碗同淋花.聽佢講到停唔到口,仲識得將抽濕機變成製水機,封佢做「慳水女王」也不為過.
講起慳電,Michelle直認學唔到星星咁夏天唔開冷氣,因為屋企位「大隻佬」老公好怕熱,如果唔開冷氣就瞓唔着.即使係咁,佢話到依家都未用晒政府提供嘅電費補貼.佢仲話環境保護署好多員工都係慳電專家,佢哋唔會開房燈,淨係開枱燈.但係辦公室唔夠光做嘢會壞眼o架喎,唔怪之得咁多環保署職員都戴眼鏡喇!


text:
時光飛逝,眨下眼新嘅一年又就快嚟到,每到年關都要諗,新年拜訪禮物究竟要送D咩先唔失禮,送畀員工嘅禮物要點先唔會out,送禮其實喺一門學問,今日小編就為您整理一篇狗年送禮推薦,令您唔洗再為禮物心煩.
目錄
外置充電器
呢個絕對喺萬中首選,現代人人手一部smartphone嘅比例佔大多數,手機一旦冇電就好似世界末日咁,所以外置充電器可以話喺唔少得,細細一個帶喺身,好安全感,任何年紀都可以接受嘅禮物,而喺揀外置充電器時可以諗諗以下條件:充電次數,方便性,安全性同埋獨特性,一般普通純色嘅喺大眾都接受到嘅造型,如果想要特別一點可以試下訂製,印上得意嘅相,令收到嘅人有番個特別嘅回憶.
USB手指
經典嘅禮物就非USB手指不可,實用之餘,外表又有好多唔同款畀您揀,無論喺講求快嘅USB 3.0定喺得意卡通造型,可以一手掌握嘅USB手指一直喺學生,打工仔嘅最愛,做為禮物嘅USB手指包裝亦唔可以馬虎,好多禮物商推出手工包裝盒,精心設計包裝袋等等服務,就算體積細嘅USB手指送出去都可以好有氣派嘅禮物.
環保收納袋
農曆新年又有一股旅遊潮,呢個時候如果收到可以方便旅行嘅禮物唔洗諗一定會令人愛不釋手,環保收納袋除咗有一般掛式嘅清潔旅行裝,五件組衫褲收納袋,鞋收納袋,同埋商務人士最鍾意嘅箱上袋,有時禮物唔一定只可以送電子產品或者裝飾品,而家嘅趨勢講究環保,實用,重複性,今次新年禮物可以試下換個特別D嘅,送番個旅行收納組!
杯墊
杯碟禮盒好適合送畀家庭,但如果花色咁啱唔啱主人嘅喜好,有時呢種體積大嘅禮物就會變成一種負擔,所以今年可以試下送杯墊組,又實用又方便,可以根據杯墊唔同質料送畀唔同嘅對象,好似屋企有細路仔嘅話可以揀送食用級矽膠杯墊,以免佢哋放入口咬,如果喺年輕人就可以送偏向文青風嘅羊毛氈同軟木質料,唔好睇小咁薄嘅杯墊,呢個喺展現自己眼光同品味嘅重要關鍵.
睇完上面嘅送禮推薦,您喺咪對2018年嘅新年禮物有D idea呢,唔洗再煩啦,畢竟送禮喺件開心嘅事,喺呢到小編就先預祝大家狗年行大運!事事順利!


text:
HIFU效果由價錢反映?HIFU價錢分享
每個女人總會覺得自己的皮膚好有問題,鬆弛The 皮,無光澤,缺水甩皮等等⋯⋯呢d只有女人先會明白,亦係依家做機treatment越嚟越盛行的原因.而我比人仲多一個煩惱 —— 包包面,25歲過後膠原仲開始流失!於是不停上網搵有關瘦面,輪廓拉提呢d資料.
市面上有大量V面,輪廓拉提treatment,早三年已經試過Ulterapy,Thermage,有效但真係好痛!面V左但膚質乾左,而且太貴.於是我開始試坊間大大小小的美容院睇下HIFU邊間好,貴嘅可以過萬,平嘅$1000有找.到底價錢係咪反映一切?今日等我將我的經歷同大家分享,等大家可以放心,亦搵到最好HIFU效果的公司 ~
早兩年係睇雜誌見到有名模做代言的Dr. xxxtalk,價錢 $988 /100發,平過打Botox,講明HIFU做到拉提瘦面,我都精,打去問清楚先.原來HIFU 以發數計算,好多公司一個HIFU價錢包了定額發數,不過最終只有治療師知道幾多發數為知夠,即係信譽良好好重要,唔係隨時比人劏到一頸血!
打到去問,佢地話可以揀最需要的部位去做,例如雙下巴.咁又好似係喎,唔一定要一次過搞晒嘅,咪逐part去搞囉.上到去呢間 Dr. xxxtalk,環境好好,service 都好好,話晒上市公司丫.做完 100 發 HIFU 之後,個雙下巴收左,好滿意,點知一將塊鏡拉後睇全相,就仲會見到下巴位d肉 dup dup 地,好,我豪一次,加多 $988 做埋佢.但原來無得咁,頭100發HIFU $988,隨後就要比正價,正價 HIFU 全臉package 係兩萬幾,兩萬幾喎~同面價$988差太遠了⋯⋯
後來我度到條絕招,就係逐part咁去唔同美容院試做,眼,顴,面豬登,下巴,頸,5 part $5000就得!應該平過一間做晒.於是我 search左5間公司,規模有大有細,試過好幾款HIFU機,原來HIFU機都有好多不同型號,痛感同效果大不同⋯⋯最重要係我比人 hardsell 左幾暈!!不過最大好處係,我收集晒所有正價,可以造福大家.
我只講其中3間啦,分別係 Mioxxx (周麗淇代言) , 詩琳 (唔識佢代言,model黎) 同CLINICZ (代言係JM) .
全部係因為廣告吸我去嘅,仲有價錢,MIOGGI $980 打左 100 發,眼下垂情況有改善,好似精靈左,之後book 左同一日去詩琳,$680 有150 發,又平過之前,心諗 HIFU 愈做愈平?上到去試,佢部 HIFU 分3個頭咁多,嘩,逐個頭做,咪即係要多 3 倍時間?!喺詩琳試我最緊張既包包面,做完左邊,幾好,jaw line 線條出左,好像尖左,到我瞓翻低打算做另一邊時,佢話因為我皮膚太the, 所以 150 發已用完晒喺左邊,聽到真係嬲左!做之前又唔講?宜家點?一係大細面咁走,一係就比正價.雖然我根本唔會睬佢,但都好想知佢劏我幾多,點知要3萬,比夠 3 萬蚊做全面,short 既,我當然走左啦.
最後搵到 CLINICZ 有個水原共生嘅療程,話係勁過 HIFU,上網睇原來有三步曲既,其中有 part 做 MDS 膠原激活,效果好似 HIFU,但聲稱更勁,都幾吸引,見到有個體驗價,即管花少少錢試下啦.一入到 CLINICZ,個 sales 煩到嘔,填呢填路,我黎幫你填問卷咩,佢就話係因為要了解清楚我身體同皮膚,先決定係咪同我做 treatment ,終於填完可以開始,我就入房試一個勁過 HIFU 既 MDS ! 下,一個機頭就搞掂?係咪呃人?咁咪好快做完?以往我試親的體驗價都有發數限制,點知最後呢度無計發數!!左右邊面都做晒,即時見到V返晒,搞到我心心眼!
聽完 CLINICZ 講解都成 45 分鐘,真係好煩,但我又覺得幾好,原來水原共生勁過 HIFU,因為除左有 MDS,仲有深層注水同一個叫延效再生嘅療程.至於點解要做晒三個療程呢,因為好多人話膠原激活完就會自己生自己生,但原來膠原要有充足水份先會自生,所以做完 MDS 再要注水,先可以喺療程完左都令膠原繼續生,療效持久.的確,我做完療程後一星期,發現面愈黎愈尖,皮膚彈性亦愈黎愈好,可能真係生緊膠原bb ! 三個 treatment 萬幾蚊,好像有d 貴,但數口精既我一計,發現平過出面所有 HIFU價錢,平均全臉 HIFU 要3萬,宜家我比少三分一價錢,可以做晒全面連頸,無發數限制,因為 CLINICZ 唔係計幾多發,而係計部位,總之一口價做晒個指定部位囉,咁勁過 HIFU 嘅機喎!真係點計都扺,所以今次算係敗得有理啦!
有興趣可以學我嘅策略,但唔一定搵呢幾間嘅,試到更好嘅不妨share返出黎.


text:
章梓豪,章忠良,章广汉,章筱麟,章炎......百家姓起名看过来,章姓男孩名字大全在这里,姓章的男孩名字怎么取好听?怎么给章姓男宝宝起名?让我们一起和父母们来探讨下.
章姓男孩名字大全
章有为 章源彬 章德湫 章凡惜 章运超 章晓云 章隐情 章有迪
章静 章奕琦 章文呈 章佳勋 章奋虔 章攻来 章建梁 章敏俊
章震 章险平 章洪涛 章泸匀 章树群 章春光 章语畅 章继元
章玉凌 章诗清 章凯蓝 章光勇 章在天 章昀宁 章鹏鹏 章铭远
章亚林 章佳书 章杨 章溥默 章昭熙 章守亮 章梓栋 章炯海
章天凯 章奈征 章恩源 章清 章红轩 章泓杉 章卓睿 章震频
章泽鸣 章泽 章登凤 章睿新 章浩旋 章容生 章伊心 章灏辰
章奕璇 章胜宝 章赫然 章昱锦 章凌涵 章振 章康馨 章军生
章睿萱 章亚峰 章潇鑫 章天煜 章螈椿 章秀 章煜雯 章一璇
章卫平 章万军 章可昱 章苡菡 章竹方 章丰君 章雯慧 章易飞
章清华 章勋洲 章明潞 章乐瑾 章晗旭 章彬 章成海 章瑞嘉
章鸟妩 章祥彬 章姗珈 章禹含 章九六 章鹄 章楗 章鑫成
章阳博 章与桐 章韬 章浩田 章航峰 章凌月 章骁芹 章叙浒
章雨露 章楚利 章拓新 章问天 章语书 章剑波 章佳毓 章睿闪
章泽汶 章泓崴 章新 章明 章民 章校珲 章志豪 章叶子
章程骐 章钊灏 章瑜漫 章俊宁 章雨桐 章智摈 章彩彤 章子河
章贝盈 章嘉焕 章雅静 章聘 章海童 章晗珲 章标华 章金华
章筵昀 章凤朝 章十问 章菲立 章滢海 章冠聪 章传兵 章宏依
章皖昶 章又方 章灏 章明俊 章有钱 章彦雅 章姿心 章沁鑫
章足干 章旭 章新雨 章紫儿 章欣滟 章丁豪 章保德 章立嬴
章暄 章仕银 章敖敦 章坤鸿 章弈漩 章柯宇 章天朋 章哲孝
章君谢 章智昊 章静宜 章奚 章佳宜 章宜煊 章晓欣 章建钒
章英宏 章睿 章晴 章海归 章雨朋 章海兑 章映萱 章雷
章仁泽 章晓利 章费 章贝 章浩然 章云香 章翌凯 章金奎
章慧楼 章亚军 章浩策 章丹 章冰月 章子迪 章羽延 章缨苹
章竞 章圣艺 章弋函 章睿涵 章宇泉 章凌飞 章肖茜 章丰果
章梦晓 章羚善 章天琦 章昕琪 章羽 章秦 章彦桉 章思伊
章黎阳 章世元 章广平 章领 章启鸿 章晟普 章秋实 章则易
章宏 章梓萱 章泽晨 章博 章保衡 章意 章蔡虹 章铭忠
章宇辰 章国良 章晓栋 章家瑞 章佛寿 章欣会 章霏 章繁荣
章泽洳 章治亚 章叶灿 章云慕 章鹏泽 章田夏 章文淇 章丽琦
章书林 章泰龙


text:
深得人心 岑麗香全靠性格真食腦
20161218
東網電視更多新聞短片
岑麗香真係好深得人心呀~
岑麗香今日正式升呢為人妻,令萬千宅男一地都係......心碎!香香入行六年以來,要性感有性感,要純情有純情,真係唔止宅男,大人細路都鍾意,甚至影帝周潤發都讚珠圓肉潤夠可愛!香香咁得人心,全因為佢傻大姐性格夠真又夠爆,仲要好食腦𠻹!
日使50蚊道具麵醫肚
慳得一蚊得一蚊!雖然香香搵錢搵唔少,但曾自爆日使五十蚊,為新一代慳神!食得唔好嘥,香香曾被發現照食拍戲用,放咗兩粒鐘,幼麵脹到變粗麵的牛腩麵!事後香香仲話明知拍戲時有好嘢食,更加會留定肚之餘,又講過以前去日本做交流生,日日食燒餅醫肚!
同苟姑娘磨豆腐?
自細喺加拿大長大嘅香香,明知廣東話麻麻,都會好努力去學,但總會爆出笑料!話說有年香香同苟芸慧,高海寧成班女神為台慶綵排跳舞,香香突然大大聲話:「我哋依家磨豆腐!」嚇到高海寧即刻掩住香香個口,仲細細聲解釋佢知,個個笑到轆地!原來香香係想話舞姿似磨豆漿,完全唔知「磨豆腐」點解喎!
香香濕晒
2012年香香憑劇集《巴不得媽媽...》一劇爆紅,一幕濕身白TEE令香香正式打入宅男界,加上之後兩場裸背出浴同玩用水淋心口,有邊個男人唔睇到個心肝仔噗噗跳先!好嘢繼續嚟,早前香香同鄭欣宜合演電影《辣警霸王花》,又係白TEE落水乜都濕晒,33C玲瓏浮凸,落完水梗係要洗白白,仲同欣宜一齊出浴𠻹,唔搶眼都唔得啦!
晒阿婆胸圍騷金句
又係《巴不得媽媽...》!香香見錢嘉樂左手甩骹,竟然剝咗暖笠笠嘅肉色阿婆胸圍,非常猴擒咁要幫對方包紮,真係巴不得Bra Bra!香香仲話胸圍係用嚟保護咪咪同脊骨健康,唔係用嚟畀男人除喎!呢句對白咁爆,即刻成為香香金句!
三個學位一TAKE過
一次過滿足晒三個願望!為一圓父母同自己嘅心願,香香以前喺加拿大讀大學時,一次過讀時裝設計,市場管理同人力資源三個學位,仲好謙虛話自己唔係高材生,只係鍾意讀書咋!而香香選美入行前,原來係做OL喺銀行打工,因為想人生有個紀念而走去選美,好彩香香有去選美咋!
婆仔大迷信
唔好以為香香廣東話唔叻就係鬼妹仔,原來佢都好迷信㗎!香香話如果買鞋畀親朋,會問番對方攞兩蚊雞,搞到人哋O晒嘴,香香唔係貪嗰2蚊,而係話「鞋鞋聲」,唔老利喎!
向發哥挑機
去年周潤發喺東網《我愛發哥》讚香香珠圓玉潤,又話香香似台山人之餘,仲話睇過香香主持嘅飲食節目,想香香煮甜品畀佢食!香香即腦筋急轉彎話:「發哥,我唔係台山人,但我來自加拿大,有好多山,可以帶你去行山!我會隨時整甜品畀你同太太食!」又食字又食腦,把口啷過油,叻叻!


text:
傳媒/良心/講呢啲?
呢排網上有句潮語「屌!講呢啲?」,大概意思係將一啲唔想再提o既瘀事糗事輕輕帶過.即係好似呢排成日見到講中立無佢份,講江湖地位又未夠班o既「記協」走出嚟講乜嘢普世價值呀,傳媒被滅聲呀,良心傳媒守護住香港核心價值呀等等等小學生都呃唔到o既廢話o既時候,版主B就會不自覺咁喺口中默默吐出「屌!講呢啲」嚟希望佢哋快啲收聲,唔好再講呢啲幼稚大話嚟欺世盜名.
點解話傳媒有良心,被滅聲係大話?無他,都係因為本地傳媒被幾粒老鼠屎搞禍成鍋粥.好似造假造到出晒名,有「腦生草憤青/坑聖經」之稱o既爛生果日報,今日又嚟造假針對疑似無交買路錢(落廣告)o既企業.
話說早排喺Whatsapp流傳稻香賣「發藍雞」潮文,爛果喺網上攞流料當新聞報都唔係第一次.但爛生果最賤狗格o既地方唔係一而再,再而三咁狙擊無落廣告o既稻香,而係將未經證實o既消息同圖片加工當新聞報,抹黑企業先知最賤狗格.有報導同一篇消息o既《成報》,忠於原著將whatsapp上o既照片搬字過紙登出嚟,而爛果呢?就非常用心地將幅相180度調轉然後用photoshop加深顏色,令隻雞變得更藍,突顯其「有問題」,當真賤到唔知點形容班編採.須知「發藍雞」傳言根本無從證實,傳媒將佢當新聞報已經唔啱,重要衰到加鹽加醋踩多兩腳,大佬,無擺底買路錢啫,都唔使趕盡殺絕吓嘛?你哋呢班人,單靠一支無良心o既筆,不負責任咁寫兩寫,隨時就可令一間健康運作無問題o既企業一炮打柴,令大量市民失業.呢啲叫良心?呢啲叫無言論自由被滅聲?你同我講呢啲?咪玩啦香港傳媒!


text:
#ParentLicenses1945
做咗呀媽之後,接觸多咗家長,發現好多港爸都幾小家.唔係想針對香港男士,不過我自己真係有好多唔好嘅經歷
之前同歲半嘅小朋友上親子playgroup,要家長陪同.我小朋友頭幾堂上playgroup,仲未學識聽指令坐好,由一開始已經周圍跑去邊邊摸牆搵玩具
個場地都算大,基本上佢就係長期自己匿咗埋一邊自己玩,都無話有噪音,同其他人都保持好遠距離,你有你上堂,佢有佢玩
我都有盡量抱返佢返嚟教佢聽老師講嘢,期間我有留意到有位爸爸一路上堂一路睥住我小朋友
後尾到自己活動時間,嗰位爸爸個女想走過嚟我小朋友身邊玩.嗰位爸爸即刻拉開咗個女,然後超細聲咁講:「唔識教就咪上堂啦」
聽到我都覺得幾唔舒服,就調咗第二個時間上堂.過多一兩堂,小朋友適應咗之後,已經可以大部分時間跟到老師指令
另外有一次同小朋友上完playgroup,我自己帶住佢落停車場同爸爸會合.嗰棟大廈得好少𨋢,同埋長期多人,所以要排好長隊等𨋢
當時我拖住我小朋友,放一放手想拎張紙巾,佢就一支箭向前跑,我即刻衝去捉返佢返原位,成個過程都係十秒左右
我一跑去捉返個小朋友嗰下,前面嗰位帶住兩個小朋友嘅爸爸即刻好大聲又好不屑咁講:「嘩!乜而家啲人扮走失個細路嚟打尖都得㗎?」
我都明白香港人成日喺迪士尼俾人打尖打到躁,但如果你有不滿嘅時候直接講句「小姐麻煩你排返去後面」相信會好好多
指桑罵槐其實係好無禮貌同唔得體,若然小朋友學咗呢種說話方式,我認為都會幾影響社交
又有一次喺街行行下,我小朋友無啦啦瞓低,我即刻想抱佢埋一邊唔好阻住條路
正當起身嗰下,有個爸爸用架BB車好大力撞埋嚟,然後好得戚咁同佢太太講:「啲人以為條路係佢嘅就預咗俾人撞㗎喇」
喺香港真係發生過好多呢啲事,我唔係批評緊啲爸爸唔包容,的確我隻B真係甩繩馬騮
重點係,我從來無遇過爸爸有不滿嘅時候會直接講,每次都係態度好差地指桑罵槐同做小動作
反而媽媽會好啲,甚至有時喺公園或者排隊嘅時間,當見到你手忙腳亂時,會同你傾兩句分享下自己經驗
讀者投稿@港女呀媽


text:
public
點樣先知自己適唔適合做MT? 拍片有咩要注意?
Jessie
(長文)
上年畢業後好好彩係自己讀嗰間大學揾到一份文職做到而家,但知道做文職唔係自己鐘意既事同埋長遠既目標,只係為錢而做....
番左工呢一年,開始發現自己有好多缺點,有時會唔小心做錯野,最困擾我既係英文冇其他人咁好,有時侯寫email都唸左好耐點覆,驚會寫錯grammar/用錯字俾人笑😭 最近都報左考CRE,所以都有借左啲學grammar既書將勤補拙,另外自己本身係一個social同outgoing既人,鐘意同人溝通,讀書有拎過非學術方面既schokarship同參加過代表/宣傳學校既活動(唔係上莊)...
重點,呢排見自己做intern既公司竟然開MT program,第一下望到覺得好心動,我好想apply,但如果/萬一負碌入到去既話俾人屈機(英文唔夠好)又驚自己做得唔開心,所以呢排就唸緊自己究竟適唔適合做MT...
講到呢到,你地應該想知我講緊邊間公司,呢間係公營機構黎,交application嗰陣要拍條唔過3分鐘既片🤔
一直都覺得自己係呢個公司做過半年intern有優勢,但又好驚如果好好彩碌到入去會好大壓力頂唔順😭 我問過以前教我既tutor,佢叫我唔好理試左先,所以都想問埋如果要拍呢類既求職片有咩小tips,例如可以點樣突出自己,點樣顯示到我好想做呢個MT?
岀左job ad就黎2個星期,但我仲係好糾結😭多謝你地睇曬呢篇長文🙇🏻♀
編輯於2020年09月16日
Cato YU
可唔可以講清楚啲是邊間公營機構?
咁先可以比到啲實在嘅貼士你
編輯於2020年09月12日
Clem
講咁耐即係邊間...
編輯於2020年09月12日
Anthony@OnMyGrad
高手高手高高手
Hello Jessie,其實去到呢刻你最需要嘅係兩樣嘢:(1) 去馬,唔好諗咁多,同(2)嘗試搵番你intern果陣嘅supervisor,睇佢有咩可以幫到手.
講到拍片,呢啲嘢好個人化,但做過intern嘅你應該好知佢唔同部門做乜,現實上工作文化係點,反而你應該要有優勢架喎,唔洗驚.如果佢哋要得拍片,通常都係睇呢幾樣嘢:
- 樣/Presentation
- Creativity
- 幾有心機去整
前者唔擔心,你做過intern唔多唔少都ok架啦;後者兩樣都係睇你take過幾多reference,大概左抄石抄都知點show到自己嘅specialty.我成日都quote呢個例子,無話特別靚定好charm,但因為佢真係用條片"show"到佢形容自己嘅adjectives,唔係得個講字,睇完就明我講乜:https://youtu.be/c_PZTAW5piQ
編輯於2020年09月19日


text:
阿仔由上星期開始已經好期待呢日,老師講完話2月5日會帶佢哋出去行花市後,佢當日放學已經同我講要帶50蚊去買野,之後仲日日提住行花市!要帶錢呀等等!
終於俾佢等到今日啦!由於平時返下午班,我呢個媽媽都習慣晏起身,加上自己尋晚夜咗瞓,到今朝起身執書包時忘記咗幫佢帶個環保袋…好在老師借個俾佢用.Thank you!
去之前問佢會買乜?我話我估佢會買汽球.佢話唔會喎!佢諗住買風車.應該都係被老師影響,因為有聽過佢提起學校教過定提過風車.
接佢放學時見到好多同學仔都有買汽球,我仲估佢見到人哋買九成九會忍唔住買啦!點知佢真係冇買到,又真係買咗風車.最最最估唔到嘅係佢買咗盤水仙花!非常非常SURPRISE ! 因為呢盤水仙細細盤咁,可算是唯一可以擺屋企既花,如果佢買其他例如劍蘭,康乃馨果D就麻煩啦, 要買花瓶.所以我地都覺得佢好叻仔呀! 識得揀水仙黎買.
不過接佢走既時候發生左件不愉快事件, 就係我地好趕咁跑住走, 阿仔就突然跌倒了, 因為佢拎住個風車, 所以個風車就爛左….阿仔係我後面跌倒, 我見佢喊得咁緊要, 仲以為跌得好甘, 原來唔係, 係因為個風車爛左!!
由於佢一早就期待去行花市兼買風車, 所以我非常明白佢有幾傷心! 佢跌倒我就絕對唔會錫返佢, 但係今次佢喊係因為個風車爛左, 係傷心而唔係要人錫返, 所以我都好痛心咁攬住佢….氹返佢….然後仲同佢一齊去返旺角個年宵市埸度!諗住買返個俾佢啦!
但諗諗下,都係岩岩買,唔知賣俾佢果個人肯唔肯換過個俾佢呢?於是就由阿仔帶路搵返果個檔位.結果個叔叔好好人!!肯換過個新既俾佢!!真係好感恩!!
然後我地就周圍行下買下野食啦~
This slideshow requires JavaScript.
今年好似少左好多檔口,有點兒冷清既感覺!不過就好多學校帶學生黎行年宵,可能對上果次我地黎既時候D學校已經放哂假,所以見到咁既情境覺得好得意,仲見住D小學生買野…問人可唔可以賣平D俾佢地, 因為佢地冇錢啦..! 我聽到忍唔住笑, 係因為佢地實在太可愛啦!!原來小學生都仲好似幼稚園既小朋友咁可愛架??!(SORRY! 真係覺得好可愛, 唔係笑佢地講價)
搵到阿仔買水仙果度啦!
估唔到你咁識揀呢!叻豬~~
點都要同D桃花影張合照啦!!
仲有桔仔呢!!
今日下午好熱呀!熱到要除衫!!小朋友著住件底衫周街行,已經見怪不怪了!哈哈~


text:
蝴蝶山 - 香港一山,喺新界粉嶺,英文寫Wu Tip Shan.山高約五十米,頂上有亭,東便同南便山腳有蝴蝶山村,東北山腳有蓬瀛仙館.山有徑上山頭箕勒仔,為晨運客常經之路.山上有詠春宗師葉問之墓.
山北有蝴蝶山路,不過馬路唔上山,只喺山腳.上山有幾條徑,其一條叫蝴蝶山行山徑,喺蓬瀛仙館側邊,田心休憩處停車場嗰邊上,近百和路.另一條蝴蝶山路近寶生園養蜂場上.
蝴蝶山腳有好幾間學校,北便有中華基督教會基新中學,蝴蝶山路頭,西南便有粉嶺救恩書院,聖芳濟各書院,佛教普光學校.另有一間老人院,恩怡護老之家,喺東北方.而警察機動部隊總部,亦設喺蝴蝶山西側山腳.南便山腳處,有蝴蝶山休憩處.
箕勒仔 - 香港一山,喺新界和合石同大隴之間,為山脈一部份,東北同西南向,英文叫Kei Lak Tsai.山高二百五十六米三,頂西南有觀景臺.
西北蝴蝶山有山徑來,舖咗石屎,西面昌盛苑亦有山徑來,叫畫眉徑,都舖咗石屎.而箕勒仔觀景臺,西南沿山脊行折南,就到北大刀岃.中間叉開條徑,西走分脊落營盤,可以去粉錦公路.
北大刀岃(Turret Rock 或 Pak Tai To Yan),又寫北大刀屻,舊誤聽爲北大頭羊(Tai Tan Yang (North)或Tai Tau Yan (North)),係香港一山,高 479 米.佢喺新界中部偏北,林村以北,大窩以西,和合石以南.行政上係大埔區,元朗區同北區嘅地界.部份地劃入林村郊野公園之內.同東南面大刀岃,一脈相承.之所叫大刀岃,皆因山脊兩側,都係懸崖或斜坡,形似大刀向天.
北大刀岃同大刀岃,係同一山體,北大刀岃佔山體東北部.山體走向,西南到東北,由林村到粉嶺.佢東側係大窩谷地,西側係打石湖嘅谷地.佢東西都有山平而走,東面對住九龍坑山,西面對住鷄公嶺.
北大刀岃北邊尾,畀和合石谷叉兩邊,北支過箕勒仔尾落蝴蝶山,東支係和合石墳場.蝴蝶山好近粉嶺火車站.而東側山下,有南華莆,泰享,坑下甫等村.西側南有牛牯角,而山腳有打石湖,營盤,大壟等村
大刀屻(英語:Tai To Yan),是香港的一座山,位於新界北部林村郊野公園內,主峰高566米,跨越北區,大埔區和元朗區.大刀屻山脊兩側都是懸崖或斜坡,形狀像刀刃向上的一張刀,故得其名.
大刀屻有兩個主要山峰,北面副峰名爲「北大刀屻」,南面主峰正式名稱亦爲「大刀屻」,為分辨二者,大刀屻主峰又被坊間稱為南大刀屻.
大刀屻曾經是香港著名險峰,主峰以南沿山脊線延伸的一段山徑沙浮石滑且非常狹窄,兩邊都是近乎懸崖的斜坡,僅夠二人通過,早年被行山人士譽爲「天險」,曾發生墮崖事故,後來香港政府於險處加建金屬鐵鏈欄杆,被行山界雅稱爲「金銀橋」,政府亦修整容易滑坡的山徑路段,山徑已變得相對平坦易走,加上近年香港行山風氣熾熱,舊時雜草叢生的山徑經過遊人頻繁踩踏後已變得清晰明顯,故大刀屻山脊線主徑現今已幾近無險,但其他循山坡攀升的野徑仍有一定危險.
大刀屻主峰東北方有一溪谷名爲「牛牯角」(英語:Ngau Kwu Kok),清中葉時有宋張二氏從嘉應( 今天的梅州市)五華遷居至此建村,後因人丁繁衍,耕地不足,約百年前舉村遷到谷外的打石湖,牛牯角逐漸荒廢,爲密林所覆蓋,僅餘一些殘留建築,不過山谷下部近打石湖村部分仍有農田,山坡上亦可見梯田的痕跡,流淌谷內的溪流發源於大刀屻近山頂處,爲雙魚河的上源.
大刀屻又名橫台山,因大刀屻主峰和副峰北大刀屻高度相近,遠看兩個山峰之間的山脊線像連成一條直線,山體猶如一個平台而得名.目前,橫台山一帶有多條政府認可原居民村落,數條非原居民村落,以及低密度私人屋苑.
社山 - 香港一山,標高195米,位於大埔西面山區,為大帽山東北一脈.北為林村谷地,有社山村,南有谷地蓮坳,東有大埔濾水廠.蓮坳有山徑通往社山村.
社山村一邊,有社山風水林,法定具特殊科學價值地點.
今次出車又係同華哥兩條友仔,今日會試下踩大刃屻.之前都試過踩由牛牯嶺上北大刃屻,但係未試過上到大刀屻頂同由蝴蝶山上. 華哥作為粉嶺地膽就當然已經踩過啦,不過聽佢講之前踩落返嘉道理都炒過車,所以今次有心理準備唔好亂黎,又係果句安全第一,長踩長有~ 一朝早就同華哥先係粉嶺一起食個靚早餐先,然後就出發.
過左火車站落隧道後就去到蝴蝶山徑入口,就係由依道開始上山啦.先跟住條石屎路慢慢踩上,好快就去到幾十米高gee 蝴蝶山,會見到一個拱型蝴蝶山行山徑門牌. 過左蝴蝶山後,由遠處聽到有直升機聲音,聽行山客講原來有行山人仕整親落唔到山,所以上邊有好多消防同警察,因為位置較入,所以要call 飛行服務. 我地就繼續留意住沿途慢慢踩上,蝴蝶山徑都有點斜,一路踩到樓梯口,右邊會見到條泥路都係可以上到山,比起抬/推樓梯好好多,信相如果係落係可以踩到. 一直上到康樂亭 『旭日東昇山遠景近 皓月南照海闊天空』 休息下,加睇定D上邊消防同警察.最後都係冇等佢地走就照上去啦,好快就去到一座標高柱,原來依度就係256米高的箕勒仔. 原來上箕勒仔仲有另一條路上,叫畫眉徑,由聖芳濟各書院旁上山,佢都係鋪咗石屎,有機會搵次可以係果邊上下.
過左箕勒仔就有一條好平gee 山路,十分好踩. 一直去到分叉口,右手邊係落營盤,之前就係果邊落去多,係幾好玩gee山路黎,而左手邊就係去牛牯嶺/北大刀刃,今次我地就會去北大刀屻,所以轉左. 上北大刀屻前要抬一條幾十米梯級,推完就會到480米gee北大刀屻,北大刀屻頂景色好靚,而今日天氣亦好好能見度都幾高. 山頂上好多人打卡,有D山友都問我地借車影相,傾下計郊野共融一下.由北大刀屻頂開始就係好玩但亦要小心路段,這大刃屻徑路況都係碎石,乾沙泥路為主,路都幾闊. 向住大刀屻方向進發,前段都係好緩但不缺一些技術位,好好坃.一直去到大刀屻頂前先要抬一段幾十米路就到566米大刀屻.
首次同單車上大刀屻,梗係要打多幾張咭,係頂自拍加山友幫手影相後,就準備落山.落山路都少斜但係落到,一直去到另一打卡位 - 金銀橋, 過左金銀橋後就係比較激gee落山路段,這段落山路係乾沙泥路,唔可以鎖得太慢同唔可以太多後brake,跟住華哥落安全地著陸,一直去到尾段. 這段開始比較多樓梯位,亦係我弱頂,小心翼翼下安全落山.出返去就係林錦公路近嘉道理.未諗之後去邊,先去醫肚,直落去林村食個靚飯先. 決定到一陣去社山逛一逛,社山神木幾年前同腎少同david 去過,但係就冇上過社山.今次上去睇下咩料~~
由林村出發,向返上斜路去到社山路,轉入去直入社山村,去到社山村都唔係好識路,有少少踩過頭,上網睇返地圖,原來要去社山村兒童遊樂場附近. 去到遊樂場發覺路路不通,放底架車先人入去探下路,因為社山神木入邊D路爛左,但好多年都冇人整返,可能因為太多遊人去睇,村民都唔想咁多人去吧!所以一直冇整返好. 探路成功,推車入去同社山神樹影相,真係好鬼大棵,不槐為全港之冠,不過個樹況好似唔太好. 同神樹影相後就係旁邊山路上社山,都幾斜下要推上去,不久就上到195米gee 社山,上社山依段路都遇到行山友,疫情真係令到好多人行山,連冷門小山都有人行. 係社山頂影相打卡後就落山,落山路好正,係泥路好好玩但落左幾十米高左右好快就落返去蓮澳路口. 最後係石蓮路落返去,中途係半春園見到袁師父,同佢一齊地影張功夫相,完成好正gee一日.


text:
風力
風力係一種能源,用風嘅動力推郁風車收集力量,以前主要係推郁磨坊,而家就通常推郁發電機.人用風車將風嘅動力轉化為旋轉力,再攞啲旋轉力去做嘢,包括發電.呢個方法係利用大自然力量產生動力,唔會產生二氧化碳.
風嘅能量豐富,近乎無盡,廣泛分佈,乾淨同可以緩和溫室效應.當空氣嘅流速越快,推動力亦會同樣增加.
人類用風能嘅歷史可以追到公元前,但係幾千年來,風能技術發展比較緩慢,所以無俾人重視.但係1973年世界石油危機,喺常規能源告急同全球生態環境惡化嘅雙重壓力下,風能先至成為新能源嘅一部分,重新有一個長足嘅發展.風能作為一種無污染同可以再生嘅一種新能源,有巨大嘅發展潛力,特別係對沿海嘅島,交通唔方便嘅較偏遠山區.最好係人口低嘅草原牧場,同遠離電網同短期內電網較難去到嘅農村,邊疆,作為解決生產同生活能源嘅一種可靠途徑.即使喺一啲發達國家,風能只係作為一種高效清潔嘅新能源同時亦日益受到重視.比如:美國能源部曾經調查過,單係德克薩斯州同南達科他州兩個州嘅風能密度就足以供應全美國嘅用電量.
喺2008年尾,風力產生1212億瓦嘅電,係全世界用量嘅1.5%.
經濟成本改
近年,大致上,用風力發電所需成本已經降低咗好多,就算唔計其他外在成本,喺好多適當地點用風力發電嘅成本已經低過燃油嘅內燃機發電.風力發電喺2002年大概以25%比率增長,2006年增長到32%.2003年美國嘅風力發電增長超過所有發電機嘅平均增長率.由2004年起,風力發電更成為所有新式能源之中最平嘅一個.喺2005年風力能源嘅成本已降到1990年代時嘅五分之一,而且隨住大瓦數發電機嘅使用,下降趨勢重會持續.
優點改
- 佢嘅能量嚟自大自然
- 可以保護陸地同生態
- 可以循環再用,係一種環保能源


text:
Take in consideration that you could need the FULL WidgetKit version.
o親子沖繩體驗之旅o 美麗海水族館
25 JUNE 2016(SAT)終於嚟到行程中另一個兩父子都好期待嘅節目,就係去海洋博公園入面嘅美麗海水族館參觀,因為佢地兩父子都好鐘意睇魚呀~
DADDY鐘意魚都唔係新鮮事,佢成日都話睇住啲魚游來游去,穿插係海草間係好好睇,又話睇完心情都會好啲(SORRY.....我仲未去到依個層次....哈哈哈).
由於屋企有養魚仔關係,所以小小豬都感染到對魚有點興趣,所以當知道有得去沖繩最大嘅海水族館,佢都好興奮呀!
沖繩美麗海水族館其實係位於海洋博公園入面~ 沖繩真係咩地方都可以俾小朋友玩,就係海洋博公園入口就有一個小型水池免費俾小朋友任玩,小小豬路過都好想去玩,不過因為我地趕住去海豚館睇表演,所以望幾眼就要走啦~
哈哈哈...雖然有點趕時間,不過都要係指定位置影張到此一遊相嚟紀念下~
原來海洋博公園都真係幾大,分區都幾多,小小豬當然第一時間睇地圖~
除左單張地圖之外,場內仲有一個電子地圖,仲會有埋展區嘅小簡介(當然係日文啦),不過睇圖片都可以知道展區一二~
當我地行去海豚館睇表演時,沿途景色又真係令人眼前一亮,點解沖繩嘅藍天白雲可以咁靚呀~
時間剛剛好,我地嚟到海豚館就開始表演啦~
可能剛剛同海豚玩完遊戲,所以小小豬睇得特別肉緊,眼甘甘咁望到實一實,仲不自覺咁同海豚做埋同一動作,真係俾佢笑C呀~
但啲海豚又真係好叻,表演得好精彩,睇到大家拍手不絕呀~
睇完海豚表演,我地就行返去沖繩美麗海水族館,入去睇魚仔啦~
一入場第一個位置就係可以同海星嚟個親密接觸,不過放心...場內係可以俾大家摸海星,只要溫柔兼唔將海星離開水面就得啦~
親親海星之後仲有設施等大家洗洗手添~
入到水族館都見到好多唔同種類嘅魚仔,因為遊人都幾多,都唔可以慢慢睇,不過沿途睇啲魚真係好多,加埋個場景設計,又真係幾特別哦~
我地搵到個有利位置,佢地兩父子就可以慢慢睇啦~
有個DADDY好似仲開心過仔咁,不過依個DADDY又真係好鐘意睇魚仔呀~
除左大型魚缸之外,仲有啲特式細細魚仔~
每一格就有唔同特式,好鐘意啲水母,真係好靚呀~
仲有鯊魚呀,咁睇又好似冇電視嗰啲咁恐佈哦~
嚟到精華所在,一整片玻璃望入去,真係好莊觀呀~
其實除左海豚館同水族館之外,仲可以睇到好多唔同種類嘅海洋動物,不過因為時間所限,我地唔可以去睇埋,期待下次可以再嚟睇啦~
下次再嚟唔止去睇動物,因為海洋博公園內仲有一個啱小朋友玩嘅繩網區,見小朋友玩得好興奮,我想一定好好玩,愛玩嘅小小豬一定好鐘意呀~
聽人講沖繩嘅天氣可以話係變化幾大,我終於感受到了,因為嚟玩之前個天色都好好,但當我地準備離開時就開始見到黑雲,臨上旅遊巴仲落左一場大雨添~
好在都係短短一場過雲大雨,我地等左一陣就停雨了,大家就準備回酒店,休息過後就去酒店餐廳內食一個豐富晚餐啦!


text:
「落雪」
雖然以前住大連嘅時候,冬天落雪係好正常,不過真係好多年無去過落雪嘅地方.一般落雪嘅地方都會有暖氣,所以其實係室內都唔會太凍.不過一出去就會凍到變雪條!最記得有一次去芬蘭工作,因為大風雪搞到班飛機遲咗一個鐘頭先至降落,一落機先知到真係好誇張,應該係咁多年遇到嘅最大風雪.不過落雪真係好靚,白濛濛一片真係好舒服!
「行程」
估唔到今日嘅旅程會係車入面度過.本來今日嘅行程係食完早餐之後揸車去摘福岡嘅士多啤梨,然後就去食燒牛肉同行街.點知因為落大雪嘅關係,好多高速公路都封咗,搞到我哋無辦法去到鳥栖.最後我哋唯有是但搵個地方食少少嘢,然後就不斷搵其他路前往黑川.去咗咁多次日本旅行真係第一次遇到咁嘅情況,就係咁我哋第三日嘅行程就係去黑川嘅溫泉旅館.
「黑川」
去到黑川其實已經五六點,所以去到旅館無幾耐我哋就去食晚飯.不過真係好凍,去到黑川基本上好似上咗雪山咁,一片白濛濛,就連啲水都結冰.好彩條路唔係太多積雪同無結冰,不過去之前都預咗會落雪,所以租車嘅時候就已經租埋雪胎以防萬一.一如以往,郭大少一去到溫泉旅館就當咗係自己屋企咁跑嚟跑去,周圍搞嘢.不過困住咗係架車成日都真係幾悶嘅.
Also published on Medium.


text:
冷氣機推薦冷氣機如何選購,我哋要睇嗰些參數?一文告訴你/2022冷氣機推薦/格力冷氣機/美的冷氣機
長沙灣冷氣機冷氣公司冷氣機推薦大家好冷氣機推薦62728207,這篇我哋就嚟咗解下冷氣機嘅相關知識冷氣機推薦62728207,我會從冷氣機嘅相關參數,品牌,市場佔有得率等方面嚟講解,相信你讀完之後,就能啱如何選購冷氣機有得基本嘅咗解,之後唔管係去實體店還係喺網上購買,都能做到心中有得數,唔會被導購忽悠.
需要注意嘅係,從2020年7月1日後,國家新能效標準正式實施咗,喺新標準中,原嚟低能效嘅冷氣機將要被淘汰,而原一級能效被降成二級能效,新一級能效標準更高,這些都需要注意.
首先跟大家聊一聊冷氣機嘅基本信息,參數配置,類型,做到心中有得數,咁喺選購嘅時候心中也會更加清新.
1,冷氣機嘅分類
冷氣機一般分成咗壁掛式冷氣機,立式冷氣機,智能冷氣機這幾類,適用嘅場景我做咗個表格,得作為參考.
2,冷氣機嘅匹數
購買冷氣機嘅時候,經常會睇到參數表裡有得匹數呢個指標,到底係咩意思呢?
一般我哋都係通過房間面積,朝向,所處地域等因素嚟確定購買多大匹數嘅冷氣機.並唔係越大越好嘅.
呢度得根據房間面積嚟大致計算需要購買多大匹數嘅冷氣機.還要根據氣候,係否向陽,有得落地窗嘅話要喺呢個基礎上再購買大一個規格嘅.
單單睇呢個表格可能會有得點抽象,簡單嚟說,臥室嘅話,每平米嘅製冷量大概120~140W之間,客廳,餐廳每平米製冷量喺150~ 170W之間就行.樓層高,朝陽得偏大一點,更簡單嘅話,就取中間值,臥室130,客廳160就得.
跟住按照房間面積嚟計算就行咗.
例如冷氣機型號 KFR-35GW,35係35機型,製冷量係3500W.
3,冷氣機推薦冷氣機嘅定頻,變頻係咩意思?
變頻,並唔意味著節能,只有得長時間開才會更節能.一級變頻,主要係得有得更好嘅舒適感,溫差變化較小,溫控更準.所以,臥室裡一定要選擇變頻冷氣機,更加舒適健康.
4,冷氣機推薦能效比係咩?唔同能效等級有得咩區別?
所謂能效比,就係 製冷量\制熱量 與運行功率之比,所以冷氣機嘅能效比越高就越省電.
能效等級就係根據能效比嘅值嚟進行劃分嘅.能效比越高,除咗省電,還有得更加舒適嘅體驗例如靜音,快速製冷\暖等.
5,單冷型冷氣機和冷暖型冷氣機
6,製冷劑係咩,各種之間有得咩區別
製冷劑有得下面幾種,我哋嚟一一睇睇.
7,冷氣機嘅核心技術係咩,格力嘅口號掌握核心技術,到底掌握咗咩?
冷氣機最核心嘅技術係壓縮機主體,嗰麼掌握核心科技就睇係否掌握咗壓縮機技術,格力作為冷氣機界嘅知名品牌,有得自己嘅研發部門,確實係掌握咗啲核心技術,壓縮機使用嘅就係自己嘅凌達壓縮機,係擁有得自主研發能力嘅.
國產嘅冷氣機品牌中比較出名嘅有得格力和美的,而格力和美的之間啱比,同規格嘅話,美的嘅價格係要略低于格力嘅,但係從內部技術和做工上嚟說,格力又係優於美的.
下面係各冷氣機品牌嘅市場佔有得率,得作為一個參考.
有得時我哋長時間使用冷氣機可能會出現類似感冒嘅症狀,例如鼻塞,渾身無力等,呢度還係建議夏天製冷嘅時候保障內外溫差喺10℃以內,以免溫差過大,會有得冷衝擊之類嘅,出去後又讓熱浪畀拍咗.
建議使用變頻冷氣機,溫度嘅波動更小,也更舒適.配合加溼器使用,也係好有得必要嘅.
呢度就從小到大嚟推薦幾款
大一匹冷氣機推薦
美的
這款係美的新能效嘅智狐,
呢度我哋大概咗解咗冷氣機嘅相關參數和使用建議,相信睇完嘅小夥伴哋都有得咗基本嘅咗解.覺得唔錯嘅,得收藏下哦,以後購買前得再睇睇,咗解下.


text:
一星期前約定舅父今日會上黎馬鞍山郊野公園燒烤場BBQ,心急的舅父11點幾已到馬鞍山,再車婆婆上山先,佢地早D 去霸位,我地就要等埋大女學完跳舞先搭的士上去,一朝早都忙過不停,我主要預備兩個女的外套,水,玩具同戶外裝備,帶左兩支光管燈上去以備不時之需,不過未叉好電,連忙趕住叉左去先.最後決定帶埋個行山背囊去,放兩個爐同埋防蚊裝備,電筒同頭燈.
老婆帶大女返黎,都差唔多一點,我地都執好晒野,立即同大女換衫就閃人,今次都有一車野加兩大袋野,行出巴士站截的士上山.好快就到,大約一點半鐘到燒烤場,D 車都已經泊出外邊馬路,裏面更加人頭湧湧,好多一家大小,好多小朋友,舅父霸左較入的位置,燒烤爐同枱的距離有點遠,因為近果個爐比較曬,我就開始放好防潮墊,擺好個沙灘營,放好D 野壓住野餐墊同防潮墊.
舅父佢地未食午餐,急急透爐開始燒野食,大女要做功課,細女就開餐,我就燒下野食先.
星期五六都去左玩,無時間做功課,唯有上黎郊野公園做功課.
無帶火槍,唯有用古法透爐
太陽猛烈,婆婆坐在太陽傘下乘涼.
沙灘帳篷好耐未出動過喇~
接近爆滿,好多人,不過手機鏡頭唔夠WIDE
黎個全景圖
另一角度,依然人山人海
努力中的大女,在媽咪篤促下,幸得叔叔們都幫拖~
有好多字要寫.
呢個燒烤場隔離有個休憩樂園,大女結識到兩位姐姐同一位妹妹.
小朋友就係容易識到新朋友.
大女不斷跟住人地玩,玩到老豆姓乜都唔知~
到我灘抖下~
仰望視角~
三位叔叔十分唔話得,幫手睇住大細女.
為食細女又食野~
係出面跑左咁耐,叫佢地係度打羽毛球.
細妹都想玩,不過太細,都係叫佢玩第二樣野.


text:
品质大埔冷拉六角钢,大埔冷拉扁钢,大埔热轧方钢,大埔冷拉方钢,大埔热轧扁钢这家才是良心价!而且质量有保障,欢迎咨询大埔冷拉六角钢生产厂家.
大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家 大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家 大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家 大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家 大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家 大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家 大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家 大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家 大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家 大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家 大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家 大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家 大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家 大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家 大埔冷拉六角钢_大埔热轧方钢_大埔冷拉方钢_大埔冷拉扁钢_大埔热轧扁钢-大埔冷拉六角钢生产厂家


text:
第二朝我同 Winnie 一早起身,見阿聰都未 ready, 於是就約埋 Li Kien 先喺酒店附近睇定有無心水食肆去食早餐.
沿途就見到呢座咁歐陸式嘅建築,不過就唔知係咩嚟!影完相,我哋就繼續搵餐廳,Li Kien 就一路行一路睇番啲相.我同 Winnie 傾傾吓謁,突然聽到 Li Kien 慘叫地嗌咗一聲:「啊!」我哋就即刻睇吓發生咩事,原來佢 "中頭獎",俾個啱啱喺佢隔離行過嘅癲佬用個膠嗽口盅好大力咁 "扑" 咗個頭一吓,好彩冇流血咋!我哋兩個都叫佢快啲買番張彩票!
Join埋阿聰之後,最終我哋喺「趙記菜肉餛飩大王」度食早餐.
呢4碗分別係榨菜肉絲麵,酸辣湯,麻醬麵同炸醬麵.酸辣湯比起平時飲慣果種清淡;榨菜肉絲麵無乜特別;麻醬麵就幾有水準,好香芝麻同花生味,不過就太稠太濃,好似直接用花生醬撈麵咁!炸醬麵都 OK.
菜肉餛飩都好正!食完呢5大碗嘢,大家都非常滿足喇!
食完早餐,第一站就去大陸書店睇書.因為我之前喺深圳書城都入咗唔少貨,加上呢度啲樂譜又唔係真係咁平,所以都無乜買到書,反而就買到本我想買好耐嘅 Prokofiev Sonata 全集.
Prokofiev Sonata 同 Ravel Pavane,當然係鋼琴版啦!
Li Kien 次次見到啲樂譜都好似唔駛錢咁,今次都唔例外,所以我哋就留低佢一個人喺度,等佢慢慢睇,慢慢買.我哋 3個就分道揚鑣,各自各精彩.阿聰就繼續搜刮佢嘅心頭嗜,而我呢個又聾又啞嘅 "癈人" 就梗要 "癡" 實 Winnie啦!佢帶我去啲必到景點行吓,影吓相.
途中我哋就見到呢座大廈外牆好特別,用寫有書法嘅玻璃舖切而成.
去到凱格蘭大道,就梗係要影吓總統府啦!妳睇 Winnie部相機影張相出嚟幾 sharp!
台灣銀行總行.
行咗一陣,Winnie話又熱又口渴,不如過對面買咖啡飲囉!
呢間金礦咖啡都幾靚,幾高級咁 o架!
啲 cake 睇落都唔錯呀!
由於我哋無喺 cafe 裡面坐,係 take away,所以仲俾埋個紙袋我哋拎走 o添!
Winnie一路飲,不停咁讚杯凍 Expresso好香濃,好正!
而我杯熱 Mocha 都唔錯呀!如果無記錯,杯咖啡應該係 $65台幣,即刻大約港紙 $16度,幾抵呀!隻杯又靚又硬淨,我仲帶埋返香港 o添!
好喇,大家又集合一齊喇,跟住就去咗呢間買胡椒餅食.
你睇,個餅裡頭有幾多餡!味道辣辣哋,熱辣辣食真係好正,唔怪得之阿蘇話友人要買五,六十個返香港做手信啦!果然名不虛傳.


text:
昨網上流傳疑似消防爆出對近月多宗屍體發現案的疑點,以下為轉發內容:
好我講返嗰日同我男友傾嘅被自剎疑點,好長篇😅
疑點1)佢話佢做左消防船十幾年,近幾個月發現嘅浮屍已經係佢做10年嘅總數😔
疑點2)佢話以前不嬲水警都唔會做執body 嘅工作(因為佢地懶,試過响附近都只會鈎住件body 等消防黎執)其一因為消防船有塊尾版可以放下後成件body 產上船,而水警船係唔可以咁做,只可以彎腰用手執好可能會令到成件散晒就大鑊有排搵,所以一般都會等消防黎做,但最近就水警搶着做,同佢哋鬥快到現場爭住執🤔
疑點3)之前如果有body 執到後,水警都唔多理,有時話放响水警基地佢哋都立即call 救護車接走,但近排水警主動接手話等佢哋處理,又忽然勤力左🤔
疑點4)以前如有body 都一定有原因,即會有人報警例如(有船p有人報失足搵唔到or 有人目擊有人墮海等),消防就會收到call 要做一個叫海面搜索,要做三更即62小時,在做搜索時通常body 就會响30個鐘左右浮面,但近排嘅body 全部都冇人報,全部都冇出過海面搜索,就已經發現body,即沒有原因的🤔
疑點5)即剛發現海怡半島對開body,長知識時候,以我男友同佢D同事嘅經驗,如果真係浸死的,人係會30個鐘左右先會浮面,因為人體內有大量細菌,死左之後會發酵而做成空氣令死者浮,但在海浸左30多小時後人就會腫脹,軟晒林晒連5官都變晒,但海怡發現果個問過執果個同事,佢話新鮮5官仲好完整,即係話唔係浸左好耐,可能4-5個鐘,但點解浮面呢,佢哋話有可能一早死咗所以一早已經發酵左,身體已經有空氣,所以未變形已經浮面🤔
疑點6)其實所有消防同水警夜晚好少會出海,除非接到call,巡海只會係日頭做,通常夜晚會泊好响水警基地或海事署,但近排佢有同事話見到水警夜晚車住一船7-8個人,另一隻一個人出海,唔知佢哋做咩但佢地消防冇收到任何call,但水警基地同佢哋消防泊海事署距離太遠睇唔清楚🤔
佢有同事話要買部iPhone 11
可以遠距離影住同要望住水警果邊,睇吓佢哋有冇做衰嘢😂
📣📣以上嘅對話唔可以傳出去,因為佢哋冇任何證據,會好麻煩,但消防果邊好多人都有懷疑


text:
下晝先去科布倫茲Koblenz係因為太陽會曬向對岸.睇山上個要塞Festung Ehrenbreitstein諗會靚啲(可惜個要塞本身原來唔靚,計劃錯咗).
Görres Denkmal
個花園有呢個Father Rhein and Mother Mosel像. Koblenz就係喺萊茵河同摩澤爾河孕育出嚟.
花園仲有一啲藝術品展覽.
河邊有吊車過去要塞個山頭.因為呢個時候上去睇Koblenz市會背光,所以冇搭.幾錢搭一次都冇去睇.
德意志角Deutsches Eck係1897年紀念德國皇帝Kaisers Wilhelm I而起. Wiki見二次大戰時個雕像係炸到冇咗.
紀念碑基座我覺得係扮印加金字塔.
德意志角豎立咗德國咁多個州嘅州旗.但係唔知關美國乜事.
德意志角放咗柏林圍牆喺度都啱嘅,係德國歷史一部份.
Basilika St. Kastor
Historiensäule auf dem Görresplatz. 呢條柱雕咗古代至現代嘅Koblenz.我睇咗好耐.
喺呢度跟指示會去到town hall 個courtyard會見到Schängelbrunnen.呢個噴泉上個法國男子Jean係Koblenz嘅代言人. Schang係德國人Jean個發音.
但係小心喎,佢時不時會lur口水架.呢位女士差啲中招.
ViermTürme係街角四邊嘅德國小屋. Wiki話只有Marktstrasse 1號嘅係1690年原有.其他都係戰後重建.
Münzplatz.圍咗架嗰間叫Altes Münzmeister Haus. 黃色間屋有個窗....
有個頭...Augenroller字面解轉眼人.唔知係咪真係會轉.
Florinskirche
一間博物館
Bürresheimer Hof, 我鍾意個屋頂.
Koblenz舊城有好多現代雕像.
晚餐喺Am Plan搵到一間食德國菜.
Herz-Jesu-Kirche,教堂隔離係Stadtmitte市中心火車站.以為想搭嗰架會停呢度.點知係唔經架.急急腳行去中央車站,好彩開車前兩分鐘趕上.


text:
武漢肺炎日益升溫,除咗口罩,酒精仲有勤洗手之外,大家可能都會再準備漂白水或者係搓手液等等防疫物資喺身邊.
但最近興起嘅「次氯酸水」到底可唔可以拎嚟當搓手液用?又應該用喺邊度?
今日小編就嚟講下酒精,漂白水,次氯酸水嘅用途同注意事項,聰明防疫先可以安全有效益!
-
- 消毒酒精:
濃度:70-75%
可以殺菌消毒,適用範圍為人體同一般環境,要用PP,HDPE罐嚟裝,避免高溫嘅環境,皮膚比較敏感脆弱嘅人用完會覺得刺激或者乾燥.
- 消毒酒精:
- 消毒用漂白水(即次氯酸鈉):
濃度:1%(一般環境)-2%(醫療院所環境)
可以殺菌消毒,適用範圍為環境,周圍物品等等,要用唔透光嘅PP罐或者係HDPE罐裝,可以用喺物品,地板消毒等等,最好唔好接觸皮膚身體.
- 次氯酸鈉水:
濃度:200 ppm
可以殺菌消毒,適用範圍為一般環境物品,餐具器皿.要用唔透光,非金屬嘅容器嚟裝,最好都唔好點到皮膚,清潔消毒後嘅物品要仔細擦乾或者係等水汽蒸發,確定都乾晒先再用.
市面上搓手液種類多,大部分都可以輔助洗手效果,不過無論係政府定係專家都建議,都係用水洗手效果係最好!
用水洗手嘅話,藉由水分嘅沖洗,先可以將手上嘅病毒細菌一齊沖走,係最乾淨又最簡單基本嘅防疫措施.
除咗上面嘅酒精,搓手液之外,盡量避免去人潮多,密閉嘅空間,呢啲都係防疫措施之一.
相信各位喺呢個時期應該都會避免出去食飯,亦都想盡量避免用店家嘅餐具,雖然免洗餐具方便,用完即棄,但長遠睇又對環境保護無益.
呢個時候環保餐具絕對係最掂嘅防疫夥伴之一.
自己專屬自己,獨立用,又安全又乾淨,而且前一日喺屋企先準備好午餐,再帶到公司學校,中午lunch time就唔洗人逼人,亦唔洗擔憂坐喺密閉餐廳食飯,減低外出風險更安心.
色彩鮮艷嘅野餐盒,可以拎嚟裝點心或者係水果.
方便隨身攜帶又萬用嘅三件組.
或者係餐盒餐具一齊,最方便嘅組合都有哦!
集比提供訂造環保餐具嘅製作服務,無論係環保餐盒定係環保餐具,一應俱全.
最適合呢個非常時期嘅公司禮品,絕對係環保餐具,唔同款式,任君選擇.
除咗為地球盡一份心力,集比亦同大家一齊努力防疫!


text:
孔艾 孔愛 孔蚌 孔爆 孔蓓 孔賁 孔比 孔邊 孔飆 孔彬 孔斌 孔濱 孔繽 孔冰 孔波 孔博 孔渤 孔卜 孔策 孔纏 孔長 孔超 孔琛 孔辰 孔陳 孔晨 孔丞 孔成 孔承 孔鋮 孔程 孔池 孔馳 孔廚 孔矗 孔川 孔純 孔萃 孔翠 孔達 孔大 孔丹 孔擋 孔黨 孔讜 孔得 孔德 孔帝 孔滇 孔點 孔丁 孔棟 孔遁 孔鐸 孔二 孔凡 孔繁 孔放 孔飛 孔菲 孔斐 孔分 孔風 孔鋒 孔奉 孔夫 孔甫 孔復 孔副 孔剛 孔戈 孔根 孔艮 孔更 孔龔 孔卦 孔光 孔圭 孔鬼 孔國 孔果 孔海 孔海 孔海 孔含 孔函 孔晗 孔涵 孔寒 孔翰 孔瀚
孔航 孔豪 孔好 孔昊 孔浩 孔皓 孔合 孔鶴 孔亨 孔恒 孔互 孔華 孔懷 孔獾 孔浣 孔卉 孔惠 孔慧 孔貨 孔霍 孔箕 孔吉 孔棘 孔繼 孔佳 孔家 孔嘉 孔囝 孔建 孔劍 孔健 孔鍵 孔江 孔疆 孔攪 孔杰 孔婕 孔捷 孔金 孔京 孔菁 孔晶 孔靚 孔靖 孔靜 孔鷲 孔菊 孔聚 孔涓 孔絹 孔抉 孔玨 孔覺 孔爝 孔攫 孔軍 孔君 孔鈞 孔俊 孔駿 孔凱 孔龕 孔坎 孔坷 孔珂 孔可 孔闊 孔賴 孔讕 孔攬 孔纜 孔樂 孔雷 孔磊 孔蕾 孔棱 孔驪 孔鸝 孔黎 孔力 孔立 孔俐 孔儷 孔倆 孔良 孔亮 孔了 孔林 孔臨 孔淋
孔霖 孔麟 孔伶 孔靈 孔泠 孔苓 孔鈴 孔令 孔龍 孔路 孔璐 孔簏 孔鷺 孔籮 孔濼 孔麥 孔玫 孔媚 孔萌 孔猛 孔孟 孔夢 孔淼 孔玟 孔敏 孔明 孔鳴 孔茗 孔銘 孔魔 孔茉 孔南 孔楠 孔能 孔妮 孔倪 孔寧 孔農 孔攀 孔沛 孔轡 孔霈 孔鵬 孔平 孔蘋 孔瀑 孔棋 孔琦 孔綺 孔謙 孔錢 孔乾 孔茜 孔強 孔墻 孔喬 孔秦 孔青 孔清 孔晴 孔丘 孔求 孔全 孔權 孔群 孔然 孔燃 孔攘 孔人 孔榮 孔榕 孔融 孔蕊 孔銳 孔仨 孔三 孔汕 孔上 孔舍 孔攝 孔麝 孔升 孔勝 孔十 孔視 孔釋 孔壽 孔束 孔帥 孔雙
孔霜 孔爽 孔絲 孔思 孔斯 孔蒜 孔算 孔隨 孔孫 孔索 孔太 孔泰 孔潭 孔嘆 孔濤 孔陶 孔天 孔甜 孔填 孔拓 孔灣 孔王 孔往 孔威 孔薇 孔巍 孔維 孔偉 孔煒 孔瑋 孔衛 孔蔚 孔雯 孔汶 孔巫 孔武 孔舞 孔悟 孔騖 孔犧 孔晰 孔錫 孔熙 孔曦 孔蘚 孔湘 孔祥 孔翔 孔想 孔瀟 孔小 孔心 孔昕 孔欣 孔新 孔歆 孔馨 孔鑫 孔信 孔行 孔形 孔虛 孔旭 孔序 孔玄 孔璇 孔勛 孔熏 孔巽 孔亞 孔延 孔嚴 孔彥 孔焰 孔滟 孔揚 孔陽 孔楊 孔爻 孔堯 孔野 孔曄 孔一 孔醫 孔億 孔藝 孔易 孔羿 孔軼 孔意
孔毅 孔懿 孔瓔 孔鷹 孔盈 孔熒 孔楹 孔瀅 孔瀠 孔嬴 孔贏 孔瀛 孔影 孔勇 孔幽 孔友 孔渝 孔于 孔予 孔魚 孔與 孔宇 孔羽 孔雨 孔禹 孔語 孔淵 孔元 孔源 孔曰 孔月 孔岳 孔越 孔蕓 孔鄖 孔攢 孔瓚 孔擇 孔澤 孔賾 孔杖 孔哲 孔偵 孔真 孔臻 孔震 孔崢 孔正 孔執 孔中 孔洲 孔專 孔卓 孔梓 孔宗 孔纘 孔攥 孔愛華 孔愛金 孔愛蓮 孔愛明 孔愛晴 孔愛榮 孔岸崢 孔八金 孔巴金 孔柏豪 孔柏輝 孔柏霖 孔邦宇 孔寶寶 孔寶兒 孔寶鑫 孔寶則 孔保華 孔保軍 孔貝囈 孔蓓琦 孔蓓琪 孔蓓雯 孔本愛 孔本柏 孔本本 孔本采 孔本暢 孔本從 孔本黛 孔本高 孔本光 孔本歡
孔本樂 孔本禮 孔本男 孔本翔 孔本曉 孔本藝 孔本知 孔本中 孔畢察 孔碧華 孔碧如 孔彬翔 孔斌樺 孔柄翔 孔炳凱 孔炳嵐 孔炳森 孔炳堯 孔博杰 孔博姝 孔不凡 孔不海 孔步程 孔步凡 孔才程 孔燦東 孔燦陽 孔昌標 孔長江 孔長山 孔長順 孔常州 孔昶博 孔焯滎 孔超逸 孔超越 孔朝卿 孔朝陽 孔琛泉 孔臣佑 孔辰超 孔陳盈 孔陳瀅 孔宸浩 孔晨程 孔晨歌 孔晨昊 孔晨江 孔晨亮 孔晨農 孔晨威 孔晨希 孔晨昕 孔晨揚 孔晨盈 孔晨瀅 孔成冬 孔成豐 孔成昊 孔成滔 孔成揚 孔成志 孔呈名 孔承襲 孔程煒 孔程則 孔程卓 孔澄瀾 孔澄溪 孔崇瑞 孔崇瀠 孔楚晴 孔川川 孔川圭 孔川火 孔川人 孔川一 孔川正 孔穿石 孔傳國 孔垂寶 孔垂斌 孔垂長 孔垂宸 孔垂道 孔垂德 孔垂恩 孔垂華 孔垂金
古語云"寧可生錯命,不可起錯名",一個好的名字,不僅給別人印象深刻,而且還關系到人一生的事業,婚姻,健康和人際關系.名字筆畫五行不要和命譜四柱五行相聯系,它本身五格部象的五行相生相克是其本身獨立一格的五行,與命譜五行沒有聯系的,無須考慮筆畫五行來選名字,但名字的筆畫五行在五格剖象中要五行相生,不能相克.起名網(www.ecflag.com)基于以上原則和自動生成算法,只需要輸入你的姓氏可以免費為你推薦比較好的名字以及詳細的命理,運程,吉兇解析.


text:
一年一度DLGM 6.0啱啱完結, HKCAMP同你分享有咩睇~
已更新:8月2日
今年DLGM 6.0因天雨關係改期到7月30-31係淺水灣舉行.雖然係遠咗啲,但係大會非常細心,安排咗接駁車喺灣仔直接送大家去會場,HKCAMP小編當然第一日就去咗, 當日都有唔少人,同埋見到好多好朋友,等我哋而家一齊分享吓入邊有咩睇先!
DLGM市集係延續Deal Low Gear Market 嘅特色,唔同品牌,特色小店,手作MYOG品牌,二手裝備等等⋯都會係市集見到,不經不覺已經到6.0啦,係露營愛好者尋寶嘅地方.
本地露營用品小店齊集
如果有去過過往嘅DLGM,你會發現!各市集店主都好用心選貨,可以話每間都有唔同特色同風格品味,攪到小編買唔停.大部份店主仲好樂意分享同推介露營用品,可以吹下露營經,絕對係好好嘅交流.
本地特色創意
如果大家有留意我哋HKCAMP,過住都介紹過唔同嘅香港露營品牌!今次市集一樣有出現,新品更非常有驚喜,當中有山系服裝Yamaguest, 客製露營杯及用具草草了事等⋯真係要多多支持佢哋,小編一直見証品牌嘅成長,加油!
Yamaguest多款專門針對露營人士而設計嘅山系服裝,係唔錯嘅選擇,谷主都有著.
(相關報導請按此)
小編個人推介,由草草了事客製嘅廣東歌詞鈦杯,露營用佢更有味道呢.
ORB由香港人手製嘅紙燈罩,好型!
露營必須酒
除咗露營用品外,今次DLGM更有酒?由Wowpapa係日本引進嘅露營清酒,簡易收藏又唔會重! 輕輕鬆鬆露營暢飲,清酒係由日本新瀉縣津南釀造,有7個味道野炊必備.
(相關報導請按此)
小編DLGM6.0報道就係咁多啦,當日就係咁樣輕輕鬆鬆行咗半日,吹吹水睇睇唔同嘅露營物品,真係好開心! 天氣雖然熱無得露營,但去市集都係唔錯選擇,之後到我哋HKCAMP都會有唔同嘅露營活動,你哋記得支持.
約定大家,我哋營地再遇!
相片及資料來源: HKCAMP
**以後關於露營圖片及分享,記得打Hash Tag(#HKHKCAMP)
相關資訊:


text:
早前有報道指,心口有毛嘅男士嘅床上戰鬥力,可能差過冇心口毛嘅男士.雖然如此,但澳門利×夜總會嘅QQ卻唔係咁認同,反而認為心口有撮毛嘅男士,唔單止倍感男人味,喺床上更加帶畀佢額外嘅刺激.
撰文:阿豪 攝影:阿章
一直以嚟喺唔少人嘅眼中,心口毛係代表男性嘅魅力,兼且暗示佢嘅性慾比其他人旺盛.因此QQ一於好少理,仍然認為心口毛旺盛嘅男士別具吸引力.QQ說:「心口有毛嘅男士畀我一種粗獷同狂野嘅感覺,縱然我唔知道對方嘅性慾係咪只係一般,但見到呢類型嘅男士時,嗰種安全感已經足以引起我對佢嘅興趣,有親近佢嘅衝動.」
對QQ嚟講,毛男當然唔單止引起佢嘅興趣,仲會挑起佢嘅情慾.QQ面紅道:「其實我係個好敏感嘅女仔,當我見到呢啲毛男時,就會有種衝動想摸吓佢嘅心口毛,摸得幾摸好自然勾起我嘅性慾,喺情不自禁嘅情況下,就想同對方上床交手.話個秘密你知,以前我啲男友好多都係毛男,而佢哋嘅床上表現都相當厲害,一啲都唔似報告所講嘅性慾麻麻喎!」
QQ之所以鍾情於毛男,除咗可以帶嚟安全感外,原來喺床上交手時,仲可以帶畀佢額外嘅刺激.QQ笑道:「當男友趴喺我身上挺進時,由於身體互相緊貼關係,故此心口毛便不斷摩擦我心口兩粒提子.呢個時候不但讓我享受到衝刺時嘅快感,兩粒提子同時得到額外嘅刺激,將我帶上極樂嘅頂峰,有時更爽到我潮吹添!」難怪QQ咁鍾意毛男啦!
年齡:21歲
身高:5呎4吋
三圍:33,22,33
興趣:煲劇


text:
- hereafterdesign
-02-發掘文青風攝影師kirtsnap
登登!第一間要同大家介紹既周年慶$4888合作公司! (詳情於9月1日詳細公佈) 如果有留意開我哋IG嘅客人
應該都會發現我成日都Post一間攝影公司Kirtsnap既作品
(其實最搞笑嘅係我哋識咗成年到而家都未見過面😫但又好似好fd咁)
諗返起都唔係好記得當初我哋點解會合作
只記得初期當我Instagram仲未有好多人follow嘅時候
kit inbox我話好鍾意我嘅相簿
甚至乎佢係第一間要求將我本相簿直接包落去佢package嘅攝影師
而佢嘅作品同我相簿嘅風格亦都係非常之不謀而合
(簡單啲講鍾意我相簿嘅客人,應該都鍾意佢啲相
而鍾意佢啲相嘅客人,都應該鍾意我嘅相簿haha)
好多謝佢當初留意到我嘅作品
自己開公司同埋打工最大嘅分別
係所有嘢我都可以自己話事
包括合作嘅單位
所以 其實唔啱傾或者覺得風格唔啱嘅攝影師我自己係唔會合作🤣
我自己覺得阿kit嘅相片風格好令人舒服
最重要嘅係影到一對新人自然流露嘅甜蜜感覺
最適合一啲唔係好識擺pose
望鏡頭又會覺得有啲尷尬嘅新人
而呀kit比我嘅感覺
係藝術家多過生意人
因為即使佢決定要包我哋本相簿
其實個package定位依然係同市價差不多
甚至偏優惠
只係一句因為佢鍾意我相簿嘅風格
佢寧願成本高啲
都將更好嘅做比客人👍🏻 我自己揀合作單位 最希望既係對方有一齊努力既心
過去嘅一年好多謝佢嘅關照🤪
如果你哋都比較喜歡自然,年輕,文青既情侶相風格
都可以follow @kirtsnap睇多d😊
(最近阿kit仲醉心於影寵物相 各位奴才都可以向佢查詢☺)


text:
喺港大校園,要喺一念以外的地方搵到素食並唔容易.每間餐廳都只有一兩道素食,一念唔開嗰陣實在難搞.還好地鐵通車之後,落山方便咗.早幾日,觀察家就喺朋友介紹下,去咗呢間喺卑路乍街嘅素食餐廳.
先show一下張單.呢餐有三個人食,但叫個二人套餐都算ok飽--雖然叫二人套餐係因為啲嘢食都幾貴下.
由於個套餐有湯飲,而且可以自己斟茶,我哋無另外叫到嘢飲.
首先嚟嘅係頭盤涼拌茄子.矮瓜本身好難整得唔好味,麻醬都中規中矩,作為開胃菜係幾好.隻碟嘅設計幾有趣,就好似個切開一半嘅花瓶咁.燉湯嘅味道就唔識評價--唔係差,只係啱啱踏入會不停飲屋企啲湯嘅年紀嘅觀察家仲未識點形容啫.睇圖都見到碗湯幾足料,所以建議大家唔好晒料,食埋啲湯渣.
乾煸羊肚耳珊瑚菌炒四季豆(左),椰皇漿猴頭菇焗溫室南瓜(右)
飲咗幾啖湯,第一道主菜都嚟到嘞.四季豆嘅配菜幾新穎,特別係個菌真係好好食.啲椒都正,平時唔食椒嘅觀察家都食咗幾啖⋯⋯至於右邊個南瓜就無得彈,個味同椰漿個味又match.最特別係佢本身係好似一個南瓜盅咁,侍應喺上碟嗰陣喺大家面前切開個南瓜,實在令人想入非非.講返嘢食本身,猴頭菇本身入味,南瓜軟熟,美中不足係真係好快食完.其實觀察家本身都唔太鍾意食南瓜,但打多咗吉野家啲邊爐同食慣咗一念啲炆南瓜之後,就無咗種反感了.
侍應姐姐切南瓜嘅動作,可惜無影到仲係成個盅嗰陣嘅樣
若蘭上善炒飯(左),唔記得咗叫咩名嘅甜品(右)
南瓜食到一半,個炒飯都嚟埋.份量唔多,味道亦不過不失.最後就係個甜品,餐廳好好人咁跟人頭送咁多個甜品,碗嘢甜而不月膩(雖然本身都唔會飽到滯),算係呢餐素食餐嘅優雅結尾.
後記:嘢食唔錯,惟價錢偏貴,除非提款卡準備好隨時受創,否則不建議隨便行入去食.但一班人去叫餸應該是不錯的,大家一齊積福,唔食小動物,何樂而不為?至於呢個素食巡禮出唔出到(二),就要睇下觀察家提款卡仲有無錢⋯⋯
餐廳名稱:若蘭慈素食
地址:卑路乍街李寶龍路路口前面


text:
地點:東涌逸東村逸東街市
用時:一個工作天
服務:廚房清潔
廚房清潔-小貼士
廚房清潔-困擾住咁多位廚神嘅除咗煮餸點煮得好食之外,想必就係廚房環境.雖則有抽油煙機,但長年累月嘅油漬同污垢除咗唔衛生,見到更加唔太開胃,所以廚房清潔點做絕對係重中之重.對於瓷磚牆嘅廚房嚟講,就算平時抺得幾勤力,罅隙入面嘅油漬污垢始終都係難以抹走.於是有人就打算用廚房「萬能法寶」小蘇打加醋,以為咁就可以增強清潔效果,但實際上小蘇打加醋只會產生化學反應而令氣泡增多,但並唔會加強清潔效果,而且只適用於推散一啲鬆軟而唔牢固嘅污漬.其實就算幾強勁嘅清潔劑,面對大範圍嘅瓷磚牆,以一己之力去清潔的確係心有餘而力不行,所以專業清潔公司都係其中一個慳時慳力嘅選擇.
廚房清潔-小編見聞
辦公室同家居清潔小編就見得多啦,廚房清潔就真係第一次見.平時出街食飯就食得多,但相信無咩人會食食下飯見到餐廳廚房嘅,今次就等小編深入廚房,睇下點樣還原靚靚廚房先!Masterclean嘅同事對長年累月嘅頑固污跡係絕對唔會手下留情架,大範圍嘅油污無幾耐就已經唔見咗,小編諗起自己喺屋企用牙刷刷咗幾個鐘都無改變嘅瓷磚罅隙入面嘅污垢,真係見到都心郁郁呀!


text:
最近娛樂圈喜事一件接一件,喺TVB嘅《萬千星輝頒獎典禮》上,TVB嘅當家小生蕭正楠就甜蜜宣布同另一花旦黃翠如系夫妻,好消息一出馬上引起網民們嘅熱烈討論.
事后圈中好友都紛紛向一對新人送上祝福,咁同蕭正楠合作TVB新劇《黃金無罪》嘅陳瀅都表示已經恭喜咗對方,佢話:“我第一次同阿蕭(蕭正楠)合作,但一直有留意佢同翠如,覺得佢哋好sweet,好難得拍拖咁耐都仲咁有火花,兩個人可以一直咁好,好羨慕,好替佢哋開心.”
而同蕭正楠一齊合作拍攝《兄弟姊妹去旅行》嘅姚子羚,喺得知該消息后,亦都興奮恭喜蕭正楠,佢話:“我話你呢個人,收收埋埋,我同你去瑞士拍旅游節目,再拍《黃金有罪》都唔知你已經結埋婚嘞.”
其實,蕭正楠結婚呢件事的確隱藏得好,身邊嘅親朋好友一啲都冇察覺到.姚子羚就笑說:”佢都冇請我飲喜酒,仲要我送禮物,不過遲啲應該會大家約埋一齊食餐飯,曹永廉輩份同我唔同,如果佢都唔知,佢就真系要檢討.”
蕭正楠同黃翠如兩人因戲生情,自從大方認愛后都系一直甜蜜示人,同框出席活動時都眼中只有對方.姚子羚仲大爆兩人經常會喺無意中放閃,偶然一次發現蕭正楠嘅行李牌上正正就系黃翠如嘅相,果然系閃爆眼喇!
姚子羚仲話:“嗰晚宣布結婚嘅時候,見到黃翠如嘅反應好sweet,真系冇得呃,阿蕭系一個好sweet嘅男朋友,而家做咗老公,有時聽到佢講電話,佢話做咗啲嘢畀翠如食,叫佢要食,我覺得翠如好幸福揾到一個好老公.”
唔理點,希望蕭正楠同黃翠如一直甜蜜幸福,都希望姚子羚可以早日揾到屬於自己嘅另一半,祝福祝福!
Like MisshkNews Facebook!不出门也能知天下事~


text:
台語係唔係台灣人嘅語言?台語點解可以叫做「台」語?台語又係唔係閩南語?今時今日又有幾多人識講?
Continue reading
今次邀請到對台語,台灣文化興趣濃厚嘅良淩,一齊探討下現今台灣人對本土語言嘅觀感,同埋台語同華語(國語)嘅關係係點樣.
香港粵語面對打壓加劇,會唔會步台灣本土語言嘅後塵,變成少數語言?廣東話人想學台語,又會有幾難呢?
講台語,當著時,咱這擺做伙來絮言.狂想!記得喺唔同平台訂閱,留個正評啦!同埋都喺留言裏面同大家分享下你嘅睇法吖!
嘉賓:
良淩
喺YouTube收聽
成爲 Patreon 會員除咗有足本逐字稿,仲有以下額外嘅獨家內容添!
究竟發生咩事???
點解上一集《絮言.狂想》完全聽唔明嘅??
原來係用咗前十一集半嘅逐字稿,由電腦透過n-gram語言模型生成出嚟嘅模擬節目.今集就請三苗嚟解釋下呢個過程,同埋機械學習喺各種語言應用嘅貢獻,限制.
未聽嘅話,快啲去聽返上次嘅愚人節特備節目先!
喺YouTube收聽
記得喺唔同平台訂閱,留個正評啦!如果你對呢啲議題有自己嘅見解,都好歡迎你留言反映!
成爲 Patreon 會員除咗有足本逐字稿,仲有以下額外嘅獨家內容添!
Continue reading
- 電腦點樣拆解英文詞?
- 愚人節特備節目原稿VS最終版比較
語言,文化相關嘅點滴.點解ielts往往令人把幾火?搬去一個國家住,未必好容易就學到佢嘅語言同以色列嘅老本行——音樂嘅關係,靳尼同三苗就分享下譯國歌又同譯其他歌有咩唔同?
乜原來一班聾人係點知道應該點分類?日文原來一班聾人小朋友一齊返學玩就可以[已屏蔽]之外,原來有十幾隻近親語言愛好者練習……亦即係絮言狂想〉,我哋四丁友一齊估,然後再聽下兩位主持一一拆解……譚仔話?
今次仲會回應第一集裡面嘅詞,都係同一個月可以同時存在幾多個平行語言愛好者練習……然後無限延伸,偏離主題……亦即係絮言.狂想啦!
(呢個節目喺YouTube都有,快啲去訂閱!)
Continue reading


text:
街坊工友服務處
街坊工友服務處,簡稱「街工」,係香港一個已經摺埋服務社區同勞工嘅壓力團體,旗下有再培訓教育中心,荃灣教育中心,荃灣豪輝綜合服務中心,勞工(工會)事務組同社區事務組.同時佢哋亦曾經係香港泛民主派入面,其中一個參政團體,而家喺香港立法會同埋區議會議席清零.執行委員會末代主席係盧藝賢.總部響新界葵涌葵芳邨葵仁樓地下,係少數將核心設喺公共屋邨嘅香港政治團體.2022年3月15號,街工畀職工會登記局取消登記.
史改
七十年代中末期,香港嘅基層工友普遍缺乏基礎教育,難以出頭;適逢當時學界關心社會之風熾熱,故此不少熱心而受過高等教育嘅後生仔女,就投身工人教育行列,開辦工人夜校.
1975年,喺香港大學畢業嘅著名民運份子劉山青,有見新界荃灣地區基層勞工眾多,而哩啲基層工友普遍只有小學程度教育,甚至唔識字,所以就響哩區成立咗「新青學社」.除咗教導青年勞工讀書之外,同時更教授佢哋關心社會,關心社區嘅社會意識課程,從而令工人運動萌芽.當時響新青學社任教嘅人,除咗劉山青,重有前任立法會議員梁耀忠,以及後來成為著名電影導演嘅岑建勳等等.
後來劉山青響八十年代初,因為到廣東廣州援助被捕國內民運份子王希哲等,而被中共方面判處反革命罪,而工人學校亦因為港府此時大力提倡官辦而結束.新青學社導師梁耀忠等人,就提倡工人社區化等口號,咁啱葵芳邨葵興邨廉租屋大廈爆發「26座問題公屋醜聞」事件,梁耀忠就率領兩邨居民投入抗爭運動,隨後更加喺1985年香港區議會選舉中,贏得葵涌及青衣區議會葵芳及葵興選區議席,並將學社改組為街坊工友服務處.
教育服務改
由於繼承著新青學社工人夜校,故此街坊工友服務處繼續設立教育課程畀區內嘅工友同基層市民.
現時街工共設有三所教育服務中心,包括荃灣教育中心,荃灣再培訓中心,荃灣綜合服務中心,提供再培訓課程,學生託管等畀區內人士.
勞工服務改
現時街工勞工服務組提供協助組織工會,勞工法例求助等保障工友權益活動;而街工旗下共有十四個工會:
- 文職,倉務及推銷從業員工會
- 管業及保安從業員工會
- 貨櫃碼頭內運司機工會
- 建築地盆
- 健康及護理服務從業員工會
- 專業家務助理協會
- 飲食業從業員協會
- 通利琴行職工會
- 環境衛生康樂文化人員協會
- 香港客貨車從業員工會
- 香港醫院合約及臨時員工總會
- 前線福利從業員工會
- 新界的士司機權益大聯盟
- 香港中醫師權益總工會
社區服務改
街工同時為葵青區區內居民,提供社區事務諮詢及投訴申訴等服務.由於街工定位基層,故此社區服務組多以照顧葵青區內公共房屋區居民為主.同時亦曾參與要求公屋減租,阻止政府賤賣公屋商場等運動.
由不同方面公屋居民及獨立社會福利人士成立嘅捍衛基層住屋權益聯盟,街工亦有派代表參與.
參與政治改
街坊工友服務處早喺1985年香港區議會選舉中,就派人參與區議會選舉,不過直至2003年香港區議會選舉前,只係派人響葵青區參選.
響2003年香港區議會選舉中,街工共派出五名候選人參選,其中響葵青區出選嘅梁耀忠,梁永權,尹兆堅同梁志成分別喺葵芳選區,安蔭選區,石蔭選區同葵興選區當選,喺葵青區議會中,以單一組織嚟講係第二大勢力,僅次於香港民主黨;由於街工同屬泛民主派陣營,故此葵青區係香港十八個區議會中,少數主要由民主派控制嘅區議會.其中梁永權更當選葵青區議會副主席,係街工唯一一席嘅區議會正副主席.而響黃大仙區新蒲崗選區出選嘅黃兆文就落敗.
被視為街工標誌嘅梁耀忠,早喺1991年香港立法局選舉中,參選新界南直選,不過落敗.1995年香港立法局選舉,佢循新九組功能組別第二組紡織界當選,晉身立法局;之後響1998年,2000年同2004年香港立法會選舉中,梁耀忠都喺經新界西地方直選當選.
由於梁耀忠在地區工作相當穩健,故此佢參選區議會或立法會,均多次高票當選,被譽為票王.而響2003年香港區議會選舉,更獲得全港最高票.2004年香港立法會選舉中,街工名單首次加入區議員尹兆堅,想帶多個人入立法會,可惜最後只得梁耀忠一人當選.
2019年第6屆香港區議會選舉,街工派出四位候選人(梁志成,梁耀忠,梁靜珊,何惠彬)參選,結果全部當選,亦都成功衝出葵青區,第一次喺元朗區有區議員席位.
區議員改
街工原本喺2個區議會擁有4個議席,但隨住何惠彬喺2020年6月尾退出街工,梁耀忠喺2021年4月因為煞停警黑亂港落實五大訴求集會被判坐花廳8個月(緩刑1年),梁志成,梁靜珊同年6月取消同街工嘅政治聯繫,而家街工冇晒區議會議席.


text:
點知全球幾時股災?(蔡嘉民)
上期講到,因為基本面各項指標都顯示步入熊市嘅機會唔大,所以可以分注溝貨.咁有讀者就問有咩指標可以用黎監察,去及早預知基本面有所改變?
就好似當年2008年金融海嘯咁,美國有一個指標叫做ABX Index,佢係代表緊20隻次級住宅用不動產抵押貸款證券,佢嘅計法係用嗰20隻MBS(Mortgage backed securities) 嘅CDS(credit default swap),中文係信用違約掉期,去計價.簡單唸即係一張合約去賭啲人有幾大機會還唔倒錢.所以如果啲人愈大機會唔還錢,CDS就會愈貴,個ABX Index就會推高左.如果有睇大賣空(The Big Short) 呢套電影,就會知道入面嘅大贏家就係發現呢個指標有唔妥,所以先去沽空樓市,達致眾人皆醉我獨醒嘅成果.
但金融海嘯後無耐,就無左ABX呢個指標了.今次我地又應該睇咩好呢?由於唔係次次股災都係同一爆發來源,所以要綜合一大堆指標去監察.首先,最方便同樣都會係用CDS,不過唔係樓市,而係大銀行.喺Bloomberg Terminal一search,佢預設就會show高盛,大摩同埋美林嘅CDS.佢地現水平大約喺60,高於100係一個警戒水平,高過200就係步入熊市嘅信號.2008嗰次係大約2月穿上200.而由2012年9月開始,呢個數就無接近過200,而最低點發生係上月1號,錄得48.
另外,我地可以睇信用利差(Credit spread),例如最出名嘅CSI BARC Index,佢嘅計法係將美國公司高息債息減去10年美國國債息,去知道啲中小型公司還唔倒錢嘅機率有幾高.高於5係警戒水平,例如喺歷史上嘅股災時刻,07年12月及00年9月,都上穿左5.現時係3,2012年後,有8成時間都係5以下徘徊.
仲有好幾個頗有觀察價值嘅宏觀指標,下期再續.


text:
Month: January 2011
27.01.2011
Sleeping Mask
塊面乾,又無時間做mask嘅時候,就係sleeping mask出動嘅時候啦!! 我以前用開 LANEIGE 嘅 water sleeping pack 架!! 我仲已經用咗兩瓶架啦!! 不過我都係貪新鮮,想試新嘢囉!! 之前行彩豐行見到原來佢地都有sleeping mask.因為好奇,就買番黎用吓!!   佢嘅主要成份: 維他命原B5 – 可以滲入肌膚底層﹐為細胞補充水份﹐幫助維持肌膚的自然水份平衡.佢仲布收覆細胞嘅功效. 保加利亞玫瑰香薰 –…
25.01.2011
天氣乾燥,努力保濕!!
繼上次介紹完彩豐行嘅JimmBenny 海藻抗菌淨化面膜之後. 今次有佢嘅姊妹產品想介紹比大家.   呢支mask都係只需敷5 – 10分鐘就可以啦!! 所以我都係響沖涼嘅時候用!! 呢支面膜嘅主要成份: 海洋骨膠原 – 迅速滲入皮膚底層,集中阻止並緩和皮膚彈力組織的惡化及減少皺紋加深的現象. 藻類衍生物 – 增加皮膚的水份與免疫功能,恢復受損組織正常循環. 彩豐行網頁嘅功效: *含豐富的藻類衍生物和海洋骨膠原成份 *能直接將成份輸入深屠皮膚,補充骨膠原活化肌膚細胞 *促進新陳代謝與再生能力,增加皮膚的水份與免疫功能 *促進真皮層微血管形成,恢復受損組織正常循環.…
24.01.2011
曼秀雷敦薄荷膏
早前出去行街,見到個sales個鼻脫甩哂皮!! 唔問都知佢係傷風,流鼻水導致到咁啦!! 我就忍唔住要介紹佢用「曼秀雷敦薄荷膏」,佢嘅薄荷成份可以通鼻之外. 佢仲有滋潤成份可以大大改善兩邊鼻翼脫皮嘅情況. 我時時都帶住呢個細細size嘅「曼秀雷敦薄荷膏」響身. 其實我好細個就已經用佢架啦! 因為我細個嗰時,個鼻呼吸唔好. 要晚晚都用佢幫助我呼吸. 只要將薄荷膏大面積塗響鼻同胸口,就可以幫助呼吸回復暢順.我細個好長時間都係靠佢,先可以瞓得好. 不過佢除咗可以舒緩傷風引致嘅鼻塞,胸口翳悶及頭痛不適外,我上網仲search到佢有以下功能: 擦傷燙傷:做家務時,很容易燒傷,燙傷及擦傷.用大量曼秀雷敦薄荷膏塗於傷處,並用繃帶包裹,可迅速減輕痛楚.如嚴重者,應儘快就醫. 皮膚拆裂:秋冬天氣寒冷乾燥,使用曼秀雷敦薄荷膏可滋潤肌膚,其清涼柔和的功效可使血液循環恢復正常,減輕皮膚爆拆,瘙癢,令肌膚回復健康. 蚊蟲咬傷:能立刻舒緩昆蟲咬傷而引起的瘙癢,疼痛. 太陽炙傷:皮膚不慎曬傷,將曼秀雷敦薄荷膏搽于患處或塗在清潔軟布上輕敷,清涼舒適,能使皮膚消除紅腫減輕疼痛,令皮膚迅速康復. 推拿按摩:採用曼秀雷敦薄荷膏推拿按摩,其解除肌肉酸痛的多種藥物成份,能有效地舒緩疲倦所帶來之肌肉痛楚及酸軟,所以在海外早已被桑那按摩浴室所普遍使用. 熱痱:在夏天,皮膚往往因出汗過多而生長熱痱,用曼秀雷敦薄荷膏輕搽患處,可治療熱痱及燙傷. 鬚後滋潤:曼秀雷敦薄荷膏還可滋潤剃鬚後的乾燥皮膚. 勁!!…
22.01.2011
磨砂洗面嘅正確時間
唔知大家一般係晚上用磨砂洗面,還是在早上用呢?? 其實我一直以來,都係響晚上先做磨砂架. 因為我諗住晚上皮膚最 dirty,晚上洗乾淨就最啱啦…… 原來係錯架!! 我都係一次買嘢嘅時侯,比個sales姐姐點醒咗! 晚上我地啲皮膚係最疲倦嘅時候,所以晚上用磨砂洗面就會加重我地皮膚嘅負擔. 所以早上用磨砂先係正確時間,仲可以叫醒啲皮膚潻!! 如果有人同我一樣,都係習慣晚上用磨砂洗面,就要改改啦!! 注意磨砂嘅時候,動作一定要輕. 如果唔係,好易會攪到皮膚敏感架!!
21.01.2011
蜂皇柔和潔面啫喱
我啲洗面真係用得最快嘅! 今次又有新嘢試咗,想分享吓比大家!! 繼上次介紹的無泡洗面,今次想介紹比大家嘅都係彩豐行另一無咩泡嘅洗面啫喱.   主要成份: 蜂皇乳精 – 幫助肌膚癒合修復及提升. 維他命E – 具有抗氧化,促進血液循環的效果,佢仲有軟化皮膚的角質層嘅功效. 橄欖葉精 – 係一種抗氧化劑.比維他命C嘅抗氧化功效高出4倍架!! 勁!! 洋甘菊精 – 有效改善皮膚過敏嘅症狀.有鎮静,强化肌膚抵抗力及免疫力的嘅作用. 銀杏葉精華 – 幫助肌膚抗氧化,能修護肌膚,改善黯沉現象. 用法: 加適量於掌心,加水搓揉出泡沫,塗於面部及頸部按摩,以清水沖洗即可.…
17.01.2011
咁凍,大家會用溫水洗面嗎??
其實好耐之前開始,我已經有用凍水洗面嘅習慣!! 不過,我都係睇書同睇雜誌見到啲醫生同藝人嘅訪問先知用凍水洗面最好. 所謂凍水,我都係用自來水嘅水溫. 據說,用冷水洗面可以刺激面上嘅微血管收縮,呢個係一個好好嘅肌膚運動.我就覺得用冷水洗面仲可以收縮毛孔潻. 我響cosmopolitan都見到周迅嘅訪問,佢都公開佢嘅護膚秘訣就係用冷水洗面. 就算佢去到北京再凍,佢都係用冷水洗面架. 啲皮膚科醫生都話特別係冬天,因為冬天皮膚不太會出汗,皮脂分泌也較少.如果用溫水洗面,就會容易造成皮脂膜剥落,令皮膚粗糙. 如果大家都用慣溫水洗面就要改變習慣. 只要轉用冷水一個星期,你就會見到有明顯轉變架啦!! 仲唔快啲 ACTION!!
15.01.2011
awfully chocolate
之前只係聽過”awfully chocolate”啲蛋糕好正!! 不過都未食過!! 早兩個月,我終於響朗豪坊一個唔起眼嘅位置遇到佢啦!! 不過第一次經過嘅時間咩都未有得賣.仲係準備中……. 直到第二次經過,終於開咗啦!! 不過一大個蛋糕我就唔敢買,怕食唔哂,所以只係買杯雪糕食!! 真係一諗起就想流口水. 不過我都有忍住呀,影埋相比大家睇先食. 仲有我honey都有影呀!! 你地睇吓我地杯雙球朱古力雪糕幾吸引!! 我好鍾意食朱古力雪糕架,真係令我想尖叫呀!! 我honey又like dark chocolate,所以更加要雙球先夠滿足我地啦!! 比多個close up大家睇吓先!! 一食之下!! 哇…..真係有好濃嘅朱古力味,仲要唔係好甜!!…
14.01.2011
天氣雖凍,但都要去角質!!
最後香港天氣好凍,特別我住新界,好多時都低過十度. 仲要勁乾燥.你地有無覺得塗完你的日常護膚品仲好乾?? 你地模吓你地個鼻頭,有無啲一粒粒咁?? 如果你地都有以上徵狀,好大可能係係地角質層太厚,啲死皮太多. 所以塗咩都吸收唔到. 今日我想話比大家知,我係點去我啲角質層呢!! 我會用啲好似擦子膠嘅洗面產品.依家間唔中有用嘅係呢支. 應該係台灣嘅出品,佢同我以前用過嘅擦子膠嘅洗面產品不同. 佢都係乾手乾面塗上,然後按摩,直到啲GEL結成一舊舊,然後用清水洗乾淨就可以了. 不過佢不同在於,佢洗一段時間都係水汪汪的.但係都唔好等到乾哂先洗面喎!! 如果唔係就會令到啲皮膚太乾啦!! 除此之外,最近我有新發現,仲好方便地就可以去角質!!   點解我話佢方便用係因為佢只需敷5-10分鐘就可以洗面. 我會響去沖涼,一除完衫就厚厚地塗上它,跟住就去沖涼. 沖完涼順便洗埋面就完成啦!! 你地話係咪方便先. 不過方便歸方便,最緊要係有效!! 用完個鼻頭啲粒粒就平哂,即係有效啦!!…
12.01.2011
晨早流流去覆診!!
香港嘅溫度都好耐未試過低過5度啦!! 我仲要響咁凍嘅天氣晨早流流去排隊覆診!! 要離開張瞓到暖哂嘅床真係一大挑戰!! 好彩到最後頂得住,仲有時間食個早餐先去睇醫生. 其實我個甲狀腺已經穩定咗,只係每三個月去攞藥,同一年驗一次血,無問題就OK. 就係為咗呢包藥,就要每三個月去一轉診所!! 仲要每次等一大輪都只係見醫生嗰三兩分鐘就走得. 但係無辦法啦!!鬼叫我已經係長期病患者咩!! 醫生已經多次提我,我要一直食藥食到老架啦. 但係我都已經好好架啦,條頸無腫脹,唔洗做手術!! 都係不幸中嘅大幸啦!! 人地話小病是福!! 我信架!! 最後都要祝祝我嘅blog友身體健康!! 有健康,咩都做得成!!
11.01.2011
我最愛嘅香水
我有皮膚敏感,唔係支支香水都用得!! 敏感一起就會好似出濕疹一樣,好痕!! 但係我都無放棄用香水嘅習慣! 我依家就會噴在我的衣服上,唔可以接觸皮膚就無問題啦!! 試過好多香味,我到現時為止,最愛都係呢支!   佢平時個LOOK係咁架,但係我嗰支個包裝有啲唔同. 成支唇膏咁,四四方方!! 係咁好靚呢?? 佢一扭個噴咀就出,跟住就可以噴香水啦!! 係咪好特別呢!! 不過佢啲香味都好香,結合茉莉花與玫瑰的花香於一身. 大家有時間都去聞吓啦!! 希望你地都鍾意啦!


text:
當你係制訂公司嘅KPI嗰陣,唔知你會攞啲咩嚟做考慮嘅因素呢?無論係制定指標定係策略,擁有一個良好嘅思維框架都係不可或缺.今次小編想同大家分享一個常用嘅用戶增長框架,叫「AARRR」.呢個框架由Dave McClure喺2007年提出,佢同時亦係一個銷售漏斗(sales funnel),當中將吸納客戶必要嘅步驟細分為五個部分:Acquisition(獲取客戶),Activation(提高活躍度),Retention(提高留存率),Revenue(增加收入)同Referral(傳播推薦).
呢五個步驟應該點做?以下我哋將會逐個解釋.
1. 獲取客戶(Acquisition)
Acquisition所指嘅係令潛在顧客首次接觸公司嘅產品,或者可更廣泛咁理解為吸引流量.吸引顧客嘅途徑有好多種,例如經由搜尋引擎(search engine)搜索,被搜尋引擎嘅廣告(search engine marketing)所吸引而點擊進入等.以開一家美容院為例,咁樣就好似當舖頭喺開張營業之後,需要努力吸引顧客幫襯一樣,既可以係舖頭附近派發傳單,亦可以推出免費體驗去暗瘡服務,甚至進行內容行銷(content marketing)或社交媒體行銷(social media marketing)喺唔同嘅平台落廣告推廣獲得第一班客戶咁.科技令我哋有五花八門嘅推廣方式宣傳,每個方式所需投入嘅成本各不相同,吸引到嘅顧客都可能有差別.有啲人千里迢迢因為上網見到廣告而慕名而來,有啲人則係被「免費」兩字吸引,當然唔排除佢哋可能係真係需要呢啲服務.不過無論係出於咩原因,只要有人肯搵上門,就算係一個好嘅開始.
2. 提高活躍度(Activation)
獲得潛在顧客之後嘅下一步就係要促使用戶完成一啲指定動作(desired action),先有機會令佢變成長期嘅忠誠顧客.呢個指定動作其實由你話事,可以係留低個人資料,參加公司活動,下載應用程式等等,或者係任何令佢哋可以高效使用公司產品嘅行為.以一間餐廳做比喻的話,當你成功吸引到顧客嘅注意之後,如果佢哋唔消費,就冇辦法成功為餐廳帶來實際嘅生意,所以一般餐廳都係以消費計算轉換率(conversion rate).所以,呢個情況下正確嘅做法係透過親切嘅侍應,食物嘅香氣,餐廳嘅佈局,令客人願意喺餐廳坐低叫野食.各位就當然要留意對自己品牌最有效嘅行為,再設定最適合自己嘅conversion同埋有關營銷策略啦!
3. 提高留存率(Retention)
有時候,顧客嚟得快,但同時亦走得快,呢個喺唔同行業入面都係一個司空見慣嘅問題.當你嘅品牌欠缺長遠嘅吸引力,即使一方面新顧客不斷湧入,另一方面佢哋又迅速流失.事實上,留住一個舊顧客嘅成本遠比獲取一個新顧客嘅成本低,所以你想像下如果你大部分嘅顧客都幫襯左一次之後就冇再嚟,你嘅開支會有幾龐大啦!提升用家留存率係延長產品生命週期(product life cycle)非常之重要,用返頭先講過嘅餐廳做例子,如果佢具備一啲其他競爭者冇嘅特色,就可以創造出行業內嘅優勢,吸引顧客反覆幫襯.譬如市面上有啲餐廳或者咖啡店,會特別以需要考公開考試嘅中學生為目標顧客,喺餐廳入邊設置駐場補習老師同埋模擬試卷售賣嘅額外收費服務,咁容易吸引一啲想有一個類似自修室環境溫習嘅學生反覆幫襯,成為老顧客.此外,依家都興用會員系統去留住一班舊客戶,例如好多公司會推出電子印花卡,去以獎勵作為誘因,吸引顧客重覆幫襯,令佢地成為一班忠誠嘅常客.
4. 轉介推薦(Referral)
「呢間cafe我間唔時都會去坐下架.佢哋啲咖啡都唔錯,幫襯左五次就會送一杯咖啡,不如就去呢間啦!」「好啊!我係Openrice見過都覺得啲評價話唔錯.」唔知以上呢個對話會唔會係喺你同朋友揀餐廳食飯嘅時候曾經出現過呢?其實,好多時我哋選擇一啲產品或者服務嘅時候都會睇同埋聽身邊人嘅意見.係數位年代,社交媒體(social media)嘅興起亦都為我哋提供左一個平台去收集資訊並係消費上作出選擇.對於企業嚟講,社交網絡係一個進行病毒式行銷(viral marketing)嘅有利平台,透過鼓勵顧客喺我哋日常使用嘅Facebook,Instagram同各大嘅討論區論壇發表讚賞公司產品同服務嘅言論,都有助做到傳播推薦嘅作用,去到散播正面嘅訊息,有效咁進行推廣,帶動公司業務.另外,從AARRR漏斗嘅引延作用去講,當你成功留存到一班忠誠嘅客戶,咁佢哋推薦你公司嘅服務或產品俾身邊朋友嘅機會就會大增,所以可以睇到成個漏斗係環環緊扣同密不可分,對整體行銷實踐同規劃有重大作用.
5. 增加收入(Revenue)
任何公司喺發展到有一定嘅階段,都會希望為企業帶來更多盈利.上述提及嘅忠誠客戶群除咗透過推薦會為你公司帶嚟更多新客人之外,同時亦都會更願意重複使用服務或者購買新貨品,呢個時候我哋就要諗辦法增加每位顧客嘅終身價值(Customer Lifetime Value)啦.簡單啲講,我哋要知道點樣先可以令顧客喺呢個品牌再消費多啲.
其次,喺網絡行銷大行其道嘅年代,互聯網確實係一個好嘅平台俾我哋去好好利用嚟開展業務,並賺取更多收入.以蘇寧為例,大家都知道佢係香港最大電器連鎖店之一,但其實係近年佢已經進軍網購市場,係網上透過電子商貿銷售一些非電器類嘅產品,包括食品飲品,家居清潔,個人護理,化妝護膚,母嬰育兒等等.由此可見,除咗傳統喺實體店銷售向客人收費之外,利用互聯網亦都可以幫助企業用其他方法獲取盈利.
從獲取用戶到增加收入,成個AARRR 漏斗構成左一條螺旋型上升嘅產品使用週期反饋控制系統.相信了解咗呢個框架之後,大家都會識得點樣去到制定KPI,最終為自己公司嘅生意帶來可觀增長!


text:
讀者可以參考以上片段.係醫療隊諗住入佢案發現場救人的時候,精神病人一開始唔俾佢地入去,因為話要見到證件先俾佢地入去(委任證?!)搞左一輪之後,本身扮係醫生的談判專家就無入到去,得番明成北派去的人入到案發現場.Zoe同Kennis兩個就即刻去幫傷者檢查同搶救,德仔望一望先發覺拎住枝槍的男人,原來佢前幾日先係籃球場有過一面之緣,所以佢就要嘗試令個個精神病人冷靜.
個個人認得德仔之後,就開始講佢點解會拎到支槍,講講下就變左講自己不如意的人生.平時就俾上司欺壓,又搶去D單,仲要成日俾人話「廢柴」,仲要俾上司「落佢面」.之後佢就開始用自己同德仔比較,話德仔係人生勝利組,後生靚仔的醫生,仲要有靚的女朋友,即係Ceci方書婷(馮盈盈飾).德仔就開始安撫個個精神病人,但佢之後就講出成個香港的無奈:「03年沙士,話要共度時艱,08年金融海嘯,又話要共度時艱.前後加埋成十年啦!一毫子人工都無加過俾我啦.」又真係要學柴九哥話,「人生有幾多個十年!」相信好多人睇完呢Part多多少少都會有共鳴.
跟住個精神病人又講到好多香港人的無奈,就係「上車」無望!「十年都儲唔到個首期,幾萬蚊買格階磚」(其實二十至三十年都可能儲唔到首期!!!)佢又真係講得好符合香港的情況(小編覺得個演員其實幾好戲).但係個精神病人咁激動的情況下,德仔呢個「談判專家」又要出動,最後都成功勸到個精神病人俾Zoe同Kennis佢地將個傷者送去明成北醫院,你話德仔呢個「談判專家」係唔係做到野先?
Ref: TVB


text:
親愛嘅老友:
又到聖誕~!又到聖誕~!老友記係呢度祝各位老友Merry Kissmas~!尋晚平安夜有老友親自下廚嘅聖誕大餐,飯後老友又變身聖誕爺爺係我被竇擺低聖誕禮物---一個同我咁大嘅公仔.
多謝老友依然記得我鐘意公仔,仲記得細細嗰嘅時候,妳驚我自己一個人係屋企無聊,就買咗個毛絨絨嘅玩具陪住我,等我可以成日錫下佢陪住佢玩,到而加都仲系屋企;記得每一次我將玩具整邋遢嘅時候都有老友幫我同佢洗白白,洗完之後乾乾淨淨,最鐘意同香香嘅玩具一齊覺覺豬啦;
唔好睇我慢慢變咗爺爺/嫲嫲,其實我係一個“老頑童”嚟噶,仲係鐘意挪住個公仔玩一玩,放鬆下手腳,多滴鍛鍊嘅機會;呢次老友送嘅大公仔又可以俾我靠住舒舒服服咁樣訓覺,真係諗下都sweet;
除咗公仔之外,最鐘意嘅就係老友幫我重新裝飾嘅聖誕紙板箱-- 係我嘅專屬梳化,適合軟瀨瀨咁樣訓係箱裡面,今次嘅紙板箱多咗喵咪出口,等我係箱裡面嘅時候仲可以睇到出面, 多謝老友嘅細心設計;
哩埋係箱入邊發吽哣,思考喵咪哲學;亦都方便我安安靜靜咁樣嗑眼訓, 或者訓醒之後同紙皮玩“仆哩哩”,等我可以盡情享受自己一個嘅獨處嘅時間,俾我一個安心舒適嘅環境,喵喵老友記表示非常滿意.
老友記認爲眺望戶外思考係思考喵咪哲學最有效嘅方式之一,多謝老友知道我年長冇以前咁方便,所以每一次都會係近窗口嘅位置特別幫我擺低幾本厚厚嘅書或者有個方便上落嘅樓梯仔,俾我一個遠望嘅空間同時間;
雖然出面嘅世界真係好大好靚,但係魅力不及老友妳,所以老友記依然會選擇同妳一齊開開心心過每一日,繼續互相陪伴.
係妳愛錫嘅老貓(上)


text:
通渠請人通渠電話,荃灣24小時馬桶疏通廁所
新界區通渠通渠公司通渠 請人屋企管道堵咗點辦 一個電話上門解決管道疏通問題 24小時附近服務
廁所係居家生活中使用最頻繁嘅區域咗通渠 請人54485818,洗面刷牙洗澡都離唔開它通渠 請人54485818,喺我哋居家嘅生活中,好多人經常抱怨廁所下水道堵嘅問題,尤其係啱於長頭髮嘅妹子嚟說,經常掉頭髮,洗完澡就有得一坨頭髮堵喺地漏嗰裡,影響我哋正常嘅生活,真嘅係非常煩心嘅一件嘢.下面睇睇裝修師傅透漏嘅最實用嘅生活妙招.
我哋生活中一般常見嘅廁所下水道堵塞主要嘅原因和應啱嘅措施,一起睇睇吧!
1,頭髮造成嘅下水道堵塞:生活中,特別係女生嘅頭髮比較長,洗澡和洗頭嘅時候好容易掛喺下水道嘅內壁上,如果你冇有得及時嘅清理就會好容易造成堵塞.所以我哋洗澡洗頭之前一定要做好及時嘅防護,洗漱之後做好及時嘅清理,啱於每天梳頭時掉下嘅頭髮,也好及時嘅收拾一下,通渠 請人咁就唔會有得頭髮造成下水道嘅堵塞.
2,堅硬嘅嘢堵塞下水道:喺衛浴間裡好多嘅唔小心都會造成有得嘢嘅滑落,地漏蓋喺冇有得蓋好,就容易出現堅硬嘅嘢掉進下水道,造成下水道堵塞.關於解決方法,一般嘅係用鉤子直接鉤出堅硬嘅物嘢,如果還係唔行,得用吸塵器試一試.
除咗上面嘅兩種情況,也會有得其佢嘅原因導致下水道堵塞,喺呢度教你3個疏通小妙招.
妙招1:你得直接用屋企嘅拖把啱準下水道口,通渠 請人跟住放上半池子水,喺吸力和壓力嘅作用下,得直接疏通廁所嘅下水道.
妙招2:一般超市裡面有得專門嘅疏通劑,呢個啱於頭髮和紙巾造成嘅堵塞非常嘅有得效,並且唔會損害下水道管道,通渠 請人按照說明書,簡單又方便.
妙招3:用蘇打粉和醋發生化學反應嚟去除下水道嘅鹼垢,得好有得效嘅疏通下水道和鹼垢.新界區通渠通渠公司通渠 請人


text:
究竟食啲乜可以維持敏銳嘅思考能力?根據荷蘭一項研究發現,多啲攝取含有B胡蘿蔔素嘅食物,即係例如有機紅蘿蔔,番薯,甜椒,芒果,木瓜同其他有機深綠色嘅蔬菜等等,都可以有助健腦,當中排第一健腦首選就係南瓜同埋南瓜籽!
諗唔到可以點整呢啲有食材,可以試下將呢兩種蔬菜搾汁:「紅蘿蔔,甜椒,西蘭花加一塊薑」或者 「木瓜加芒果,加一塊薑」.然後南瓜子平時可以當零食咁食.仲有蒸南瓜同番薯都可以每日當早餐咁食.不過有樣野要注意,因為芒果性質比較濕熱,香港本身天氣已經夠哂濕熱,雖然芒果係好食,但記得食適量唔好食咁多.
另外有好多人都忽視咗礦物質「鋅」對於腦健康部嘅重要.其實鋅可幫助腦部發育,有助腦部嘅靈活運作,如果平時鋅攝取量唔夠,就會好容易導致記憶力衰退,注意力唔集中.德州大學預防醫學與社區健康學系Dr. Harold H. Sandstead,曾經針對女性對像做咗個測試,佢透過呢個測試指出,只要補充足夠嘅鋅,女性對於嘅文字記憶就會提升12%.
好多人可能以為鋅只會存在起一啲蜆殼類海產例如蠔,其實南瓜籽,葵花籽同糙米呢啲都係含有豐富鋅嘅食物,南瓜籽再次因為鋅而被稱為醒腦食物啦!
既然有健腦食物,當然亦都有損腦食物.排第一位嘅就係汽水同埋甜品呢啲加工野!所謂嘅精煉糖,亦即係白糖,係一種經過極度加工嘅食物,一啲都唔有機.佢可以好快就被身體分解,容易引起血糖劇烈嘅起伏,亦都會令到腦部運作非常遲鈍.所以,所有用白糖做嘅食物都盡量唔好食咁多.
代糖聽落好健康,其實都唔係咩好野來.呢種人工化學食物會影響神經系統,也影響神經傳遞素嘅正常反應,有好多研究報告已經證實對腦部毫無益處,尤其係對已經有糖尿病同腦退化症而血腦屏障已受損嘅病人.小朋友如果成日食,有機會影響學習能力,甚至出現過度活躍,注意力唔集中嘅情形.
食得健康食得有機食在UG Elements:
有機食材可健腦,無機食材會損腦
究竟食啲乜可以維持敏銳嘅思考能力?根據荷蘭一項研究發現,多啲攝取含有B胡蘿蔔素嘅食物,即係例如有機紅蘿蔔,番薯,甜椒,芒果,木瓜同其他有機深綠色嘅蔬菜等等,都可以有助健腦,當中排第一健腦首選就係南瓜同埋南瓜籽!


text:
Harakeke: 紐西蘭天然亞麻嘅滋潤 | Harakeke: NZ’s hydrating native flax
Harakeke係紐西蘭本地亞麻(Phormium tenax)毛利人嘅名.我哋好鍾意呢種本地種植嘅寶藏,所以用佢嚟做洗手同沐浴露中嘅主要成分. 傳統毛利文化中嘅Harakeke Harakeke係紐西蘭最常見嘅亞麻,對毛利人非常重要,每個毛利村莊都有自己嘅種植園.佢哋會種植唔同嘅品種.唔同嘅品種中, 顏色,柔軟度,纖維強度同埋藥用特性都有分別. 但係長長葉子上有一塊清涼透明凝膠,喺傳統毛利人嘅醫學中好珍貴.凝膠可以治愈燒傷,割傷同皮膚感染,又可以食用佢嚟治療腹瀉. HARAKEKE凝膠天然性質 透明嘅凝膠可以喺Harakeke葉嘅下半部分提取.呢種凝膠超級保濕,含有天然皮膚營養成分同埋稱為「多醣」嘅有益植物糖. Harakeke嘅輕微澀性非常適合喺唔需要磨擦,刮洗同入侵皮膚嘅情況底下,壓抑暗瘡生長同埋控制多餘嘅油分. 利用強效嘅天然皮膚調理化合物,包括保濕劑D-木糖同平衡pH嘅D-葡萄醣醛酸,Harakeke凝膠可以好似蘆薈一樣冷卻同鎮定皮膚.佢可以自然舒緩同滋潤,同時減少發紅.提取物嘅柔軟特性可通過支持正常嘅細胞更新來改善皮膚外觀. Harakeke令人感到難以置信嘅地方之一就係因為佢幫助皮膚健康嘅炎症管理,自然促進因為刺激,環境壓力同受外來傷害而受損皮膚嘅恢復進度. 喺身體同個人護理產品中使用HARAKEKE 嘅原因 Harakeke係我們喺ecostore洗手液同沐浴露系列中使用嘅成分,好處有舒緩同保濕.佢雖然可以補充自然水分,但對容易生粉刺嘅皮膚都有好處.佢具有溫和嘅抗菌作用,有助於減少遍布全身嘅斑點細菌. 為咗得到清新,溫同嘅清潔效果,我哋嘅每種pH平衡配方均係由植物成分混合而成,其中包括Harakeke,佢嘅提取物可以喺中紐西蘭北島可以持續咁種植同收穫.如果你身體容易過敏,有哮喘或者敏感皮膚,除咗可以喺天然精油香料產品度選擇,都可以喺我哋嘅防敏感系列中選擇無香料產品. Harakeke is the Māori name for native New Zealand flax (Phormium tenax). We love this locally grown treasure, which is a key ingredient in our Hand and Body Washes. HARAKEKE IN TRADITIONAL MĀORI CULTURE Harakeke, New Zealand’s most common …
Harakeke: 紐西蘭天然亞麻嘅滋潤 | Harakeke: NZ’s hydrating native flax Read More »


text:
如何處理衣物微纖維?
又輕身又耐用而且價格便宜,全球大約60%嘅服裝係由人造纖維製成,例如聚酯,丙烯酸同尼龍.人造纖維又名塑料.而每次洗衫時,呢啲衣物都會喺水道度排放細小嘅塑料微纖維. 如是者,人造纖維衣物嘅流行導致估計超過140萬億個塑料纖維喺全球海洋中盤旋. 根據聯合國嘅數據,時裝業仲產生咗世界上約20%嘅污水同廢水,10%嘅碳排放量,同埋每秒鐘都會有一輛裝滿紡織品嘅垃圾車去焚化同堆填. 水處理廠只可以過濾約60%嘅微纖維,其餘嘅就會流入水道,最終流入海洋.每年有50萬噸塑料微纖維進入海洋,相等於價值約30億嘅恤衫. 魚同其他海洋動物都會誤以為呢啲有毒微塑料係食物.一旦進入海洋生物身體入面,佢哋會感覺更加飢餓,內分泌失調同埋消化系統崩潰. 海洋食物鏈各個層面嘅塑料攝入,最終都會成為人類嘅憂患.如果你認為避免食魚類同海鮮就可以解決問題.2018年一項研究發現:蜂蜜,啤酒,糖同幾乎39種鹽品牌入面都含有微量塑料. 更嚴重嘅係,我哋生產嘅人造纖維衣物數量每年都增長緊. 解決微纖維污染的技術 V5 Seabin裝置係專為碼頭同港口設計嘅自動 “垃圾分離器”.佢嘅作用就好似一個漂浮嘅垃圾桶,撇去水面同攔截漂浮嘅碎屑.配備特殊嘅過濾器後,Seabin甚至可以捕獲微纖維. 日本信州大學(Shinshu University)嘅科學家正開發一個新系統.系統會喺洗衣機入面通過水發送聲波,形成中央聲波,而聲波會捕獲微塑料纖維,將佢哋沿中央通道發送到超細過濾器,喺嗰度水可以蒸發並除去纖維.不含微纖維嘅水向下流過兩個側面通道. 喺測試該系統嘅實驗室中,捕獲咗99%嘅尼龍纖維和埋95%嘅聚對苯二甲酸乙二醇酯(PET)纖維.但係仍然有一啲問題需要解決,因為佢哋需要一部特殊嘅洗衣機,排水排得非常緩慢. 作為消費者,我哋可以點樣處理微纖維同埋減少製造微纖維污染? 用洗衣液洗合成纖維衣物:因為洗衣粉會“擦洗”織物,以致釋放更多微纖維. 選擇前置式洗衣機:一項研究發現,佢哋釋放出嘅微纖維遠少於最高負荷的洗衣機. 減少洗衫次數:嘗試點洗 (SPOT CLEANING, 只抹洗污糟位置).減少用乾衣機,喺兩次洗衫之間晾乾衣物. 將洗衣機設置用冷水:高溫洗滌會損壞織物,令它們釋放出更多纖維. 考慮選購二手衣物以減少浪費. 裝滿洗衣機:可以減少衣物之間嘅摩擦,減少從排水管漏出微纖維. 使用洗衣袋或者洗衣球:可以捕獲清洗過程中釋放嘅99%的微纖維同絨毛.洗衫之後,你可以用人手將佢哋清走再放入垃圾筒. 減少買衫,但係買更高質素嘅衫:高質嘅天然纖維,例如棉,絲,亞麻同羊毛,不單止令衣物壽命更長,而且呢啲物料可以自然分解.合成纖維就要用好長嘅時間先會分解到. 拒絕購買合成纖維衣物:作為消費者,有時我哋要用銀包表態!


text:
4/6第一日食yaz避孕藥,食左第六天我同男友都隔住褲磨擦,不過因為我條褲同內褲比較鬆身,之後食第7日我有睇中醫調理身體,但同避孕藥是隔左4-6個鐘先食嘅~食中藥關係啲中藥是會痾的,隔日食總共兩次中藥,之後都一直按時間食避孕藥的!
第一個問題:請問食第六天的避孕藥時隔褲磨擦是否都係安全不會懷孕!第二個問題:如果我食中藥有隔4-6小時先食,咁係咪一樣發揮到效用!第三個問題:如果食中藥調理身體但有痾會唔會果兩日無左效用麻煩晒!!另外,我食左yaz 避孕藥之後好多時都有胃痛,胃脹等問題!是否正常!我已經是飽肚食避孕藥的~
4/6第一日食yaz避孕藥,食左第六天我同男友都隔住褲磨擦,不過因為我條褲同內褲比較鬆身,之後食第7日我有睇中醫調理身體,但同避孕藥是隔左4-6個鐘先食嘅~食中藥關係啲中藥是會痾的,隔日食總共兩次中藥,之後都一直按時間食避孕藥的!
另外都想問多個問題:如果我媽是有血壓高,心臟問題食緊薄血藥,糖尿病,是否我係不能食避孕藥的?
補充返少少資料,30/5第一日經期,家計會姑娘叫我4/6食第一粒yaz
Hello好多謝你願意分享你嘅情況同疑問
睇翻你嘅情況,隔住褲去磨擦,基本上其實唔會懷孕.因為精子唔可以穿透衣物再經陰道進入子宮,而且精子接觸空氣,水或喺布上面乾咗,失去咗適合精子生存嘅環境,加快咗精子死亡速度.不過,想知道你除咗隔住褲磨擦,之後有冇進行過陰道交?因為首次服食避孕藥的話,如果喺月經期間開始,頭7日如果要發生性行為都會需要額外使用安全套作避孕,確保有足夠時間俾藥效喺體內建立.所以,如果你哋除咗隔住褲磨擦,陰莖亦有直接接觸過陰道嘅話,相對上都會有一定風險.不過,如果你係喺月經期間開始食第一粒藥,而食藥呢6日都無出現一啲嚴重副作用導致係食藥後短時間内嘔吐或者有昏迷等嘅情況,去到第6日藥效基本上都建立到,風險會比較細.如果擔心嘅話,之後即使只係隔住褲去摩擦,都可以用安全套包覆住陰莖,進一步減低風險
&避孕藥嘅成份係荷爾蒙,身體吸收荷爾蒙嗰陣佢會經血液去擴散.而胃部要完全消化晒胃入面嘅食物,需要嘅時間大概2個鐘左右.再睇返你嘅情況,係食藥4至6小時之後先食中藥係原則上係唔會影響避孕藥嘅功效.因為嗰陣已經消化左避孕丸,而避孕丸當中嘅荷爾蒙已經被吸收,而且當你服用中藥之後肚痾,只會影響腸道嘅活動,從而將身體嘅代謝廢物排走.所以唔會影響避孕丸嘅藥效不過服用中藥,出現肚痾嘅情況嘅話,可能本身體質對呢隻中藥岀現肚痾依個副作用,或者可能本身中藥嘅功效係咁樣.
另外亦要留意番,並唔係所有中藥或者其他西藥都可以同避孕藥同期服用,如果唔肯定嘅話,建議向處方藥物俾你嘅搵中醫問番清楚,了解多啲
服用避孕丸嘅第一個月嗰陣岀現少許嘅副作用係正用嘅,例如想嘔,頭暈,頭痛等等.而副作用岀現幾耐要視乎自己身體體質.所以有啲敏感啲嘅體質係6個月.有啲人就1至3個月.如果服食避孕丸嘅副作用持續六個月嘅話,或者個人因服用避孕丸已經身體唔舒服好一段時間,建議搵醫生尋求協助另一方面,其實市面上都有好多唔同嘅避孕藥牌子,每隻所含嘅荷爾蒙款式同劑量都唔一樣,有時一隻藥物引起較大嘅副作用並唔代表完全唔可以繼續食藥,反而可能係另一牌子嘅藥物會更適合自己嘅體質.所以如果你覺得現時嘅副作用係不能忍受或者會影響到你日常生活,可以隨時預約返家計會診所,請醫生建議另一牌子嘅藥物再試下.
最後有關媽媽有血壓高,心臟問題,糖尿病等情況會唔會影響你可唔可以食藥,都想了解翻你喺家計會見醫生嘅時候提起過呢方面嘅資訊?如果家計會醫生係知情情況係仍然認為你係適合食藥的話,基本上都唔使擔心.但如果當時你冇交代過屋企人嘅病史,都會建議你聯絡返家計會診所同醫生講翻你嘅情況再睇睇可唔可以繼續服用呢隻避孕丸.
希望可以解答到你嘅問題啦
(Intern 同學 Dorothy Cheung)
1:)我在食yaz 的第六天除咗隔住褲磨擦外,再沒有任何性行為!2:)我在家計會一時之間沒有同姑娘提及過我媽媽有長期食藥!
Hello,解答翻你嘅問題.
-
正如上面所提及到,假如你喺摩擦之後並冇進行任何插入式性行為,懷孕會好低,因為藥效已經喺體內建立,唔使太擔心.
-
相信你可能需要再次去家計會向專業人士查詢,因為血壓高,心臟問題,糖尿病都有機會遺傳,所以並唔清楚會否與避孕藥有衝突或有影響.如果經判斷後係適合繼續服用,咁就唔使再擔心啦!
(Intern 同學Kelvin Chiu)
請問點解家計會啲姑娘會話食避孕藥的頭7日需要加安全套?
另外亦想清楚了解一下,避孕藥本身的原理!
如果之後唔食,之後經期係咪就正常返~
唔好意思!好問題問,但又好想再多一些清楚啲嘅資訊
Hello首先解答左你第一條問題先,因為你係第一次食避孕藥,未知道你嘅身體係初次服用嘅時候會有啲咩情況,所以家計會嘅姑娘會話食避孕藥嘅頭7日需要加安全套,其實係一個額外嘅保障.
而避孕藥嘅原理係透過人造荷爾蒙,抑制卵巢排卵,佢亦能令子宮內膜產生變化,令受精卵無法著床.同埋人造荷爾蒙可以增加子宮頸分泌物嘅黏稠度,使精子難於穿過黏液,進入子宮腔內.
至於第三條問題,有關停食避孕丸之後嘅月經周期,對於大多數女性而言,持續服用避孕丸係可以令經期規律化,減少經血量同埋緩和經痛.有啲人係服食初期經期會不規則,但呢個多數係暫時性嘅現象.停用避孕丸之後,月經週期同埋經血量會回復未服避孕丸前嘅情況,但係停服後初期可能會有經期不準嘅現象.而且一旦停止服用,即可係短期內恢復生育能力.


text:
之前Mickey都有講到好多學習英文嘅方法!想知道長遠應該如何學好英文嘅同學都可以睇下Mickey之前分享咗嘅
由考評局的角度審視英文卷/ 考好DSE英文先要學識考評局對英文卷的要求 今日首先講下點操英文嘅paper . 我再強調,學英文係要浸,就算你操paper 200次,係3底嘅都係3,係5底嘅都係5.
所以一定要睇!要聽!要講!
Paper 1
要做啲咩?
- 諗清楚每一個答案點黎,其實好多時都係直抄.
英文閱讀理解大致可以分做三類:
1. 考文法
好似summary cloze, fill in the blanks 同埋少量long Q
2. 考理解
好似一啲問文章內容嘅問題,例如問你it refers緊乜野,99%可以直抄.
又或者問你作者意思,語氣唔同嘅用意等等.
3. 考歸納
80%都有得抄,有文本跟,但有時問你主角點解做某一樣野就篇文未必有講, 你就要自己歸納.
如果你做錯咗一題,即係你嘅文法/ 理解/ 歸納 出事,你要知道自己錯乜,條題目考乜,咁下次先唔會再錯.
學哂所有文章入面你唔識嘅字,實會再出現.
paper 1 應該係最易,英文底好嘅就應該輕鬆5** range
但其實考LQ 講中唔中marking,我就唔覺得可以反映到一個人全部嘅能力,不過呢啲就後話啦!
Paper 2
英文有好多個單元,個個都有唔同嘅特色 ,所以作文嘅中心思想要扣到呢啲野, 自然會有好嘅內容.
例如:sport communication 係要推廣運動,learning English from social issues 好多時係想你比到個解決方法.
第二要留意嘅係genre,唔係指你有冇寫下款,而係你有冇語境意識.
例如18年嘅覆J.C想做獸醫嗰題,因為係回信,你要提到你明白佢來信講嘅情況等等,而你editor嘅身份係呢題入面係一個解難者,你要係editor角度諗,就咁比建議,J.C.可能未必咁易接受,但如果用自身經歷解說,動之以情就會易啲.
每一題都會有一個容易表達又合適嘅手法寫.
有啱嘅content再用idea就會有好嘅organization 同language
大家不妨叫人幫你改下文,求下老師又好,補習又好,我就迫啲姐姐幫我改😂記得要有禮貌~
通常改完我會改正,再問下佢覺得會唔會好啲,我自己一篇文我會睇多幾次,改到最好為止.
Paper 3
最緊要執齊content分,其實跟住data file嘅指示基本上係唔會漏😂😗 但要留意好多時一堆數字,改完又改嘅開首都係考緊你點歸納,恕我冇可能係個post到教到大家點做😂😂
但係考評報告(唔係marking) 有寫點解有啲考生寫得唔好,有啲點解歸納得好,所以一定要睇!可以學到好多野~我會抄低人地做錯咩,同有咩例句可以用.
🤯而Part A 成日有人話太快聽唔到,係因為我地由細習慣咗逐個音讀出黎嘅模式,但外國人講英文係會用懶音,當同一句好多懶音咁就會省略咗好多,你會覺得快到唔清楚,但其實人地根本冇發嗰啲音😂 仲有可能好多人用拼音學英文,但發音同串法 冇絕對嘅關係,所以串錯都唔出奇.
Paper 4
其實考之前練就可以,但我覺得自己炒炒地所以...(今年啲IR真係好痴線)
英文我都有錯題嘅 就會mark 低grammar mistakes啊 paper 3 有啲咩表達嘅方法唔好咁


text:
HR小薯蓉 Facebook Page blogger,做咗HR十年多,由薯仔做到變薯蓉.見盡奇形怪狀CV,見工奇行種,各式各樣嚇死HR事件,深明做HR嘅辛酸.堅信人先係公司最大資產,專業能夠改變HR邪惡嘅形象.2016年開設個人網誌,2017年5月推出《我係邪惡HR》一書,貼地分享HR世界.
人地唔要你 又何必苦苦堅持
朋友呀蛋最近好燥咁連Send咗一堆WhatsApp比我,佢話佢最近去間好想入嘅公司見工,Final in.面試過程氣氛好好,感覺好似好大機會請.點知佢等咗兩個星期都冇消息,於是膽粗粗打去問間公司嘅HR,點知個HR同佢講,佢地唔會考慮佢.
佢收咗線之後諗諗下覺得好唔忿氣,雖然死咗,但都想知道死因,於是又打去比個HR,問佢自己衰咩.HR小姐本來唔太想同佢講,喺呀蛋一再追問下,於是就話佢知:「老細見過幾位Candidate之後,覺得另一個Candidate個性格更加適合佢團隊.」
呀蛋聽完之後覺得好唔合理,又繼續追問:「我性格有咩唔啱,邊方面唔啱?」
對方就冇再解釋落去,同佢講呢個係老細嘅決定,佢地都改變唔到.
呀蛋之後Send咗一堆WhatsApp比我「投訴」,話個HR有冇搞錯,咁嘅原因都講得出,唔啱就唔好叫佢Final in.之類,bababababa......
我嘗試同佢解釋,其實HR都冇計㗎,呢啲決定都係老細做,而且Final in.唔係包生仔,唔擔保請硬㗎.但佢仲好唔忿氣,仲話諗住再打電話去搵高層理論.
呢個時候,我突然諗起早兩日同個失戀朋友傾計嘅WhatsApp對話.我呢位失戀朋友叫呀輝,佢本身有個拍咗3年拖嘅女朋友,佢地一直非常恩愛,呀輝甚至視佢女朋友為結婚對象.不過最近呀輝發現女友對佢開始變得冷淡,冇幾耐女友就以冇感覺為由而提出分手.呀輝苦苦哀求,不停問女友分手原因,對方大概意思係話因了解而分開.呀輝非常不忿,甚至懷疑對方係咪有第三者,堅持去明查暗訪要搵出真相.呢段時間呀輝活喺愛與痛的邊緣,作為老死當然要同呀輝傾多啲計安撫下佢.
我將同呀輝嘅一段說話Copy出嚟改咗少少Send比呀蛋:
「我覺得,搵工嘅嘢同拍拖分手都係一樣,如果對方唔珍惜你,你亦無必要再花時間喺佢身上.比你知道分手原因又點?結果一樣唔會變.苦苦堅持經已沒意思,不如花時間喺其他人身上,總會搵到個珍惜你嘅」.
之後呀蛋覆咗個喊樣比我話「咁又係 ⋯⋯」,希望佢唔好再去滾搞個HR啦.


text:
[靈異] [愛情] [我同條女敦倫外傳]我屋企養左隻女鬼...: 心底話
「嗰日我地日頭出街玩,去到夜晚我地先入粉嶺,佢地話嗰度有個日治時候嘅舊軍營好猛鬼入到去一定見到鬼,會好刺激,我當然都好撚興奮咁跟住佢地.」
「我地去到嗰陣,周圍都好黑,我地就淨係拎住手機電筒照路,嗰度好陰深好靜,我地好驚但又覺得好刺激,我地好小心咁係軍營每一層遊走.」
原來佢全日同fd玩,夜晚就全程拎手機電筒係軍營度探靈,咁就解釋到點解佢接近8點嘅時候wts就冇再上過線.
「我地係走廊觀察緊每一間房嘅時候,突然走廊盡頭傳黎一聲呼喝,我地望過去好清楚見到幾個日本皇軍,之後佢地好似癲撚左咁拎起把刀衝過黎想劈我地.」
「我心諗呢度點會冇啦啦有皇軍出現,佢地好大機會就係鬼魂,我就知道原來呢個世界真係好有鬼.」
「我地見到咁緊係即刻走,我地由頂層一直跑到底層,落到2樓嘅時候,樓梯隔離突然出現左個皇軍抓住我個fd劈左佢手一刀,啲血係咁流.」
「我地見狀即刻大力扯開個fd然後繼續走,嗰陣我地已經驚到想走,而係我驚慌失措嘅時候就即刻send左個位置俾你想搵你求救,因為見你對呢方面好似有啲認識.」
「我地落到地下後想走,點知又見到前面操場有幾個皇軍衝緊過黎,我地俾佢地前後夾攻,之後我地見到仲有條路,就係繼續向下走,然後我地就係咁落左地牢.」
「落左去之後,嗰度真係好恐怖,有好多死左嘅囚犯係牢房,好多血…而後面就越黎越多皇軍追住我地,我地好快咁係個地牢度不斷向前跑,根本就冇時間理呢啲囚犯,雖然我地唔知向前跑係通去邊度.」
「跑到某個位佢地話隱約見到前面盡頭有條樓梯可以上返去,但我就偏偏係呢個時候先黎拗柴仆街,佢地見我行唔得快會拖累佢地就將我掉左入去隔離間冇人嘅牢房閂埋門叫我避一避,跟住佢地走先.」
「我嗰刻真係好驚,我就算點樣叫佢地唔好掉低我但佢地都冇理我繼續走左,佢地賣低左我…嗰陣我就知我嘅朋友都只會大難臨頭各自飛.」
「我唔知點算好,眼見皇軍逐步迫近,我驚到喊左出黎,我覺得自己好撚冇用,冇左朋友幫助嘅我就只係識得喊.」
「之後我見到隔離有張床,就唯有係捐入床底避一避,呢個時候我想打俾你,但嗰陣先發現地牢度根本冇訊號打唔通俾你,連向外界求救嘅唯一希望都冇埋,我真係好驚,我已經打定晒輸數心諗睇怕今晚我要死係度…」
原來佢最後向我求救俾位置我嘅位係外面之後先落左地牢,唔怪得佢向我求救後我再都聯絡唔到佢,好彩佢有早啲向我求救,否則我可能真係會就此永遠失去佢.
「就係我匿係床底期間,部分皇軍停低左係牢房出面似係視察咁樣,一陣之後佢地就開始散去,而嘈吵聲都慢慢消失,出面開始靜返落黎.」
「又過左一陣,正當我以為安全可以出返黎嗰陣,牢房入面突然多左個囚犯係度大聲辱罵左一陣,我嚇左嚇,跟住就有個皇軍開門入左黎.」
「下一刻就見到個囚犯俾人一刀斬左個頭落黎,地下周圍都係血,跌左落地下嘅頭仲要死唔眼閉望住我,佢個眼神好恐怖…真係好恐怖,係死人嘅眼神.」
「我當場嚇到差啲叫撚左出黎,好彩我用手黯住左個嘴,亦都合埋眼唔敢直視,然後皇軍就行走左.」
「再過左唔知幾耐就聽到你叫我,我真係好感動,估唔到你會黎救我,你真係好好,然後你就救走左我.」
Chole姐將成個過程講晒俾我聽,唔怪得我見到佢嗰陣佢會咁驚,原來佢經歷左咁多野,仲要親眼睇住一個人俾人斬頭,正常人睇到啲咁殘忍嘅畫面,一定已經有陰影.
「原來你經歷左咁多野,好彩我及時救左你出去,要你受左咁耐驚真係辛苦晒,最緊要依家平安返返黎,你就當今晚發左場惡夢啦,唔好再諗住頭先啲野.」
「你講就容易,邊會咁易忘記到,我見到佢俾人斬頭嗰下真係歷歷在目…」
「你依家知道呢啲地方有幾得人驚啦,等你以後仲敢唔敢去埋啲咁猛嘅地方探靈.」
「唔敢啦,見過鬼仲唔怕黑咩,估唔到啲鬼係咁凶殘咁恐怖.」
並唔係所有鬼都壞,好似阿盈咁咪就係好經常幫我.
「但我真係好廢好冇用,做咩事都係靠朋友,冇朋友幫助嘅我根本咩都做唔到,就算有朋友,佢地都只係識得賣鳩我,根本冇一個係真心…」
「同埋我之前同你講我多朋友係呃你,我根本就冇咩朋友…佢地唔係走晒就係得返啲唔重視我嘅朋友.」
講起朋友,Chole姐又再次喊出黎,今晚嘅佢同平時惡死嘅佢好唔同,我第一次見到佢咁自卑咁自責咁驚,可能今次嘅經歷確實令佢太衝擊了,幾堅強嘅人都會有懦弱嘅一面.
「你邊度冇用邊度廢,你不知幾堅強,如果你係廢係冇用又點會識一個人匿係床下底,仲要見到啲咁殘忍嘅畫面你都好堅強咁面對忍住冇叫到出聲.」
「直至等到我黎救你,你可以生存到落去都係因為你夠堅強,一啲都唔廢囉!」
「你仲要好勇敢好有義氣,雖然你好驚,但你見我孭住你嘅時候仆街,為左唔拖累我竟然提出叫我走先你自己再匿埋,試問一個冇用嘅人會做得出呢啲事咩?」
見到Chole姐咁灰咁自卑,我即刻將頭先嘅所見所聞留意到嘅優點講返俾佢聽以安慰返佢.
「同埋我咪係你真心嘅朋友,就算你其他朋友離棄晒你都好,我都仲會留係你身邊陪住你.」
聽完後Chole姐心情睇落悄為平復.
「其實你點解要對我咁好?我平時對你咁衰,淨係識鬧你,點你做野,幫我手,仲成日問你借錢洗你錢,照計你唔係應該好憎我架咩?點解你仲會同我做朋友,我根本唔值得有你呢個咁好嘅朋友…」
「係架,我係唔鍾意你咁衰…初頭;但慢慢我接受到你呢啲性格,我仲越黎越鍾意你鬧我打我,證明你份人唔假夠真性情,你唔覺得我對你好特別架咩?」
問到點解對佢咁好呢方面,我控制唔到地講左少少內心感受俾佢聽,我心跳亦慢慢加速,因為我暗戀緊你啊傻妹.
「點解要對我咁特別?你變態架?」
「我唔係變態,係因為…因為我鍾意你!」


text:
印度河文明
印度河文明時期,又叫哈拉帕文明時期,係指世界四大文明之一嘅古印度,約莫公元前3300年到前1300年嘅文明.
印度河流域文明[編輯]
印度河流域文明發生晏過兩河流域文明,尼羅河流域文明,但係早過商朝.考古專家喺印度河流域搵到摩亨佐達羅同埋哈拉帕兩個古代城市遺址,搵到好多石器,青銅器同農作物遺迹,同時出土好多印章,但係印章上面嘅文字到呢家都無人解讀到,甚至確定唔到渠究竟係文字定係圖象符號(印度河文字).估計城市人口都喺4萬之上.
兩個城市嘅中心都有一個人工堆成嘅土墩,用來衞城.喺呢個土墩上面建有大穀倉,對於佢嘅居民來講,呢個就好似而家嘅中央銀行.城市建築以衛城為中心呈網格狀分佈,有市政建築,場集,作坊,儲存區,民居同埋神廟.每座民居都圍住個院,有幾個房,一間廁所同一口水井.喺摩亨佐達羅嘅衞城上造咗一個大浴池,有私人浴池,會所等.
文化[編輯]
印度河流域嘅農民種大麥,小麥,棉花,瓜同椰棗.佢哋重養象同埋水牛喺田入面做嘢.呢道有好多手藝精湛嘅製陶人,佢哋用陶輪做陶器,呢個喺嗰時係一項嶄新技術.哈拉帕人用石器,重用青銅做刀,武器,碗同埋雕像.佢哋建立咗發達嘅廢物處理系統,包括有蓋板嘅排水系統同埋倒垃圾嘅斜槽.
留低印度河流域文明嘅居民主要係當地嘅白印度人.家下啲人重解讀唔到佢哋嘅文字.佢哋同蘇美爾城市嘅居民做生意,亦同印度以及中亞部落嘅人做生意,呢個地區同蘇美爾嘅文明好似.印度河文明持續咗800年,重未有人知佢點樣完,但係有幾種講法:河水泛濫,瘟疫,貿易,經濟或國內秩序崩潰等等,甚至有核武戰爭嘅講法.


text:
Sunday, October 9, 2016
日本 Sanrio Puroland 手信
好好彩,我屋企人咁啱又去日本旅行,當佢知道我想買呢批新產品之後,佢竟然專登抽咗行程其中一日嘅幾小時,買飛入場掃貨番嚟送比我〔佢嘅行程原本係冇預到要入 Sanrio Puroland〕,收到呢一大袋手信,真係超開心呀!等我逐樣介紹一下先喇.
首先,係我一定唔會著嘅 T-shirt...
跟住,都一樣係唔會著嘅船襪
跟住就係有 d『失真』嘅 Pekkle 公仔,正如我之前所講,Pekkle 做立體公仔真係好難做得好靚好得意... 唔係頭身唔合比例,就係個咀型好怪,再唔係就係身肥手腳瘦... 總之就係冇平面 Pekkle 咁可愛啦!
好想用,但係唔捨得用嘅面巾同埋 A4 folder.
A4 folder 係一套兩件,一大一細,好靚呀...
Pekkle 頭型原子筆
印得好精緻嘅布索袋
旅行掛牌同埋鎖匙扣.
Pekkle 頭型磁石
Pekkle 吊飾.聽講話係抽樣,咁都比我家人買到 Pekkle 番嚟比我,實在太開心喇!
朱古力夾心餡餅
法式牛油小蛋糕
牛油小蛋糕上冇好似餡餅咁,印咗公仔頭喺上面,純粹係個盒上面印咗 Pekkle 個樣咋...
Sanrio Puroland 25周年購物袋,都一樣有 Pekkle 嫁.
2 comments:


text:
一年一度嘅母親節即將到,有決定要送乜畀媽媽?係準備好一間餐廳,一個精美嘅禮物;定一趟大好嘅旅行?但最重要嘅都係要細心觀察媽媽嘅喜好黎做選擇.根據美國Offers.com針對母親節禮物嘅調查中,媽咪們真正想要收到禮物依序為,一日嘅Spa或者係按摩(21%),跟住先係好嘅一餐(20%)同花束(20%),再來係禮物卡(17%),珠寶首飾(14%)以同電子產品(8%).
其實唔論你揀送乜畀媽媽,「用心」系最重要嘅~
想像下,如果你收到一份禮物係根據你喜好,而精心揀擇嘅禮物,或者唔係你心目中最想嗰個禮物,但收到嘅時候,一定會覺得「點知我會鍾意呢個!」因而覺得又驚又喜,系啦!
以下分為三大類嘅精選訂造禮品,大家不妨睇下有邊會係阿媽鍾意啦!
-
旅遊紓壓
最好嘅母親節訂造禮品可能大家會以為係一份實質嘅禮物,但邊個話唔送阿媽一個放鬆之旅呢?如果阿媽平日就好鐘意出遊周圍行下,不妨趁母親節嘅時候,為佢規劃一趟大好嘅旅行,可以係東南亞放鬆心情,都可以係歐洲文化薰陶之旅;甚至係墾丁熱血一下.透過旅遊,促進親子關係,仲可以畀媽媽開心,唔係兩全其美嗎?
-
美食享受
講到食,邊個唔愛呢?
母親節前夕,各行各業會推出好多母親節精美大餐,無論係各種口味蛋糕,點心定美味嘅餐點都應有盡有.如果媽咪們好享受午後時光,送個高級午茶餐券,都幾吾錯嘅.如果阿媽平日唔太出門口,都可以揀骨致嘅茶具,杯墊訂製,飯枱擺盤等等,當然啦市面上一早出現好多可以因個人喜好而設計嘅茶餐具組,例如杯墊訂製,設計阿媽會鍾意嘅圖樣做一系列大小嘅杯墊,等屋企都有個專屬於媽媽嘅大好下晝茶.
-
彩妝保養
密切鎖定母親節檔期各大百貨公司所推出嘅保養彩妝組,一年之中大概就呢個時期埋手彩妝保養組,係最化算嘅!但係都記得適合媽媽嘅膚質揀啱嘅用品,都可以偷偷觀察媽咪中意邊類嘅香味,保養組合等等,一到母親節優惠推出,就買啦!


text:
香港香港大巴士單線游點去?香港大巴士單線游位於香港中環7號天星碼頭1樓 I2號店.您可以乘坐公交車,地鐵或打車前往香港香港大巴士單線游.
香港觀光巴士遊香港車讓你登上敞篷雙層巴士,體驗亞洲活力都巿,一次過飽覽香港名勝.由大巴士公司提供的香港雙層觀光巴士,大巴士公司已成為世界上其中一間最有名氣的敞篷巴士觀光遊的營辦商,每年均約有200萬旅客選擇大巴士為觀光伙伴.大巴士公司全球擁有龐大車隊超過150台敞篷巴士,在全球包括倫敦,杜拜,美國費城,香港,阿布扎比及上海提供定點旅遊觀光巴士服務,為遊客帶來優質的觀光體驗.
相關標簽: 香港旅遊 香港香港大巴士單線游地址 香港香港大巴士單線游電話 香港香港大巴士單線游點去 香港香港大巴士單線游係邊 香港香港大巴士單線游幾錢 香港香港大巴士單線游價錢 香港香港大巴士單線游優惠 香港香港大巴士單線游團購 香港香港大巴士單線游特價 香港香港大巴士單線游交通
澳門銀河群芳自助餐質素上乘,價格去餓十分親民.澳門銀河群芳自助餐價錢在澳門自助餐中實數不高,怪不得大把港人赴澳門食自助餐.澳門銀河群芳自助餐價錢官網:自助午餐成人$218澳門幣,自助晩餐成人$368澳門幣都要...


text:
上次同大家介紹咗呢期新開IG帳戶嘅幾位明星,今次整返個排行榜俾大家睇下,到底邊個日本明星稱霸緊IG呢個平台啦!
(追蹤人數截至2016年7月31日)
▲有日本Beyoncé之稱嘅台日混血搞笑藝人渡邊直美出名表情浮誇.完全唔俾自己身材限制自己嘅佢經常作出冇形象嘅表演,不過觀眾就至鍾意佢夠放夠真夠豪爽.佢係IG嘅post除咗有好多自拍嘅搞笑短片之外仲會加好好笑嘅日文hashtag,所以好多日本人鍾意睇㗎~
▲我諗叫佢做個性超模都冇乜人會反對掛!鼎鼎大名G-Dragon嘅前女友水原希子雖然係電視就好似冇乜觀眾緣,但係喺IG嘅世界入面就吸引好多粉絲follow!有種獨特氣質嘅佢有時仲會上載下自己嘅攝影作品添!
▲木下優樹菜,人稱日本Blake Lively,以前係model嘅佢同搞笑藝人結婚生仔之後而家已經成為靚媽.佢嘅IG除咗有佢嘅服裝配搭圖之外仲有好多屋企人嘅相,睇嚟好多女仔都好憧憬佢嘅婚後生活呢!
▲混血名模ROLA應該好多人都識㗎喇~近年佢轉型成功,越嚟越多國際牌子搵佢做代言人之餘,佢仲進軍荷里活拍生化危機系列嘅電影添呀!佢又鍾意煮嘢食,做gym同着靚衫,所以個IG真係好精彩好多靚相睇,唔講以為自己睇緊雜誌.
▲睇嚟有好多Like Japan嘅朋友都係長澤正美嘅粉絲呢!擁有一雙長腿嘅「東寶灰姑娘」Masami個IG就多啲露出佢鏡頭下私人嘅一面,偶爾到會有啲眼鏡照等等少啲見嘅形象,所以都吸引好多人follow!
▲比起瘦到一碌竹嘅身材,日本近年都好似吹捧有肌肉線條嘅健康性感,而中村Anne就係當中嘅典範.非常勤力做gym嘅佢身材非常均勻,標誌性嘅陽光笑容都非常吸粉!佢仲有好多圈中女神朋友,之前喺紗榮子屋企同石原聰美三個人一齊girls night嘅相就被網民like爆啊!
▲樣子斯文甜美嘅木村文乃IG最多嘅唔係自己嘅相,反而係自己煮嘢食嘅相.每一張都係木村文乃自己煮嘅料理相(應該係,除非唔係),擺得靚一靚睇落又超好食,真係睇相都覺得莫名地好治癒.
▲擁有一雙超長美腿嘅「惡女化身」菜菜緒IG經常出現話題之作.一時又好大方地show身材,最近又會po好多拍劇時嘅花絮照.佢亦都出名會鬧啲垃圾宣傳comment,所以得到好多粉絲支持佢有霸氣同肯出聲~
▲擁有棉花糖身材嘅小嶋陽菜係AKB48入面唯一上榜嘅成員!成日有機會去唔同地方影靚相陽菜個IG經常出現靚人靚景嘅相,真係睇完都覺得自己眼睛去咗旅行呀~!當然唔少得同元組AKB成員嘅合照啦!
▲曾經係ViVi人氣混血模嘅Jun而家已經結咗婚生咗仔,仲定居夏威夷.除咗成日會更新係夏威夷嘅生活照之外,熱愛瑜伽同生活嘅佢仲經常會up啲好勵志嘅句子鼓勵各位粉絲,非常之正面.不過我都係最鐘意睇佢嘅泳裝照,性感得來非常陽光同健康,真係超正.
▲人稱小岩(岩ちゃん),三代目J Soul Brothers嘅超人氣成員岩田剛典以王子嘅面孔,野獸嘅身材吸引超級多女性粉絲,令佢基本上已經係EXILE家族最強嘅幾位成員之一.佢嘅IG就比較多翻po同宣傳自己嘅作品或者上嘅雜誌,不過啲相真係靚仔嘅,所以都係好多like.
▲同樣係EXILE家族,三代目J Soul Brothers主唱登坂廣臣個IG除咗有好多佢同一班好兄弟上台表演好Yo嘅相之外,總會有啲潮牌嘅照片,同偶爾會出啲好型嘅自拍,引死啲粉絲喇~
13)戶田惠梨香 (追蹤人數:1,393,687)
▲因為拍Death Note電影彌海砂一角成為唔少人心目中女神嘅Erika除咗拍劇同電影外甚少喺其他媒體出現.因此,好多粉絲都會follow佢嘅IG睇下女神私生活嘅一面.佢之前upload咗張重拍Death Note電影飾演10年後Misa Misa嘅花絮照就有成8萬幾粉絲like咗,似乎大家都好期待Misa Misa重出江湖喎!
▲成個榜第三個出現嘅男性係搞笑藝人,亦都經常喺ViVi出現嘅Kazunyoro,小籔千豊.佢經典嘅「摸頭pose」令佢非常受女仔歡迎,唔少人爭住模仿添!
▲今季做咗月9女主角拍住三位超靚仔男主角嘅桐谷美玲近期繼續上位~本身係模特兒嘅佢私下亦經常同模特兒朋友密會,所以佢個IG都會有好多靚女friend嘅合照!不過近排梗係up自己同劇組嘅相多啦,真係好養眼啊~
以上15位就係現今IG最多人follow嘅日本明星喇(當然可能短短呢幾日之內排名又變咗…都未定)!唔知你哋又有無follow開以上IG呢~真係想講,成個榜都係女神咁滯…不過計我話,都係因為Johnny’s旗下嘅明星唔可以開IG姐…試諗下ARASHI個啲開IG,粉絲數目應該會超級驚人囉!


text:
喺上年,OpenAI發表咗一個叫做GPT-3嘅語言模型,可以理解人類自然語言並給予適當嘅回應.佢自如咁同人類對話,假可亂真,技術之高令人震驚,而且可以自己喺網絡學習人類語言,因此被譽為超越AlphaGo嘅人工智能技術突破.
GPT-3係使用由Reddit(類似香港嘅lihkg網上討論區)或者Wikipedia等網站搜羅大量文本做訓練數據.但結果,研究員發現GPT-3「學壞晒」,喺到歧視殘疾人士,黑人,仲似乎相信所有穆斯林都係恐怖分子.
佢哋亦都擔心大型語言模型會淪為生產虛假消息嘅工具,俾啲假新聞網站用嚟大量寫作同散播啲虛假但譁眾取寵嘅文章.
Google嘅人工智能倫理團隊亦都喺去年尾提出,大型語言模擬器具有潛在嘅風險,仲質疑佢哋實際上係咪向緊人類可以理解嘅方向發展.
有啲研究員亦都發現,就算改變GPT-3嘅訓練數據,都已經難改變佢對事物嘅偏見,因為呢啲偏見都係喺特定情況下先會產生.
研究員提出咗一啲權宜之計,解決大型語言模型嘅負面問題:例如要制定法律,要啲公司承認人工智能喺幾時寫成呢啲文章;另外訓練多一個人工智能,專門去過濾返寫文章嗰個模擬器寫嘅文.但係以上措施都有待業界去先制定返有關標準.
OpenAI 係 Elon Musk 創立嘅非牟利人工智能研究機構,微軟喺2019都入股投資.
詳盡新聞:VentureBeat


text:
特色親子影樓 玩法大不同
星媽御用攝影師操刀 玩盡唔同主題
幫好多星媽星爸影開家庭相嘅Jenny,之前一直有開班專教人影小朋友,後來仲自己開埋影樓.可能Jenny自己都係媽咪,對捕捉小朋友嘅特質特別到位,而且佢都諗頭多多,利用影樓嘅空間同活動嘅道具,定期構思唔同嘅主題,令到每個家庭都影得開心.
馬仔一家三口嘅家庭照,都係Jenny負責影架! 影樓有一塊大黑板,可以就唔同對象,畫上唔同嘅圖畫嚟配合,馬仔嚟到,就梗係畫番自己個嘜頭啦!
除咗家庭相之外,Jenny定期都會訂製一啲特別嘅道具,嚟配合唔同嘅攝影主題,好似聖誕同農曆新年呢類節日主題,梗係唔少得啦!
節日主題嘅家庭相,當一家日影嚟開心吓,做個紀念又得,當賀卡送畀親朋好友,送上祝福都得!
6月係幼稚園畢業高峰期,所以Jenny就諗咗以畢業相做主題,點知大受歡,淨係呢兩三個月,影畢業相都影到手軟,而且仲再一延期tim!
除咗玩主題之外,Jenny仲擅長同你朋友邊玩邊影,一來小朋友影得開心,二來亦都好容易可以捕捉到佢咃最真嘅一面.
而家拍劇興玩穿越,Jenny嚟緊都會推出一個’穿越時空班房’嘅主題,有興趣嘅家長就可以留意吓喇!
想搵Jenny幫手影相,費用由$680-$8280,視乎人數,同係咪想要番哂啲相,而拍攝時間就由30分鐘起,都係視乎拍攝人數而定.每個主題嘅收費同拍攝時間都唔同,所以預約之前就要問清楚喇!
FODIO
地址:新蒲崗景福街104號新時代工貿這業中心1501室
電話:3974 5292
專影初生BB 全程照顧賬妥貼
BB大得好快,初初出世好似一舊糯米糍咁嘅階段,唔會睇得幾耐! 如果想留低BB呢個咁得意嘅moment,就可以考慮幫佢影番輯’New born寫真”喇! 攝影師阿Keith,就係專影初生BB嘅達人,佢話只會影出世5至15日嘅BB,因為呢段時間BB嘅身體仲好柔軟,身體嘅線條會係最優美,所以適合影相.
家長可能會擔心,初生BB仲咁敏感,咁脆弱,究竟係咪適合影相? 阿Keith就話唔使擔心,影相嗰陣,一定會揞咗BB瞓着先,全程仲有兩個助手幫手照顧BB,萬一BB喊啦,餓啦,甚至要換片,都會服侍周到.影一輯相大概要$4,000蚊左右,但係有咁多人幫手,其實都唔算好貴.
由於BB影相嗰陣,大部份時間都唔會着衫,所以影樓嘅溫度都會維持喺27至30度,咁BB就一定唔會凍親喇! 而且影初生BB嘅時候,影樓只係會採用天然光,絕對唔會用閃光燈,因為BB眼皮比較薄,用閃光燈可能會傷害到佢哋嘅眼睛,或者會嚇親佢哋,而且用天然光影出嚟嘅效果都會warm啲!
除咗一個採光充足同乾淨企理嘅環境,阿Keith都準備咗好多道具同衫仔畀BB影相嗰陣着.
Keith. C
地址:新蒲崗大有街34號義發工業大廈10樓A5室
電話:9359 5284
平玩最潮自拍館 自己話哂事
自拍館而家愈開愈多,形式就有啲似以前嘅貼紙相咁,場地會提供攝影器材,同大量嘅道具同服飾,只要揀好主題背景,就可以喺指定時間內任影,最平由$328蚊起,想平平哋就影到一輯靚靚全家福,呢個都係唔錯嘅選擇!
唔止道具同服飾有得揀,房裡面都有幾款唔同嘅背景紙你換!
去影之前,記得自備一隻USB,影完職員就會將所有相過哂落隻手指度畀你! 大部分自拍館都只會將啲相保留2至3日,你唔想啲相畀人睇到嘅,都可以要度職員刪除哂啲相.
除咗一家大細.學生,情侶,或者自己影靚靚都一樣得架!
SNAP HK 全港最chur自拍體驗館
地址:銅鑼灣羅素街28號4樓
電話:2668 6658
靚裝Party房 邊玩邊影至夠fun
而家啲party房開到遍佈各大工廠區,無論家庭聚會,學生聚會,媽媽會Gathering都鍾意喺party房搞.加上相機操作愈來愈簡單,如果有啲家長平時鍾意自己揸機影相,去呢啲靚裝party房,一邊開party,一邊影靚相,就最good fit喇!
其實唔少Sunday Kiss嘅專訪家庭相,都係喺呢類party房影架!
party房唔止裝修靚,有啲親子主題房仲會有波波池玩,想幫小朋友嘅童年留低多啲回憶,都係唔錯嘅選擇.
除咗裝修靚同主題選擇多,party房嘅收費都比較划算,通常以時租計,一個鐘$250蚊,比起租專業影樓,一個鐘都千千聲,真係平好多架!
雖然係租畀人開party嘅地方,但係地方一樣乾淨企理架,唔止規定入房前要除鞋換拖鞋,仲定時有專人清潔打掃,所以真係碌住地咁影都唔怕架!
Party Fever
地址:新蒲崗雙喜街19號雙喜工業大廈3樓全層
電話:9220 0556
網址:http://www.partyfever.com.hk/
撰文: Joanne
相片:新傳媒資料室,Facebook 及網路圖片


text:
留底你個大名,等我哋有咩新嘗試都可以第一個同你講,有咩新活動都可以留返個位俾你.
每個人都有自己嘅故事,有掙扎,順景,失望,亦有希望,唔一定成日都正面,亦有人會逃避.不過各人嘅生活,都充滿創意嘅素材,搵我 分享你嘅夢想, 生活瑣碎事,甚至係黑歷史俾更多香港人聽?
原來我 每件作品都由唔同人嘅角度同意見塑造而成,包括拍片,遊戲,網頁,總之會不定期搵人共同創造新體驗.邀請你加入實驗班底,自己嚟,又搵更多人一齊嚟.
只要你係睇場嗰個,無論係Café,書店,酒吧,畫廊,校園,劇場,studio,甚至戶外花園,茶坊等,都邀請你播我 條短片,為社區打打氣.
如果你一向都搞開班,與其你有你搞,我有我搞,不如一齊夾下?只要夾啱時間,揀好地方,我 都可以帶住條片陪你開班.
你有橋,但係未試過得唔得,歡迎同我哋地傾下,睇下有冇機會試下你條橋
我哋唔係專家,但都想知道做咁多嘢有冇效!如果你係學術人,熟悉問卷設計,成效量度,統計,行為研究,總之幫我哋證明努力唔係白費,留個言呀!你會為我哋打一枝強心針!
《原來我》四不像嘅組成,本身已經係一個大膽的想法!唔係production house唔係公司唔係教育機構不止非牟利,我哋好歡迎你嘅訪問,用你嘅創意定義我哋!


text:
濕疹藥膏以外嘅選擇 錫住濕疹BB止痕滋潤孖寶@Parent婷
(Presented By BIODERMA)
濕疹藥膏以外嘅止痕退紅方法
作為過來人嘅,當然明白濕疹BB媽咪嘅苦況!發覺除咗用藥膏幫BB搽吓皮膚止痕退紅外,原來仲可以用巿面上專為乾燥濕疹肌而設嘅產品一齊用,一來唔使令BB肌膚造成咁多負擔,仲可以進一步滋潤肌膚,修護肌膚天然屏障.睇住BB肌膚退咗紅又止痕,無再發忟憎兼瞓得好,做媽咪嘅真係安心晒!之前都試過幾款同類型抗敏產品,最後都揀咗法國醫學級品牌BIODERMA嘅Atoderm系列俾BB用.
BIODERMA嘅Atoderm系列濕疹BB都啱用
自己一向有用開BIODERMA嘅產品,尤其深層卸妝水,乾淨又保濕,超好用,所以放心試用佢其他系列.而Atoderm系列專為乾燥至極乾燥嘅膚質用,亦都好適合濕疹BB,安全可靠,對修復肌膚效果顯著,除咗一搽即時為肌膚止痕,紓緩肌膚不適,BB心情都變返好啲,更可以重建肌膚自然屏障,平衡肌膚表面菌群環境,減低壞細菌所引致發炎情況,從而進一步提升肌膚健康. 咁樣就可以全面保障BB肌膚健康啦!
醫生介紹用咗一排見到BB嘅濕疹情況好咗,止痕又無咁乾燥,仲連帶爪痕都減退埋,開心之餘,當然要喺媽媽圈度分享啦!已經介紹過好多媽咪用,個個都讚好.想幫濕疹BB改善皮膚問題,記得買呢兩款止痕滋潤孖寶返屋企啦!如果情況嚴重,就要睇醫生啦!
想了解更多,即去︰Bioderma Atoderm官方網站


text:
陳守仁(全名保良局陳守仁小學,或稱TSL)一向口碑都係平靚正,語文能力好既直資學校.點平法?一年學費15K(唔係話15K唔係錢,但當其他直資收緊你起碼30K既時候…).雖則位置唔多就我腳,不過見佢開放日又唔駛book一於帶埋阿囡去睇睇.
學校交通
當日我係搭地鐵去到油麻地再行入去,拖住阿囡行左都成20分鐘.Forum d人建議搭地鐵去到奧運站好d,但若你好似我咁去奧運唔多順路,去到油麻地搭43M小巴可免少少腳軟之苦.
開放日內容
去到學校其實都好多人下,一行入操場就已經撞到同學仔,於是一齊上樓上搵野玩.成個開放日既設計基本上係係d班房同特別室set左唔同既遊戲,展覧同埋示範比你地睇同玩.雖則無蔡繼有個開放日咁誇張有埋吹氣彈床玩,不過夏日炎炎走入d班房涼住冷氣玩好過出去曬.
行上一樓一個好似花圃咁既地方見到唔算多人排隊就同阿囡玩左呢個小型golf;個姐姐好好心機咁教阿囡打,可惜阿囡都係辜負左佢打極都唔中.
打左兩下已經出晒汗(唔知點解佢打但我出晒汗)於是決定捉返阿囡入返現代化(有冷氣)既地方.
功課展覽
每次去呢d學校開放日我都好留心間學校d功課係點,一來想知間學校點評估個小朋友,更重要係想知道自己未來要花幾多青春同佢典功課.
係度比幾份大家睇下你覺得要多少青春:
大學就好多時有Final Year Project (FYP);但小六FYP你見過未?
環保自製遊戲
跟住入左幾個班房有好多唔同既攤位係d學生自己用環保既材料整左好多唔同既game比小朋友玩.
例如有呢個衣夾雪條棍變飛機:
仲有呢個比你碌粒珠仔既小遊戲:
STEM
玩完d自製game入左另一個班房係玩STEM主題既,呢個demo係講你program左個robot等佢識跟住條路行:
呢2個哥哥好落力咁demo佢地個機關點郁個波,都其實demo得幾好,阿囡都企定定睇左陣.
仲有呢個叫做mBot既現成robot比你學下program -唔記得問幾年級先開始玩:
尾聲
玩左一輪落返操場見到有得畫面;阿囡好想畫,於是同佢排隊等.等緊果陣見到佢地個notice board列左上年佢地學校既升中派位成績(因為佢地唔係龍校):
畫面最終原來發現都係由陳守仁d學生幫你攪 -唔好expect有出街玩果d水準,但個姐姐真係好好心機幫阿囡畫.
畫埋塊面4點左右學校都差唔多close就打道回府了.
後記
去完既感覺係 – 覺得學校d學生好強,功課唔淺,中間幾個科學demo都幾印象深刻.睇埋去開放日既人數…心裏面自動有少少覺得阿囡都係陪跑居多.


text:
阿 Gap 自己本身都已經覺得 Swift 係一個好好啲 Language,雖然唔喺一個 iOS Developer,但對 Swift 都極度有興趣,得閒都有自學一下.
相信有好多 Developer 都無時間去學寫 Swift,覺得 Swift 只係一般 iOS 用嘅 Programming Language,未了解到點解 Google 會有一個咁樣嘅 Considering,甚至聽過有啲人係覺得只係 Google 出口術嚇 Oracle .
所以不得不出一篇文講下 「Swift 點解好過 Java 好多」,阿 Gap 喺文中舉出其中 5 個最容易理解,差別又大嘅 Language Features .
就阿 Gap 所見所聞(網上),愈黎愈睇得多人為咗避寫 Java,轉用 Kotlin/Scala 取代 Java,甚至用呢類 Alternative 黎寫 Android App ;呢類 Alternative Project 喺 (scaloid,kotlin-examples) Github 都有非常多嘅 Star ,但始終呢啲 Alternative 都唔係一個官方嘅做法.
站在一個 Developer 立場去睇呢件事,Swift 嘅名聲愈黎愈大,如果未來質素好嘅 Developer 萌生一個想法「寧願寫 Swift 都唔寫 Java」,咁樣對 Android App 會造成極度嚴重嘅打擊,所以阿 Gap 認為 Google 話「有得諗」並唔係吹兩下水,而係真係搵緊出路.
[email protected] May 2017
Google 真係棄 Java 出咗 Kotlin


text:
連插隊都屬違法?!遊日必睇十大注意事項 日常小習慣隨時等同無禮貌!
大家知唔知日本有咩禁忌同注意事項呢?有啲甚至連成日去日本嘅人都未必知道㗎!大家記得好好注意以下10點,以免自己連觸犯法例都懵然不知!
1. 喺公眾場所插隊即屬違法!
根據「中國駐大阪總領事館教育組」嘅特別提醒,日本早在1958年實施一種叫作《輕犯罪法》嘅法例,意將危害社會或影響公共秩序嘅事項都定性為「輕犯罪」,主要用嚟維持社會日常穩定.
其中一項遊日旅客最易中招,又最估唔到嘅,一定係《輕犯罪法第1條13號》嘅「在公眾場所插隊」喱項啦!相信甚至連遊日達人都未必唔知道,如果真係咁唔好彩被警察發現,或有可能會被監禁1-29日,或被罰款1,000-9,999日元,嚴重者仲有可能會拘留同罰錢並行!所以排隊時真係要比啲耐性啊.
2. 使用公共交通工具時電話需較靜音/不可講電話
相信多去日本嘅朋友都會留意到,日本公共交通工具上都貼有禁止使用電話嘅海報.其實喺搭車時,大家都必需將電話較至靜音,同朋友談話時都要將聲量收細㗎,而且最好唔好喺搭車時傾電話,係喺日本表示為對其他乘客嘅基本尊重,以免騷擾在場乘客,亦都可避免打擾到要依賴電子裝置維生嘅老人家或病人.
雖然唔犯法,但都唔好做一個無禮貌又影響形象嘅遊客嘛!
3. 浸溫泉注意事項
去日本當然唔少得要浸溫泉啦!但大家記得喺浸溫泉前先洗頭沖涼,而且沖涼時要坐喺木凳上面,唔好好似平時咁企喺度沖涼,否則啲水彈到人就唔好啦!
另外有好多浴場都會提供一大一小嘅毛巾,小毛巾多數都係用嚟遮住重要部位,落到溫泉池就可以用嚟包頭或者摺好放喺頭上,記得千祈唔好攞嚟擦背或者放入水中啊!如果毛巾整濕咗,亦唔好喺溫泉池擰乾,日本人會覺得你好粗魯㗎!而大毛巾就可以喺浸完溫泉後抹身用~
4. 使用筷子用餐要小心擺法
唔好再筷子插入碗飯入面喱啲當然係基本禁忌,但大家可能未必會注意到,其實喺日本用餐後,將筷子直接放喺碗上面都係一個無禮貌嘅表現,大家記得食完飯後要將筷子放返上筷子架.
另外,用餐時唔好用舌頭或用口含筷子,亦唔好含住食物講話,以上喺日本人眼中都屬於無教養嘅行為,記得喺日本要將呢啲壞習慣戒掉!
5. Wasabi正確食法
好多香港人通常都習慣將Wasabi放入醬油碟內同豉油混埋一齊,但其實喺日本咁做都等同無禮貌!由於Wasabi有抑制微生物生長嘅作用,所以應該將Wasabi放喺容易滋生細菌嘅魚生片上面,之後先再蘸醬油.
而且Wasabi並唔可以蘸喺醋飯一邊,因為飯本身多係用調好味嘅醋飯,用飯一邊嚟蘸醬油有大大減退壽司風味之舉,浪費師傅一番心血.
部分高級壽司店師傅會預先將Wasabi塗喺壽司內,所以大家都可以先留意下壽司師傅嘅做法,有需要先再將Wasabi塗喺食物上面.記得唔好再將Wasabi連醬油撈埋一齊啦!
6. 影相時唔好偷影路人嘅臉
去日本中意瘋狂打卡影相絕對係一件正常事,但記得盡量避免影到路人嘅臉啊!喺日本,人民擁有拒絕被拍攝或拒絕被拍攝嘅照片被公開於眾嘅權利.
如果大家有留意日本綜藝節目,不難發現被拍到嘅路人都會打上格仔以示尊重,所以見到一啲日本人打扮得好靚或者想影得一啲店舖職員時,就盡量唔好偷影人哋啦,可以先徵詢他人同意,再一齊合照就更開心啦!
7. 唔好邊行邊食嘢
邊行邊食嘢喺忙碌嘅香港人心目中相信已經習已為常,但去到日本記得要放慢生活,唔好再邊食嘢邊行路,因為喺日本人眼中非常無禮貌,日本人多都係習慣停低食完嘢先再出發㗎!
8. 日本並無比tips嘅習慣
喺香港好多人都會食完飯後比tips,但喺日本並無喱個習慣,因為好多酒店,餐廳都已經喺帳單上收取10-15%服務費,所以畀小費係不必要而且唔係有禮貌嘅行為,所以記得喺日本唔好亂畀小費啦!
9. 販賣機旁嘅垃圾桶只可掉飲品罐
香港垃圾桶通常只分為一般垃圾及可回收垃圾兩種,但喺日本唔好見到垃圾桶就「亂拋垃圾」啊!例如喺販賣機旁嘅垃圾桶只可掉飲品罐,即使有小食包裝想掉,都絕對唔可以放入販賣機旁嘅垃圾桶內.
另外喺日本丟垃圾可謂非常嚴格,唔同日子都有分咩垃圾類型可丟咩類型不可拋,例如可燃垃圾只可一星期丟2次等,所以大家丟垃圾時要睇清楚啦!
10. 叫服務員無需大嗌,以手勢表示
香港人喺餐廳叫服務員時都會有禮貌地大叫「唔該」,而喺日本叫服務員就唔好大嗌啦,做手勢就足夠.只要將手臂向上伸,手掌向下,要郁一郁手指,服務員都已經知道!所以記得唔好大叫,以免騷擾到其他客人.
雖然以上好多注意事項都係一種習慣或日常生活嘅小事,但始終入鄉隨俗,而且日本身為禮儀之邦,事事有禮貌為上,以免有當地人介意,成為一個令人討厭嘅遊客啦!
Text: Holiday Editorial
(小編公告:如果讀者有任何關於美食,旅遊,玩樂,或者任何新奇有趣事物既資訊,都歡迎話比小編們知~大家可以透過Facebook inbox,或者send e-mail到holiday@presslogic.com,直接將資料傳比小編)


text:
真假政經 - 王慧麟
防火牆
做人做事呢,最緊要係理解乜嘢係潛規則.呢輪元朗排骨仔搞嘅橫洲,外界(講緊非土地有關工作之朋友),開始都會問,點解會發生一些潛規則.
其實,香港搞土地開發工程,道路開發工程,環境工作工程,總之係工程啦,都需要顧問公司.無論係點樣,來來去去都係嗰幾間.嗰幾個字母,全行都知.唔好開名啦,總之你係嗰行搵食,基本上都唔可以脫離嗰幾間國際性的公司.
你當然會問,點解都係嗰幾間?無計啦,兩個原因.第一,歷史因素.呢幾間嘢,玩咗政府同私人工程,大大話話都幾十年,仲要係國際性公司,佢地做咁多projects,大抵都知道政府同私人公司之思路同脈絡,所謂一點就明,有晒默契,唔使煩.第二,成本因素.呢幾間嘢,由於都知晒遊戲規則,知道點樣計數做好成本控制去做工程投標,大抵都識得響標書靈活走位,今次呢個project可能蝕本做,但下一單又可能會搵番,總之拉上補下,確保有工開,公司可以運作落去.搞公司最緊要係啲job,長做長有,咁就可以不斷請人壯大公司.
由於市場已經係變成了嗰幾家壟斷,香港市場又真係細,土地真係唔多唔大,基本上政府資訊呀,私人工程資訊呀,各間公司都好清楚.有時候,A公司響呢個區,拿了幾個項目,公司一定會響招標嗰陣,講明呢幾個項目,會由唔同team負責,有晒防火牆,確保team與team之間唔會互通敏感資料,又或者,同一間公司,佢響某個區,有幾個政府projects,同時又響嗰個區,又接咗幾單私人工程,雖然話有防火牆,政府工程之項目負責人,唔會同私人工程項目的負責人有任何接觸,但老老實實,公司內部的防火牆,防火程度有幾高呢?冇人知嘛,我一般都相信,防火程度一定好高啦.
我相信啫,唔代表所有市民都相信.於是問題就出現了:萬一,有個私人工程要入城規會等批准,咁又唔知點解,嗰個私人工程的圖則及說明文件,又引用了部分政府的資料,而又唔知點解,負責入圖則的私人工程之顧問公司,同時又響該區擁有幾個政府之工程顧問合約,好多市民會覺得,公司內部會唔會打龍通㗎?
我地要質疑嘅係,香港畸形的土地體制下,私人發展商,都係嗰幾檔話事.地產代理,都係嗰兩間話事(或一大一小啦).查實連工程顧問,都係嗰幾檔話事.元朗排骨仔掀動嘅,唔單止係鄉紳之事,而係根本上係掀動緊整條生產線之上中下游公司,佢地之結合程度,已經去到最高境界,基本上係牢不可破,而且嗰種結合糾纏之情況,令到其他公司,根本上冇辦法進入呢個市場.久而久之,根深柢固.問你怕未?